মহাসত্যের বিপরীতে,তৃতীয় খণ্ড # দ্বিতীয় অধ্যায়\n‘পূর্বের পর্বতমালার পেছন থেকে/ উদিত হয় উজ্জ্বল শাদা চাঁদ/ আর একটি মেয়ের মুখ বারবার মনে পড়ে। - ৎসাংইয়াং গ্যাৎসো( ৬ষ্ঠ দলাই লামা)\n# দলাই লামার ডাইরি\n১৯৩৫ সালের ৬ জুলাইএ জন্মের পর আমার নাম রাখা হয়েছিল লহামো থোন্ডুপ। এই শব্দের মানে হল ইচ্ছাপূরণ দেবী। তিব্বতে ব্যক্তি, স্থান এবং বস্তুর নামের অর্থে থাকে চিত্রময়তা। যেমন ব্রহ্মপুত্রের জননী সাংপো-র নামের অর্থ হল বিশুদ্ধকারী। আমাদের গ্রামের নাম তাক্তেসর-এর মানে হল গর্জনকারী চিতা। উত্তর-পূর্ব তিব্বতের আমদো প্রদেশে একটি উপত্যকার গা ঘেঁষা খাড়া পাহাড়ের গায়ে ছোট একটি দরিদ্র গ্রাম। আবহাওয়ার চরম খামখেয়ালির শিকার এই গ্রামের সবুজ মাটিতে চাষবাস হতো না। গ্রামে সাকুল্যে ২০-২২ টি পরিবারের সকলেই যাযাবরের মতন দীর্ঘ পথ পাড়ি দিয়ে ঘুরে ঘুরে রোজগার করতো।\nভৌগোলিক দৃষ্টিকোণ থেকে তিব্বতকে চারভাগে ভাগ করা ছিল। উত্তর-পশ্চিমে চেং-টাং প্রদেশ তুষারাবৃত মরুভূমি যা পূর্ব থেকে পশ্চিমে আটশো কিলোমিটার এলাকাকে মনুষ্যবাসের অনুপযোগীই বলা যায়। গাছপালা নেই, মাইলের পর মাইল ধু ধু সাদা, সবুজের চিহ্নমাত্র নেই। যেখানে যেখানে সামান্য কিছু গাছপালা রয়েছে সেসব এলাকায় সামান্য কিছু কঠোর পরিশ্রমী মানুষের বাস। চেং-টাং এর দক্ষিণে ঊ এবং ৎসাং প্রদেশ। এই প্রদেশের দক্ষিণ এবং দক্ষিণ-পশ্চিমে উত্তুংগ হিমালয়। ঊ এবং ৎসাং এর পূর্বে খাম প্রদেশেই দেশের সবচাইতে উর্বর জমিগুলি থাকায় এই অঞ্চলেই সবচাইতে বেশি মানুষের বাস। খামের উত্তরে আমদো প্রদেশ। খাম আর আমদোর পূর্বে চীনের সঙ্গে আন্তর্জাতিক সীমান্ত। আমার জন্মের কিছুকাল আগে চীনের সমর্থনপুষ্ট এক মোংগল মুসলমান সেনাপতি ওই প্রদেশ জবরদখল করে নিয়েছিল।\nআমার বাবা মা ছিলেন সাধারণ কৃষক, তিনি খেতমজুর না হলেও কুলীন কৃষক ছিলেন না। তাঁরা উপত্যকায় সামান্য জমি ভাড়া করে চাষবাস করতেন। তিব্বতের প্রধান ফসল হল জৌ আর মোথি। আমার\nবাবা মা আলুচাষের পাশাপাশি জৌ চাষ করতেন। কিন্তু প্রায়ই খরা কিম্বা অত্যধিক তুষারপাতে তাঁদের ফসল খারাপ হয়ে যেত। তাছাড়া ছিল কিছু গৃহপালিত পশু। চাষবাসের তুলনায় এগুলি থেকে অনেক নিশ্চিত রোজগার ছিল। আমার মনে পড়ে যে আমাদের পাঁচ- ছ’টি জোমো চমর ছিল। আর ছিল কিছু মুরগী। জোমো চমর হল গরু আর মোষের মাঝামাঝি প্রজাতির একটি প্রাণী যা শুধু আমাদের তিব্বতেই পাওয়া যায়। সেই গরুর দুধ ছাড়া তাঁরা আমাদের ছোট্ট পোলট্রির মুরগীর ডিমও বিক্রি করতেন। তাছাড়া ছিল আশিটার মতন ছাগল আর ভেড়া। বাবার দু- তিনটে ঘোড়াও ছিল। সেই ঘোড়াগুলি ছিল বাবার অত্যন্তগর্বের।\nইয়াক আর জোমোচমর হল উঁচু পার্বত্য অঞ্চলের মানুষের জন্য প্রকৃতির বরদান। এরা সমুদ্রপৃষ্ঠ থেকে দশহাজার ফুটেরও বেশি উচ্চতায় বেঁচে থাকে। অথচ সমতলের উষ্ণ আবহাওয়ায় বাঁচে না। এদের ভারবাহী ক্ষমতা অপরিসীম। চাষের ক্ষেতেও চমরই প্রধান অবলম্বন। মাদি চমর বা চমরীকে তিব্বতি ভাষায় বলে ‘দ্রী’। দ্রীর দুধও বেশ গাঢ়। চমরের মাংসও সুস্বাদু। তিব্বতের পরিবেশে এরাই সব থেকে বেশি উপযোগী। জৌ এর দানা পিষে যে ছাতু তৈরি হয়, তাকে বলে ৎসাম্পা। তিব্বতের প্রতিটি রান্নায় ৎসাম্পা অপরিহার্য। ভারতে আসার পর এই দীর্ঘ নির্বাসনেও আমি রোজ ৎসাম্পা খাই। কিন্তুৎসাম্পা আটার মতন খাওয়া যায় না। এর সঙ্গে সাধারণতঃ গরম চা বা দুধ(যা আমার প্রিয়) আর তিব্বতী বিয়ার ‘ছাং’ মিশিয়ে খাওয়া হয়। যে দ্রবই মেশানো হোক না কেন, আঙুল দিয়ে ছোট ছোট নাড়ুর মতন পাকিয়ে খাওয়া হয়। তাছাড়া অনেকে একে দালিয়ার সঙ্গেও মিশিয়ে খান। বিদেশিরা এই খাবার পছন্দ করে না, চীনারা তো একদমই পছন্দ করে না।\nআমাদের পরিবারে যতটা ফসল উঠতো, তার অধিকাংশই বাড়িতে খাওয়ার কাজে লেগে যেত। সামান্য কিছু উদ্বৃত্ত হলে বাবা তা যাযাবরদের হাতে তুলে দিয়ে বিনিময়েচা, চিনি, জামাকাপড়,গয়না, লোহার কড়াই ও অন্যান্য জিনিস কিনতেন। তাছাড়া প্রয়োজনে ঘোড়ায় চেপে তিন ঘন্টা গিয়ে নিকটবর্তী ছোট শহর আমদো প্রদেশের রাজধানী সিলিংগ এর বাজারে গিয়ে কয়েকটি ভেড়া বা ছাগলের বিনিময়ে অন্যান্য জিনিস নিয়ে আসতেন। সেই সময় ওই প্রান্তীয় অঞ্চলগুলিতে মুদ্রার ব্যবহার তেমন ছিল না বললেই চলে। বিনিময় প্রথাই চলতো। সিলিংগ যাওয়ার সময় বাবা সব থেকে নতুন ঘোড়াটিকে নিয়ে যেতেন। তখন তাঁকে বেশ উৎফুল্ল দেখাত। তাঁর চেহারায় শৌর্য ফুটে উঠতো। বাবা খুব ভাল ঘোড়া চিনতেন। ঘোড়ার লালন পালন আর চিকিৎসাতেও দক্ষ ছিলেন।\nআমাদের বাড়িটা অন্যান্য সাধারণ তিব্বতিদের মতনই পাথর আর মাটি দিয়ে বানানো, ওপরে তেচালা টালির আচ্ছাদন। সামনের ছোট উঠোনের মাঝামাঝি একটি মোটা কাঠের খুঁটিতে উপরে ও নিচে বাঁধা একটি পতাকায় অসংখ্য প্রার্থনা লেখা।\nপশুগুলি বাড়ির পেছনে বাঁধা থাকতো। বাড়িতে ছ’টা ঘর। রান্নাঘরটি আকারে বড় আর সেখানেই আমরা সবাই দিনের অধিকাংশ সময় কাটাতাম। যখন খুব ছোট ছিলাম তখন বাবা মায়ের সঙ্গে তাঁদের শোবার ঘরে আর একটু বড় হলে বড়দি আর তৃতীয় দাদার সঙ্গে রান্নাঘরে পাতা বড় চৌকিতে ঘুমোতাম। রোজ সকালে আমরা প্রথমে প্রার্থনাগৃহে একত্র হতাম। সেই ঘরে একটি ছোট বেদী ছিল। বাড়িতে আর তিনটি ঘরের একটা অতিথিশালা, কখনো সখনো কোনও অতিথি এলে ওই ঘরে শুতেন। আরেকটি হল ভাঁড়ার ঘর। সেই বন্ধ ঘরে থাকতো আমাদের আর পশুদের খাবার আর আনাজপাতি। আর সব থেকে বড় ঘরটি হল বৃহৎ গোয়ালঘর কাম আস্তাবল।\nআমাদের বাড়িতে কোন টেবিল, চেয়ার, খাট ছিল না। প্রত্যেক ঘরেই তক্তা বিছানো চৌকি। পাথরের মেঝেতেও সযত্নে তক্তা বিছানো। প্রত্যেক ঘরে রঙিন পালিশ করা কাঠের আলমারি।\nবাবা ছিলেন মাঝারি উচ্চতার রাশভারী মানুষ। অল্পেতেই রেগে যেতেন। একবার না বুঝে তাঁর গোঁফ ধরে টান দিয়ে থাপ্পড় খেয়েছিলাম। এমনিতে অত্যন্ত দয়ালু এবং অভিযোগহীন। আমার জন্মের আগে কয়েক সপ্তাহ ধরে তিনি ভীষণ অসুস্থ ছিলেন। সারাদিন বিছানায় শুয়ে থাকতেন, ওঠার ক্ষমতা হারিয়ে ফেলেছিলেন। কী রোগ হয়েছিল সেটাই কেউ ধরতে পারছিলো না। সবাই ধরে নিয়েছিল যে তাঁর অন্তিম সময় এসে গেছে।\nকিন্তু আমার জন্মের দিন থেকেই নাকি তাঁর শরীর ভাল হতে শুরু করে আর কিছুদিনের মধ্যেই তিনি আগের মতন সুস্থ সবল হয়ে ওঠেন।আমার জন্ম তাঁর জন্যে তেমন উৎসাহের কোনও কারণ ছিল না, কারণ আমি ছিলাম মায়ের অষ্টম সন্তান। কিন্তু আমার জন্মের সময় তাঁদের মধ্যে চারজনই বেঁচে ছিল। সেই সময় জীবনের প্রয়োজনীয়তা অনুসারে বড় পরিবারকেই সঠিক মানা হতো।\nআমার মা মোট ষোলজনকে জন্ম দিয়েছিলেন। কিন্তু তাঁদের মধ্যে আমরা মাত্র সাতজন বাল্যাবস্থা অতিক্রম করতে পেরেছি। এই ডাইরি লেখার আগেই অবশ্য তাঁদের মধ্যে দুজন, ছোড়দা লোবসাংগ সামসেন আর সবার বড় দিদি, সেরিংগ ডোলমা প্রয়াত হয়েছেন। কিন্তু আমার বড় দুই দাদা, ছোট বোন ও সবার ছোট ভাইটি এখনও জীবিত আছে।\nআমি পৃথিবীতে যত মানুষ দেখেছি, তাঁদের মধ্যে আমার মা-ই সব থেকে দয়ালু। যারাই তাঁর সংস্পর্শে এসেছেন, প্রত্যেকেই আমার সঙ্গে একমত হবেন; সবাই তাঁকে ভালবেসেছেন এবং তার থেকে অনেকবেশি ভালবাসা পেয়েছেন। একবার নাকি প্রতিবেশী চীনে ভয়ানক আকাল শুরু হলে অনেক গরিব চীনা খাবারের সন্ধানে তিব্বতে ঢুকে পড়েন। একদিন এক দম্পতি একটি মৃত শিশুকে নিয়ে আমাদের বাড়ির দরজায় এসে দাঁড়ান। তাঁরা মায়ের কাছে খেতে চাইলে মা তাঁদের খেতে দেন। তারপর ইশারায় জিজ্ঞেস করেন, মৃত শিশুটিকে মাটিচাপা দিতে তাঁদের সাহায্য চাই কিনা!\nবাচ্চাটির মা মাথা নেড়ে বলেন, প্রয়োজন নেই, আমরা এঁকে খাব!\nএকথা শুনে মা ভয়ে কেঁপে ওঠেন। তিনি ওদের দাঁড় করিয়ে ঘর থেকে আরও আনাজপাতি এনে দেন, আর ইশারায় অনুরোধ করেন যাতে তাঁরা মৃত বাচ্চাটিকে না খান!\nকিন্তু ওই চীনা দম্পতি মায়ের কথা বোঝেনই নি, এমন ভাব করে আমাদের দরজা থেকে চলে যান।\nমা ভয়ে থরথর করে কাঁপতে থাকেন।\nদিদি সেরিংগ ডোলমা আমার থেকে আঠারো বছর বড়। আমার জন্মের আগে বাবা অসুস্থ থাকায় তিনিই মাকে বাড়ির কাজে সাহায্য করতেন। আমার জন্মের সময় দাইয়ের দায়িত্বও তিনি পালন করেছেন। জন্মের পর আমারচোখ খোলা ছিল না, দিদি নাকি আঙুল দিয়ে আমার চোখ খুলে দিয়েছিলেন। ভাগ্যিস, এতে আমার চোখের কোনও ক্ষতি হয়নি।\nতিব্বতে একটি গুল্মের ছাল থেকে তৈরি রস খাইয়ে শিশুদের অন্নপ্রাশন হয়। দিদিই আমাকে আনুষ্ঠানিকভাবে ওই মহার্ঘ্য রসখাইয়েছিলেন। তাঁর কাছে শুনেছি, অন্নপ্রাশনের আগে পর্যন্ত আমার নাকি পেটের সমস্যা ছিল। কেউ আদর করে কোলে নিলেই আমি নাকি তাঁর জামাকাপড় নোংরা করে দিতাম। এই রস খাওয়ানোর পর থেকে আমার পেটের সমস্যা ঠিক হয়ে যায়।\nআমার জন্মের আগেই বড়দা থুপতেন জিগ্মে নোরবুকে কুম্বুম মঠের অধ্যক্ষ সর্বজনপূজ্য লামা তাক্তসের রিম্পোচের অবতাররূপে চিহ্নিত করা হলে তিনি সেই মঠে চলে যান। ‘রিম্পোচে’ শব্দের অর্থ হল – বহুমূল্য! এই পদ আধ্যাত্মিক সাধকদেরই প্রদান করা হয়। বড়দা মঠে গিয়ে নিয়মিত পড়াশুনা আর আধ্যাত্মিক সাধনার মাধ্যমে নিজেকে সেই পদের উপযুক্ত করার চেষ্টা চালিয়ে গেছেন দীর্ঘকাল। কয়েক ঘন্টা ঘোড়া চালিয়ে তবেই সেই মঠে যাওয়া যেত।\nমেজদা, গ্যালো থোণ্ডুপ আমার থেকে আট বছর বড়। তিনি আমার জন্মের আগেই এক প্রতিবেশী গ্রামের পাঠশালায় পড়াশুনা করতে চলে গিয়েছিলেন। সেজন্যে তাঁদের নিয়ে আমার কোনও ছোটবেলার স্মৃতি নেই। ছোড়দা লোবসাংগ সামতেন আর আমি দিদির সঙ্গে রান্নাঘরের চৌকিতে ঘুমাতাম, দিদি আমাদের গল্প শুনিয়ে, গান গেয়ে ঘুম পাড়াতেন। কিন্তু কিছুদিনের মধ্যেই ছোড়দাকেও ভিক্ষু হিসেবে কুম্বুম গোম্পায় পাঠিয়ে দেওয়া হয়। সেজন্যে তাঁর ছোটবেলার কথাও আমার তেমন মনে নেই।\nসেই সময় কেউ স্বপ্নেও ভাবেন নি যে আমি সাধারণ শিশুদের মতন বড়ো হবো না! কেউ ভাবতেই পারেননি যে একই পরিবারে দুই তুলফু হতে পারে। আমার জন্মের পরই বাবার মারাত্মক রোগ সেরে যাওয়া, সুস্থ হওয়াকেও তখন কেউ অলৌকিক কোনও ঘটনা বলে ভাবেন নি। আমার শৈশবের স্মৃতিও তেমন প্রখর নয়। আমি ভেবে দেখেছি যে, আমার সবথেকে প্রাচীন স্মৃতি হল, দু’দল ছেলের মধ্যে মারামারি হচ্ছিল। যারা বেশি মার খাচ্ছিল তাঁদের দেখে কষ্ট হওয়ায় আমি ছুটে গিয়ে তাঁদের হয়ে শক্তিশালীদের বিরুদ্ধে রুখে দাঁড়িয়েছিলাম।\nছোটবেলার আরেকটি স্মৃতি হল মঙ্গোলিয়ার যাযাবর আর ঊট দেখা। আমদো থেকে মঙ্গোলিয়া সীমান্ত দূরে নয়। ওই উঁচু লম্বা ঊট দেখে আমি ভয় পেয়েছিলাম। ছোটবেলায় মায়ের সঙ্গে মুরগীর ঘরে গিয়ে দানা ছিটিয়ে ওদের খেতে দেওয়ার কথাও মনে আছে। মা মুর্গীর ডিম তুলে ঘরে ফেরার পরেও আমি সেখানে থেকে মুর্গীগুলির মতন ‘কোক কোঁকর কো’ আওয়াজ করার চেষ্টা করতাম। মুর্গীর ঘরে বেশি যেতাম বলেই কিনা জানিনা, পূর্ব তিব্বতের অধিকাংশ শিশুর মতো আমার পেটেও কৃমি হয়েছিল।\nকিন্তু, ছেলেদের সঙ্গে খেলার সময় আমার নেতা হওয়ার প্রবণতা ছিল। গ্রামপ্রধানের মতন টেবিলের উপর কিম্বা উঁচু জায়গায় বসে সবাইকে নির্দেশ দেওয়া পছন্দ করতাম। আর মাঝেমধ্যেই একটি থলেতে অনেক জিনিস ঢুকিয়ে সেই থলে কাঁধে নিয়ে বলতাম, ‘আমি লহাসা যাচ্ছি...লহাসা যাচ্ছি!’ আমি নাকি মা ছাড়া আর কাউকে আমার খাওয়ার বাসন ধরতে দিতাম না। অপরিচিতদের দেখে ভয়ও পেতাম না! আমাকে দলাই লামা চিহ্নিত করার পর মা ব্যতিক্রমী শিশু হিসেবে তাঁর এরকম অনেক পর্যবেক্ষনের কথা বলেছেন।\nদলাই লামা হিসেবে আমাকে কিভাবে চিহ্নিত করা হল সেকথা বলার আগে বৌদ্ধ ধর্ম ও তিব্বতের ইতিহাস সম্পর্কে কিছু কথা বলতে হবে। তবেই সেই প্রক্রিয়াকে কিছুটা বোঝা যাবে।\nবৌদ্ধধর্মের প্রতিষ্ঠাতা সিদ্ধার্থ ঐতিহাসিক ব্যক্তি, পরে তিনি শাক্যমুনি নামে প্রসিদ্ধ হয়েছিলেন। আজ থেকে আড়াইহাজার বছরেরও আগে তিনি বর্তমান নেপালের কপিলাবস্তুর লুম্বিনিতে জন্মেছিলেন। কিন্তু তাঁর শিক্ষা বা বৌদ্ধ ধর্মমত তিব্বতে পৌঁছয় প্রায় একহাজার বছর পর। তারপর আরও কয়েকশো বছর লাগে তিব্বতের সংস্কৃতির গভীরে পৌঁছে দেশকে প্রাচীন বনধর্মের প্রভাবমুক্ত করতে। ফলে যুদ্ধপ্রিয় দুর্ধর্ষ তিব্বতিরা ক্রমে হয়ে ওঠে একটি শান্তিপ্রিয় জাতি।\nঅথচ একসময় তিব্বতের দোর্দণ্ডপ্রতাপ সম্রাটের বাহিনী মধ্য এশিয়া, নেপাল, ভুটান আর উত্তর ভারতের কিছু অঞ্চল দখল করে নিজেদের সাম্রাজ্য প্রতিষ্ঠা করেছিল।\nতিব্বত একটি শক্তিশালী সাম্রাজ্য হিসেবে গড়ে ওঠে যখন গ্নাম-রি-স্রোং-ব্ত্সন নামক ইয়ার্লুং উপত্যকার একজন গোষ্ঠীপতি আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করে সমগ্র মধ্য তিব্বত নিজের অধিকারে নিয়ে আসেন এবং এক শক্তিশালী কেন্দ্রীয় শাসনব্যবস্থা গঠন করতে সক্ষম হন।\nতখন এই বিশাল জনবিরল মালভূমির বিভিন্ন গোষ্ঠী একত্রিত হয়। ৬১৮ অথবা ৬২৯ খ্রিষ্টাব্দে বিদ্রোহীরা বিষক্রিয়ার মাধ্যমে গ্নাম-রি-স্রোং-ব্ত্সনকে হত্যা করতে পারলেওতাঁর পুত্র স্রোং-ব্ত্সন-স্গাম-পো কঠোরহাতে এই বিদ্রোহ দমন করে একটি শক্তিশালী সাম্রাজ্য গড়ে তোলেন। তিনি সুমপা জাতি, ঝাংঝুং রাজ্য, তুয়ুহুন রাজ্য এবং ট্যাং সাম্রাজ্যের সীমান্তপ্রদেশ সোংঝৌ আক্রমণ করেন।\nতিব্বতে তিনিই প্রথম বৌদ্ধধর্ম গ্রহণ করে তাঁর স্ত্রী-র ইচ্ছায় লাহসা শহরে জোখাং সহ বহু বৌদ্ধ মন্দির স্থাপন করেন এবং লাহসাকে সুসজ্জিত করে রাজধানীর মর্যাদা দেন। তাঁর মন্ত্রী থু-মি-সাম-ভো-তা তিব্বতী লিপির জনক। তাঁর সময়েই তিব্বতে বৌদ্ধ ধর্মগ্রন্থগুলি সংস্কৃত থেকে তিব্বতী ভাষায় অনুবাদ ও তিব্বতের সংবিধান রচনা শুরু হয়।\nস্রোং-ব্ত্সন-স্গাম-পো- র নাতি সম্রাট খ্রি-মাং-স্লোন-র্ত্সান পশ্চিম তুর্কী খাগানাতের সঙ্গে বন্ধুত্ব স্থাপন করে। এদের মিলিত সেনাবাহিনী ৬৬৩ খ্রিষ্টাব্দে কাশগর ও ৬৬৫ খ্রিষ্টাব্দে খোটান দখল করে। ৬৬৭ খ্রিষ্টাব্দে এক ভয়ানক যুদ্ধে তুর্কী নুশিবাই তিব্বতের কাছে পরাজয় স্বীকার করে,ফলে ওয়াখান উপত্যকাও তাঁদের দখলে চলে আসে। ৬৭০ খ্রিষ্টাব্দে তিব্বতী বাহিনী ট্যাং সাম্রাজ্যের অধিকারে থাকা তারিম নদীর পশ্চিম উপত্যকা ও আকসু দখল করে নেয়। ৬৭৬ খ্রিষ্টাব্দে তাঁরা গানসু প্রদেশের সানঝৌ, কুওঝৌ, হেঝৌ, দিয়েঝৌ, মিগং ও ডানলিং আক্রমণ করে দখল করে নেয়।\n৬৭৭ খ্রিষ্টাব্দের মধ্যে তিব্বতীদের দখলে সমগ্র তারিম নদী উপত্যকা চলে আসে। তখনই ইর হ্রদ অঞ্চলে বসবাসকারী ইরহে জাতি চীনের ট্যাং সাম্রাজ্যের বিরুদ্ধে জোটবদ্ধ হওয়ার জন্য তিব্বতের অধীনে আসে। আর তিব্বতীরা পূর্বে সংঝু ও লিয়াংঝৌ, দক্ষিণে ভারত, পশ্চিমে কাশগর ও উত্তরে তুর্কীদের এলাকা পর্যন্ত তাঁদের সাম্রাজ্য বিস্তার করে। খ্রি-ল্দে-গ্ত্সুগ-ব্ত্সান আর খ্রি-ল্দে-স্রোং-ব্ত্সান এর মতো পরবর্তী অনেক সম্রাটের ট্যাং সাম্রাজ্যের সঙ্গে আদা কাঁচকলা সম্পর্ক ছিল এবং বিভিন্ন যুদ্ধ বিগ্রহের ফলে সাম্রাজ্যের সীমান্ত কমতে ও বাড়তে থাকে।\n৭৫১ খ্রিষ্টাব্দে তিব্বতী সৈন্যরা সির নদীর উত্তরে টালাসের যুদ্ধে ট্যাং সাম্রাজ্যের বিরুদ্ধে আরব ও কার্লুক জাতিদের সাহায্য করে। এই নির্ণায়ক যুদ্ধের ফলে ট্যাং সাম্রাজ্যের পশ্চিমে সম্প্রসারণ বন্ধ হয়ে যায়।\nতিব্বত সাম্রাজ্য সর্বাধিক বিস্তারলাভ করে খ্রি-গ্ত্সুগ-ল্দে-ব্র্ত্সানের শাসনকালে। এই সময় তিব্বতী সেনাবাহিনী চীন ও নেপালের কিছু অংশ ছাড়াও খোটান, বালটিস্তান, ব্রুঝা, হুঞ্জা, ঝাংঝুং, ইয়ুগুর, কামিলং, জিনজিয়াং ও গানসু অধিকারে আনে।\nখ্রি-স্রোং-ল্দে-ব্ত্সানের আমন্ত্রণেই ভারত থেকে শান্তরক্ষিত ও পদ্মসম্ভব তিব্বতে গিয়ে বৌদ্ধধর্ম প্রসারে গুরুত্বপূর্ণ ভূমিকা পালন করেন। শান্তরক্ষিত ও পদ্মসম্ভব ‘সম’ নামক স্থানে বৌদ্ধবিহার স্থাপন করেন, শান্তরক্ষিত ও অন্যরা সংস্কৃত থেকে তিব্বতী ভাষায় বৌদ্ধধর্মগুলি অনুবাদ করেন।\n৭৬৩ খ্রিষ্টাব্দে তিব্বতি সৈন্যরা চীনের রাজধানীও দখল করে নিয়েছিল। চীন থেকে প্রতিবছর ভালই কর আদায় করতেন তাঁরা। কিন্তু তিব্বতি সমাজে বৌদ্ধধর্মের প্রভাব যত বাড়তে থাকে তিব্বত ক্রমে হিংসা ত্যাগ করে। অন্য দেশে আধিপত্য না করে প্রতিবেশীদের সঙ্গে আধ্যাত্মিক সম্পর্ক গড়ে তোলে। বিশেষ করে চীনের সঙ্গে পুরোহিত-সংরক্ষক সম্পর্ক গড়ে ওঠে। আরেক প্রতিবেশী দেশ মঞ্চুরিয়ার বৌদ্ধ সম্রাটরা দলাই লামাকে বলতেন - বিস্তারশীল বৌদ্ধধর্মের সম্রাট।\nসম্রাট খ্রি-স্রোং-ল্দে-ব্ত্সান ‘সম’-য়ের বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাহসা পরিষদ নামে এক ধর্মীয় বিতর্কসভার আয়োজন করেন। চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে এই বিতর্ক হয়। বিতর্কের শেষে কমলশীল বিজয়ী ঘোষিত হলে তিব্বতে চীনা বৌদ্ধধর্মের পরিবর্তে ভারতীয় বৌদ্ধধর্মের প্রভাব বিস্তার হয়।\nআজও প্রত্যেক তিব্বতী যে চীন থেকে অনেক বেশি ভারতের প্রতি আত্মিক টান অনুভব করেন, তাঁর পেছনে রয়েছে এই দীর্ঘ ঐতিহাসিক প্রেক্ষিত। খ্রি-গ্ত্সুগ-ল্দে-ব্র্ত্সান তিব্বতে বৌদ্ধধর্ম প্রচারকারী তিনজন ধর্মরাজার মধ্যে একজন। তিনি নেপাল, চীন, কাশ্মীর ও খোটান থেকে বহু কারিগর, পণ্ডিত ও অনুবাদককে তিব্বতে আমন্ত্রণ জানিয়ে নিয়ে যান। তিনি বহু সংস্কৃত শব্দের তিব্বতী ভাষায় অনুবাদ করার কাজে উৎসাহ দিয়ে বহু তিব্বতী সাহিত্য ও অনুবাদকর্মকে সাহায্য করেন।\nকথিত আছে, তিব্বত সাম্রাজ্যের শেষ সার্বভৌম সম্রাট গ্লাং-দার-মা বনদের দ্বারা প্রভাবিত হয়ে বহু বৌদ্ধকে হত্যা করেন, কিন্তু এই ঘটনার ঐতিহাসিকতা সম্বন্ধে দ্বিমত রয়েছে। কথিত আছে,পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্মরক্ষার জন্যে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান এবং ওদ-স্রুং সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। এই গৃহযুদ্ধের ফলে তিব্বতী রাজতন্ত্রের রাজনৈতিক প্রভাব হ্রাস পায় এবং তিব্বত অনেকগুলি পৃথক রাজ্যে বিভক্ত হয়ে পড়ে। এই রাজ্যগুলি একে অপরের বিরুদ্ধে যুদ্ধ করতে থাকায় ১২৪৭ খ্রিষ্টাব্দ পর্যন্ত তিব্বতে কোন কেন্দ্রীয় শাসনব্যবস্থার অস্তিত্ব ছিল না।\nগ্লাং-দার-মার মৃত্যুর পর তাঁর দুই ছেলে য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন। ওদ-স্রুংয়ের দুই ছেলে। দ্পাল-'খোর-ব্র্ত্সানের ব্ক্রা-শিস-ব্র্ত্সেন-ব্র্ত্সান আর স্ক্যিদ-ল্দে-ন্যিমা-গোন। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন।\nসপ্তদশ শতাব্দীতে সম্পাদিত লা-দ্ভাগ্স-র্গ্যাল-রাব্স বা লাদাখের রাজাদের ধারাবিবরণীতে পড়েছি,রাজা স্ক্যিদ-ল্দে-ন্যিমা-গোন তাঁর তিন ছেলেকে তাঁর সাম্রাজ্য ভাগ করে দেন। বড় ছেলে দ্পাল-গ্যি-ঙ্গোনকে মার‍্যুল বা লাদাখ ও হ্গোগের স্বর্ন খনি,রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন।\nদ্বিতীয় ছেলে ব্ক্রা-শিস-ম্গোন পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন।\nএই সময়ে নানা রাজনৈতিক টানাপোড়েন ও যথাযথ নেতৃত্বের অভাবে তিব্বতী বৌদ্ধধর্মের প্রগতি স্তব্ধ হয়। রাজাদের লোভ আর বৌদ্ধদের অহিংস মানবতাবাদ যে পরস্পরবিরোধী তা বলার অপেক্ষা রাখে না। সেজন্যে তখন বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমাদের আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় চারজন সাহসী বৌদ্ধ ভিক্ষু দ্মার-বান-শাক্য-সেং-গে, গ্ত্সাং-রাব-গ্সাল , গ্যো-দ্গে-ছুং এবং ব্লা-ছেন-দ্গোংস-পা-রাব-গ্সাল পায়ে হেঁটে উত্তর-পূর্ব তিব্বত অঞ্চলের গ্রামে গ্রামে ঘুরে বৌদ্ধধর্মের পুনরুজ্জীবন ঘটান।\nস্ক্যিদ-ল্দে-ন্যিমা-গোনের তৃতীয় ছেলে ল্দে-গ্ত্সুগ-ম্গোন ছিলেন জাংস্কার রাজ্যের প্রতিষ্ঠাতা। ৯৬৭ খ্রিষ্টাব্দে পুত্রহীন অবস্থায় তাঁর মৃত্যু হলে রাজা হন তাঁর সেনাপতি ব্যাং-ছুব-য়ে-শেস-ওদ। তিনি ছিলেন দক্ষ প্রশাসক। তিনি উত্তর পশ্চিম হিমালয়ের গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন। তিনি তাঁর রাজত্বকালের শুরুতেই ‘ব্কা'-শোগ-ছেন-মো’ নামক একটি আদেশ জারি করে তাঁর রাজত্বকে ধর্মীয় ভিত্তিতে চালনা করবেন বলে ঘোষণা করেন। তিব্বতে দ্বিতীয়বার বৌদ্ধধর্ম প্রসারের মাধ্যমে তিনি একাধারে রাজা ও লামা হিসেবে পরিচিতি লাভ করেন।\nতিনি তিব্বত থেকে বাছাই করা একুশজন ভিক্ষু কাশ্মীরে বৌদ্ধধর্ম শিক্ষার উদ্দেশ্যে পাঠান। মূল উদ্দেশ্য ছিল সংস্কৃত থেকে তিব্বতী ভাষায় বৌদ্ধধর্ম গ্রন্থগুলির অনুবাদ করানো। এঁদের মধ্যে দুজন ভিক্ষু রিন-ছেন-ব্জাং-পো এবং লেগ্স-পা'ই-শেস-রাব পরবর্তীকালে তিব্বতে বৌদ্ধধর্ম প্রসারে সহায়ক হন। রিন-ছেন-ব্জাং-পো বহু সংস্কৃত গ্রন্থের তিব্বতী ভাষায় অনুবাদ করেন এবং লাদাখ অঞ্চলে বহু বৌদ্ধবিহার নির্মাণ করেন।\n৯৯৭ খ্রিষ্টাব্দে ব্যাং-ছুব-য়ে-শেস'-ওদ থোলিং বৌদ্ধবিহার নির্মাণ করেন। তিনি একজন ভিক্ষুর কাছে পূর্ব-ভারতের অতীশ দীপঙ্করের প্রজ্ঞার কথা জেনে কয়েকজন দূতের হাতে প্রচুর স্বর্ণ উপঢৌকন দিয়ে অতীশ দীপঙ্করকে তিব্বত ভ্রমণের আমন্ত্রন জানান। কিন্তু দীপঙ্কর সবিনয়ে তা প্রত্যাখ্যান করেন।\nএই সময় রাজা ব্যাং-ছুব-য়ে-শেস'-ওদ সীমান্ত অঞ্চলে সোনা সংগ্রহের জন্য গেলে পথে কারাখানী খানাতের শাসক তাঁকে বন্দী করে। মুক্তিপণ হিসেবে প্রচুর সোনা দাবি করলে রাজা তাঁর ছেলে ল্হা-লামা- ব্যাং-ছুব-ওদকে বিশেষ বার্তা পাঠিয়ে মুক্তিপণ দিতে বারণ করেন এবং ঐ অর্থ অতীশ দীপঙ্করকে তিব্বতে আনানোর জন্য ব্যয় করতে বলেন। বন্দীদশায় তাঁর মৃত্যু হলে রাজপুত্র ল্হা-লামা-ব্যাং-ছুব-ওদ নতুন রাজা হয়ে গুং-থং-পা নামে এক বৌদ্ধ উপাসক ও আরো কয়েকজন অনুগামীকে অতীশ দীপঙ্করকে তিব্বতে আনানোর দায়িত্ব দেন। এরা নেপালের পথে বিক্রমশীলা বিহারে উপস্থিত হন এবং দীপঙ্করের সঙ্গে দেখা করে সমস্ত সোনা নিবেদন করে ভূতপূর্ব রাজা ব্যাং-ছুব-য়ে-শেস'-ওদ-এর বন্দী হওয়ার কাহিনি ও তাঁর শেষ ইচ্ছার কথা বলেন।\nঅতীশ দীপঙ্কর ব্যাং-ছুব-য়ে-শেস'-ওদ–এর কথা শুনে অভিভূত হয়ে তিব্বতযাত্রা করেন। এর ফলে পশ্চিম তিব্বতে বৌদ্ধধর্মের প্রভাব বাড়ে। ১০৭৩ খ্রিষ্টাব্দে সা-স্ক্যা বৌদ্ধবিহার এবং ১১৫৫ খ্রিষ্টাব্দে ম্ত্শুর-ফু বৌদ্ধবিহার স্থাপিত হয়। এই সময় রাজধানী থোলিং বৌদ্ধধর্মের এক গুরুত্বপূর্ণ পীঠস্থানে পরিণত হয়। ১০৮৮ খ্রিষ্টাব্দে ল্হা-লামা-ব্যাং-ছুব-ওদ -এর ছেলেকে তাঁর ভাইপো র্ত্সে-ল্দেকে দ্বাং-ল্দে ষড়যন্ত্র করে হত্যা করলে তাঁদের রাজ্য গুজ ও পু-হ্রাং নামে দুটি পৃথক রাজ্যে ভেঙ্গে যায়। দ্বাং-ল্দে গুজ রাজ্য নিজের অধিকারে রাখেন। ১১৩৭ খ্রিষ্টাব্দে কারাখানী খানাতের আক্রমণে গুজ রাজ্যের রাজা ব্ক্রা-শিস-র্ত্সে মারা গেলে রাজ্য কয়েক বছরের জন্য বিভক্ত হয়ে পড়ে।\n১২৪০ খ্রিষ্টাব্দে মঙ্গোল সম্রাটেরা এই অঞ্চলের প্রশাসনিক অধিকার দ্রিগুং বৌদ্ধবিহারকে দান করেন। কিন্তু ১২৬৫ খ্রিষ্টাব্দে গ্রাগ্স-পা-ল্দে নামক এক শক্তিশালী রাজার অধীনে গুজ পুনরায় এক রাজ্যে পরিণত হয় এবং প্রতিবেশী য়া-র্ত্সে রাজ্যকেও নিজেদের অধীনে নিয়ে আসে। ১২৭৭ খ্রিষ্টাব্দে তাঁর মৃত্যু হলে এই অঞ্চলটি সা-স্ক্যা বৌদ্ধসম্প্রদায়ের কর্তৃত্বে চলে আসে। কিন্তু ১৩৬৩ খ্রিষ্টাব্দে সা-স্ক্যা বৌদ্ধসম্প্রদায়ের পৃষ্ঠপোষক হিসেবে পরিচিত মঙ্গোল ইউয়ান রাজবংশের পতন ঘটলে গুজের রাজারা আবার শক্তিশালী হয় এবং ১৩৭৮ খ্রিষ্টাব্দে পু-হ্রাং অধিকারে আনতে সমর্থ হয়।\nপরবর্তী সময়ে গুজ ও মুস্তাং রাজ্যের মধ্যে পু-হ্রাং অঞ্চল নিয়ে বহু বছর ধরে বিবাদ চালু থাকলেও শেষ পর্যন্ত পু-হ্রাং গুজের অন্তর্ভুক্ত হয়। চতুর্দশ শতকের শেষ দিকে গুজের শাসকেরা কয়েক বছরের জন্য লাদাখ অঞ্চল অধিকারে আনতে সমর্থ হয়। ১৪৯৯ খ্রিষ্টাব্দে গুজের শাসকেরা পশ্চিম মধ্য তিব্বতের নবনির্মিত রিন-স্পুংস-পা রাজ্যকে স্বীকৃতি দিতে বাধ্য হয়। পঞ্চদশ ও ষোড়শ শতাব্দীতে গুজের রাজারা তিব্বতে শক্তিশালী হয়ে ওঠা দ্গে-লুগ্স ধর্মসম্প্রদায়ের প্রতি আনুগত্য দেখাতে শুরু করে।\n১৬২৪ খ্রিষ্টাব্দে দুই পর্তুগীজ যাজক আন্তোনিও দে আন্দ্রাদে ও তাঁর ভাই ম্যানুয়েল মারকুইস গুজরাজ্যে পৌঁছন। গুজের রাজা খ্রি-ব্ক্রা-শিস-গ্রাগ্স-পা-ল্দে তাঁদের দেওয়া উপহার, তাঁদের মুখে আধো আধো তিব্বতি আর বিনীত ব্যবহারে অভিভূত হন। আন্তোনিও রাজাকে দেশের সেচ ও কৃষিব্যবস্থার উন্নতিতে সহায়তার প্রতিশ্রুতি দেন এবং একটি গীর্জা নির্মাণ করে স্থানীয় অধিবাসীদের মধ্যে খ্রিষ্টধর্ম প্রচার করা শুরু করেন। কিন্তু রাজার সভাসদরা এই যাজক ভাইদের পছন্দ করতেন না। আন্তোনিওর লেখা একটি চিঠি থেকে জানা যায়, এই সময়ে গুজের কিছু সামরিক অধিকর্তা ষড়যন্ত্র করে রাজাকে সিংহাসনচ্যূত করতে লাদাখীদের আমন্ত্রণ জানায়।\n১৬৩০ খ্রিষ্টাব্দে লাদাখী সেনাবাহিনী অতর্কিত আক্রমণে গুজ রাজ্যের রাজধানী অবরোধ করে। গুজের রাজা খ্রি-ব্ক্রা-শিস-গ্রাগ্স-পা-ল্দে তখন তাঁর বৌদ্ধধর্মাবলম্বী ভাইয়ের উপদেশ মেনে আত্মসমর্পণ করেন। গুজরাজ্য তখন লাদাখের অধীনে করদ রাজ্যে পরিণত হয়। রাজাকে লাদাখে বন্দী করে নিয়ে যাওয়া হয় এবং সেখানেই তাঁর মৃত্যু হয়। এই অভিযানের সময় গুজে নির্মিত সমস্ত গীর্জাকে ধ্বংস করে দেওয়া হয়। কথিত আছে, এই অভিযানে লাদাখী সেনাবাহিনী গুজের অধিকাংশ জনগণকেই হত্যা করে, মাত্র দু’শ জন প্রাণ বাঁচিয়ে পালিয়ে যেতে পারেন।\nপ্রায় অর্ধশতাব্দী পর ১৬৭৯ খ্রিষ্টাব্দে পঞ্চম দলাই লামা আবার গুজকে তিব্বতে ফিরিয়ে আনতে পেরেছিলেন। এই যুদ্ধে গুজের রাজধানী প্রচন্ড ক্ষতিগ্রস্ত হয়। চীনের সাংস্কৃতিক বিপ্লবের সময় গুজের বহু মূর্তি ও চিত্রকলাকে ধ্বংস করে দেওয়া হলেও আমি শুনেছি বেশ কিছু অসাধারণ শিল্পকলা কোনওভাবে এই ধ্বংসলীলা থেকে বেঁচে গেছে।\nপ্রথম দলাই লামার জন্ম হয়েছিল ১৩৫১ খৃষ্টাব্দে। আমাকে তিব্বতের সমস্ত পূর্ববর্তী দলাই লামার অবতার মনে করা হয়। আবার আমি ও আমার পূর্ববর্তী তেরজন দলাই লামাকেই অবলোকিতেশ্বর বা চেনরেজিং এর অবতার মানা হয় – করুণার বোধিসত্ত্ব, যার হাতের শোভাবৃদ্ধি করে শ্বেতপদ্ম। চেনরেজিংকে বুদ্ধ শাক্যমুনির ঘনিষ্ট ব্রাহ্মণ বালকটির ৭৪তম অবতার মানা হয়।\nবৌদ্ধ ধর্মের মূল সিদ্ধান্ত ‘পরস্পর নির্ভরতা’ অথবা ‘ কারণ আর ক্রিয়া’র সিদ্ধান্ত। এর সামান্য অর্থ হল, ইচ্ছা বা প্রেরণা থেকে উৎপন্ন ক্রিয়ার পরিণামই ব্যক্তির অনুভব এবং অভিজ্ঞতা। তাঁর মানে ইচ্ছাই ক্রিয়া আর অনুভবের মূলে। এই ভাবনা থেকেই বৌদ্ধধর্মে চেতনা এবং পুনর্জন্মের ধারণাগুলি বিকশিত হয়েছে।\nএর মধ্যে প্রথম ধারণা হল, কারণ থেকেই যেহেতু পরিণাম উৎপন্ন হয়,পরিণামই পরবর্তী পরিণামের কারণ হয়ে ওঠে। সেজন্যে চেতনাকে নিরন্তর প্রবাহিত তত্ত্ব মানতে হয়। প্রবহমান এবং প্রতি মুহূর্তেই ঘটমান অভিজ্ঞতা এবং নানা অনুভব ও প্রভাবগুলিকে সঙ্গে নিয়ে চলে। শারীরিক মৃত্যুর সময় ব্যক্তির চেতনায় তাঁর জীবনের সকল অভিজ্ঞতা, অনুভব, প্রভাব এবং ক্রিয়া অঙ্কিত থাকে – একেই বলে ‘কর্ম’। এই চেতনাই অঙ্কিত সবকিছু সহ পশু, মানুষ কিম্বা দেবতারূপে পুনর্জন্ম নেয়।\nএর একটি সরল উদাহরণ হল, কেউ যদি নিজের জীবৎকালে পশুদের প্রতি ক্রুর ব্যবহার করে, তাহলে পরের জন্মে সে কুকুর হয়। আর পুনর্জন্মে সে অত্যাচারী মালিকের ক্রুরতার শিকার হয়। আর এজন্মে যাঁরা ভাল কাজ করেন তাঁরা পরজন্মে ভাল ফল পাবেন।\nবৌদ্ধমতে চেতনার মূল প্রকৃতি যেহেতু নির্লিপ্ত, তাকে জীবনের অনিবার্য দুঃখ, কষ্ট, পুনর্জন্ম, আর এগুলির অনন্ত চক্র থেকে একেবারে মুক্তি পেতে জীবনের সকল বন্ধন এবং নেতিবাচক প্রভাব থেকে মুক্ত হতে হবে। এরকম পর্যায়ে পৌঁছুতে পারলে ব্যক্তির চেতনা আগে মুক্তি পাবে আর তারপর তিনি বুদ্ধত্ব অর্জন করবেন। কিন্তু তিব্বতের বৌদ্ধ পরম্পরা মনে করে, ব্যক্তি জন্ম-মৃত্যুর সাংসারিক চক্র থেকে মুক্ত হয়ে বুদ্ধত্ব অর্জন করবেন, তাকেও ততদিন পর্যন্ত বারবার জীবনধারণ করে অন্যদের সাহায্য করতে সংসারে আসতে হবে যতদিন পর্যন্ত প্রত্যেক ব্যক্তি এই বৌদ্ধত্ব অর্জন না করেন!\n৬ষ্ঠ দলাই লামা ৎসাংইয়াং গ্যাৎসো ছিলেন একজন সুকবি। তাঁর কবিতায় প্রেমরসের বাহুল্য দেখে অনেকে ভাবেন যে কোনও মানবী প্রেমের প্রভাবেই তিনি এমন লিখে গেছেন। অনেকে বলেন যে, চীনের পথে কোকো নোরে তাঁর রহস্যজনক অন্তর্ধানের মূলেও রয়েছে সেই প্রেমিকার আকর্ষণ। এসব শুনলে আমার হাসি পায়।\nকিন্তু আমি মুচকি হেসে নিজেকে সংযত রাখি। এর পক্ষে কিংবা বিপক্ষে কিছু বলার প্রয়োজন আছে বলে মনে করি না!\nTotal Visitors: 17,52,816


খবর বিজ্ঞপ্তি, ডেইলি সুন্দরবনঃ বৃহস্পতিবার (২৬ আগস্ট) দুপুরে করোনা পরিস্থিতি পর্যবেক্ষণ ও শিক্ষাপ্রতিষ্ঠান খুলে দেওয়ার বিষয়ে আন্তঃমন্ত্রণালয়ের এক বৈঠক অনুষ্ঠিত হয়। ভার্চুয়ালি অনুষ্ঠিত এ বৈঠকে সভাপতিত্ব করেন শিক্ষামন্ত্রী ডা. দীপু মনি। বৈঠকে শিক্ষা মন্ত্রণালয় এবং প্রাথমিক ও গণশিক্ষা মন্ত্রণালয়সহ টেকনিক্যাল কমিটির সদস্যরা অংশ নেন।\nকরোনা মহামারির কারণে বন্ধ থাকা শিক্ষাপ্রতিষ্ঠানের চলমান ছুটি আগামী ১১ সেপ্টেম্বর পর্যন্ত বাড়ানোর সিদ্ধান্ত হয়েছে। করোনা পরিস্থিতি সন্তোষজনক থাকলে এরপর ধাপে ধাপে সব শিক্ষাপ্রতিষ্ঠান খুলে দেওয়া হবে। তবে কোন মাধ্যম আগে খুলে দেওয়া হবে সে বিষয়ে বিস্তারিত জানা যায়নি। এ সিদ্ধান্ত হয়।\nবিকেলে শিক্ষা মন্ত্রণালয়ের জনসংযোগ কর্মকর্তা এম এ খায়ের স্বাক্ষরিত এক সংবাদ বিজ্ঞপ্তিতে এ তথ্য জানানো হয়েছে। বিজ্ঞপ্তিতে বলা হয়, সারাদেশে করোনা পরিস্থিতি আরও অবনতি হওয়ায় এবং কঠোর বিধিনিষেধ কার্যকর থাকায় শিক্ষার্থী, শিক্ষক, কর্মচারী ও অভিভাবকদের স্বাস্থ্য সুরক্ষা এবং সার্বিক নিরাপত্তার কথা বিবেচনা করে এ সিদ্ধান্ত নেওয়া হয়েছে। এতে আরও বলা হয়, কোভিড-১৯ সংক্রান্ত জাতীয় পরামর্শক কমিটির সঙ্গে পরামর্শক্রমে দেশের মাধ্যমিক ও উচ্চ মাধ্যমিক পর্যায়ের সব শিক্ষাপ্রতিষ্ঠান এবং এবতেদায়ি ও কওমি মাদ্রাসাগুলোর চলমান ছুটি আগামী ১১ সেপ্টেম্বর পর্যন্ত বাড়ানো হয়।\nPrevious Previous post: খুলনা জেলা আওয়ামী লী‌গের উদ্দ‌গ্যে এ্যাড. মঞ্জুরুল ইমাম-এর শাহাদাৎ বার্ষিকী পালন।\nNext Next post: অক্টোবরে খুলছে বিশ্ববিদ্যালয়।\nএখনই টিকা পাচ্ছে না ১৮ বছরের কম বয়সীরা : স্বাস্থ্য ডিজি\nPublished: October 5, 20212:14 pm Updated: 2:19 pm


ধর্ম কথন Archives - দৈনিক মতপ্রকাশ\nআজ: ২৭শে মে, ২০২২ খ্রিস্টাব্দ, শুক্রবার, ১৩ই জ্যৈষ্ঠ, ১৪২৯ বঙ্গাব্দ, ২৬শে শাওয়াল, ১৪৪৩ হিজরি, সকাল ৯:০৮\nCategory Archives: ধর্ম কথন\nসৌদি আরব প্রতিনিধি— করোনাভাইরাস মহামারির কারণে বিদেশিদের জন্য সৌদি আরবে গিয়ে দীর্ঘদিন হজ বন্ধ থাকলেও করোনা ভাইরাসের সংক্রমণ কম হওয়ায় এই বছর ৬৫ বছরের কম বয়সী এবং সৌদি সরকারের অনুমোদিত কোভিড-১৯ এর টিকা গ্রহন কারি সৌদি আরব ও সৌদি আরবের....\nসৌদি আরবে কাল শনিবার রোজা শুরু\nসৌদি আরব প্রতিনিধি : সৌদি আরবে আজ শুক্রবার পবিত্র রমজান মাসের চাঁদ দেখা গেছে। সেই অনুযায়ী আগামীকাল শনিবার থেকে দেশটিতে রোজা শুরু হচ্ছে। সৌদি আরবের কর্তৃপক্ষ আজ শুক্রবার এ ঘোষণা দিয়েছে। সৌদি আরবে আরব নিউজ সংবাদমাধ্যম খবরে বলা হয়েছে, সৌদি....\nহিন্দু ধর্মাবলম্বীদের সবচেয়ে বড় ধর্মীয় উৎসব শারদীয় দুর্গোৎসবের পুণ্যলগ্ন, শুভ মহালয়া আজ। এ দিন থেকেই শুরু দেবীপক্ষের। শ্রী শ্রী চন্ডীপাঠের মধ্য দিয়ে দেবী দুর্গার আবাহনই মহালয়া হিসেবে পরিচিত। আর এই ‘চন্ডী’তেই আছে দেবী দুর্গার সৃষ্টির বর্ণনা। শারদীয় দুর্গাপূজার একটি গুরুত্বপূর্ণ....\nকরোনা সংক্রমণ বেড়ে যাওয়ায় নতুন করে সরকারের ঘোষিত সর্বাত্মক লকডাউনে মসজিদে নামাজ আদায়ের ক্ষেত্রে নতুন নির্দেশনা দিয়েছে ধর্ম মন্ত্রণালয়। বুধবার মন্ত্রিপরিষদ বিভাগ থেকে ঘোষিত সাত দিনের কঠোর বিধিনিষেধের আলোকে ধর্ম মন্ত্রণালয় এই নির্দেশনা দেয়। ধর্ম মন্ত্রণালয়ের নির্দেশনা বলা হয়, মসজিদের....\nপোশাক মানবজীবনের অপরিহার্য অনুষঙ্গ। পানাহারের মতো অতি প্রয়োজনীয় বস্তু। জীবনের মৌলিক অধিকার ও মনুষ্যের প্রতীক। মানুষ এবং জন্তু জানোয়ারের মাঝে বিশেষ প্রার্থক্য হয় এই পোশাক দ্বারা। পোশাক যেমন মানবদেহের সৌন্দর্য, তেমনি মানবতার বৈশিষ্ট্য। আলাহ তায়ালা কেবল মানবজাতিকেই পোশাকের নেয়ামত দান....\nকরোনা পরিস্থিতিতে আসন্ন রমজানে দেশের সব মসজিদে তারাবির নামাজসহ পাঁচ ওয়াক্ত নামাজ চালু থাকবে। ইমাম, মুয়াজ্জিন, হাফেজসহ সর্বমোট ২০ জন মুসল্লি এতে অংশ নিতে পারবেন বলে জানিয়েছে ধর্ম মন্ত্রণালয়। সোমবার (১২ এপ্রিল) সন্ধ্যায় ধর্ম মন্ত্রণালয়ের এক বিজ্ঞপ্তিতে এ তথ্য....\nদেশে অস্বাভাবিক ভাবে করোনা ভাইরাসের প্রকোপ দেখা যাওয়ায় লকডাউন জারি করেছে সরকার। এমন পরিস্থিতিতে মসজিদে নামাজ আদায়ে নতুন নির্দেশনা দিলো ধর্ম মন্ত্রণালয়। মসজিদের প্রবেশদ্বারে হ্যান্ড স্যানিটাইজার বা হাত ধোয়ার ব্যবস্থাসহ সাবান-পানি রাখতে হবে এবং আগত মুসল্লীকে অবশ্যই মাস্ক পরে....\nইসলাম শান্তিপূর্ণ ধর্ম। সর্বক্ষেত্রে শান্তির বিধান নিশ্চিত করে প্রেম-প্রীতি, সৌহার্দ্য আর শান্তি ও সম্প্রীতির এক পরিমণ্ডল বিশ্বজুড়ে প্রতিষ্ঠিত করাই ইসলামের মূল লক্ষ্য। ইসলাম মানুষের জীবনে শান্তির এমন বায়ু প্রবাহিত করে যা মানুষের দেহের সুস্থতায়, দৈহিক শক্তি-সামর্থ্যে, তার আত্মায়, সকল ধর্মের....\nমহানবী তার স্ত্রী আয়েশাকে যেভাবে দোয়া করতে বলেছিলেন\nআল্লাহপাকের কাছে যে চায়। মহান আল্লাহ তার প্রতি খুশি হন। আল্লাহর প্রতি পূর্ণ আস্থা ও বিশ্বাসের সঙ্গে দোয়া করা। আল্লাহ তাআলা বলেন, ‘যখন আমার বান্দা আপনার কাছে আমার সম্পর্কে জিজ্ঞেস করে, নিশ্চয় আমি তাদের নিকটবর্তী। আমি প্রার্থনাকারীর প্রার্থনা কবুল করি,....\nলা হাওলা ওয়ালা কুওয়্যাতা ইল্লা বিল্লাহ’- অর্থাৎ ‘আল্লাহ ছাড়া কোনো ভরসা নেই; কোনো ক্ষমতা বা শক্তি নেই।’ (বুখারি) এটি একটি দোয়া যা আমল করলে অসংখ্য সওয়াবের কথা হাদিস শরীফে বর্ণিত হয়েছে। এটি নিয়মতি পাঠ করলে জান্নাতের ধন ভান্ডার অর্জিত হয়....\nযে কারণে ইসলামে ধর্মে শুকরের মাংস নিষিদ্ধ\nরুকু সেজদার তাসবিহ ভুল পড়লে করণীয় কী?\nহিন্দু রীতিতে বিয়ের এই ১০ নিয়ম এখনই বন্ধ করা উচিত\nনবীজির ১২টি প্রিয় খাবার\nহিন্দু বিয়েতে কেন সাত পাকে ঘোরা হয়?\nশবেবরাত নিয়ে কিছু কথা


শুধু সুন্নিদের নিয়ে জোট গঠন কেন?\nYou are at:Home»মতামত»শুধু সুন্নিদের নিয়ে জোট গঠন কেন?\nসিলেটের সকাল ডট কম । প্রকাশিতকাল:\t 18 December 2015, 9:15 am\nরবার্ট ফিস্ক : সৌদিরা জোট করতে ভালোবাসে। ১৯৯১ সালে কুয়েত থেকে সাদ্দাম হোসেনের বাহিনীকে হটাতে তাঁরা মার্কিন, ব্রিটিশ, ফরাসি ও বিভিন্ন তেল আমদানিকারকদের পাশে পেয়েছিল। এ বছরই মাস কয়েক আগে সৌদি সামরিক বাহিনী তাদের রাজতন্ত্রের শত্রু শিয়া হুতিদের ইয়েমেনে গিয়ে আক্রমণ করেছে, সেটা করতেও তারা জোট করেছিল। সামরিক বাহিনীর জায়গায় বিশ্বের তরুণতম প্রতিরক্ষামন্ত্রী ও উচ্চাভিলাষী সৌদি উপপ্রধানমন্ত্রী মোহামেদ বিন সালমান আল সৌদ পড়ুন। এই জোটে শুধু সৌদি যুদ্ধবিমানই ছিল না, কাতার, আমিরাত, কুয়েত, বাহরাইন, মিসর, জর্ডান, মরক্কো ও সুদানও ছিল।\nকিন্তু এখন নতুন হলিউডি নাটক মঞ্চস্থ করতে সৌদিরা বহুজাতিক সামরিক অভিযান শুরু করেছে, প্রতিপক্ষ হচ্ছে ইসলামি ‘সন্ত্রাসের অসুখ’। এই জোটে মুসলিম ও মুসলিম তকমা-প্রত্যাশী বেশ অনেকগুলো রাষ্ট্র রয়েছে, মহানবী (সা.)–এর সময়ের পর এতগুলো মুসলিম রাষ্ট্র আর কখনোই একত্র হতে পারেনি। ইয়েমেন অভিযানের মতো এবারও ৩১ বছর বয়সী যুবরাজ মোহামেদ দেশকে নেতৃত্ব দিচ্ছেন। ওদিকে সৌদি বিমান হামলায় ইয়েমেনে ইতিমধ্যে মানবিক সংকট সৃষ্টি হয়েছে, সেখানে অনেক বেসামরিক মানুষ মারা গেছে, বিশ্বাসযোগ্য সূত্রে আমরা সে খবর পেয়েছি।\nএকদম গুরুগম্ভীর ভাব নিয়ে মোহামেদ ঘোষণা করেছেন, তাঁদের এই সর্বশেষ জোটের যুদ্ধ করতে হলে ‘খুবই শক্তিশালী পদক্ষেপ’ নিতে হবে। এই জোটের মধ্যে কারা আছে জানেন? রূপকথার মতো দেশ ‘ফিলিস্তিন’ থেকে শুরু করে আফগানিস্তানের মতো দুর্নীতিগ্রস্ত, লেবাননের মতো নখর দন্তহীন, চাদের মতো দেউলিয়া ও রিপাবলিক অব করোমোসের মতো দেশকে সৌদি আরব নিয়েছে শুধু এটা নিশ্চিত করার জন্য যে এই জোটে যথেষ্টসংখ্যক দেশ আছে। খুব স্বল্পসংখ্যক মানুষই এটা খেয়াল করেছে যে বিশ্বের বৃহত্তম মুসলিম দেশ ইন্দোনেশিয়া এই ৩৪টি দেশের শক্তিশালী জোটে নেই।\nতবে এই জোটে পাকিস্তানের যোগ দেওয়াটা বেশ কৌতূহলোদ্দীপক। কারণ এর আগে তাদের যখন ইয়েমেনের বিপর্যয়কর গৃহযুদ্ধে সৌদি আরবের পক্ষে লড়াই করার জন্য বলা হয়েছিল, তখন ইসলামাবাদের সংসদ সৌদি আরবের অনুরোধ প্রত্যাখ্যান করেছিল। কারণ, তখন সৌদি আরব পীড়াপীড়ি করেছিল, পাকিস্তান সেনাবাহিনীর সুন্নি মুসলমানরাই শুধু যুদ্ধে অংশ নিতে পারবে।\nএখন একটি প্রশ্ন অবধারিতভাবেই এসে যায়: এই তরুণ যুবরাজ ‘সন্ত্রাস রোগের’ কোন তরিকা ধ্বংস করতে চান? আইএস তরিকা? যদিও এই সংগঠনটি ওয়াহাবি সুন্নি বিশুদ্ধতাবাদী মতবাদের ভিত্তিতে একরকম আধ্যাত্মিকভাবেই গড়ে উঠেছে। নাকি নুসরা তরিকা, যেটা সেই কাতার থেকেই সৃষ্ট, যে কাতার এখন এই রহস্যময় ‘জোটের’ অন্তর্ভুক্ত? অথবা ইয়েমেনের শিয়া হুতি তরিকা, যাদের ইয়েমেনের সুন্নি প্রেসিডেন্ট ইরানপন্থী সন্ত্রাসী মনে করেন, যেই সুন্নি প্রেসিডেন্টকে আবার সৌদি আরব সমর্থন করে। আর সৌদি যুবরাজ ইরানের সঙ্গে আবার কোন ধরনের সম্পর্কের কথা চিন্তা করছেন, যেখানে ইরানিরা ইরাক ও সিরিয়ায় সেই একই আইএস ‘সন্ত্রাসের’ বিরুদ্ধে লড়ছে, যাকে আমাদের প্রিয় সৌদি যুবরাজ ‘অসুখের’ অংশ বলে মনে করেন? শিয়া ইরান বা ইরাক—কেউই এই নতুন আন্তর্জাতিক মুসলিম সেনাবাহিনীর অংশ নয়, এ কথা আর বলার অপেক্ষা রাখে না।\nদ্য ইনডিপেনডেন্ট থেকে নেওয়া\nPrevious Articleকমলগঞ্জে নয় নারী প্রার্থীর একজন এসএসসি পাস\nNext Article দুই বোন গাইবেন বাবার গান


দিল্লি দূষণ নিয়ন্ত্রণে পদক্ষেপ প্রশাসনের.... - খবর ২৪ ঘন্টা\nদিল্লি দূষণ নিয়ন্ত্রণে পদক্ষেপ প্রশাসনের….\nNovember 1, 2018 শ্রীপর্ণা আপডেট, দেশ, সব খবর 0\nশ্বাস নিতে পারছে না দিল্লি৷ তাই বেশ কয়েকটি পদক্ষেপ দিল্লি প্রশাসনের৷ এক থেকে ১০ নভেম্বর পর্যন্ত রাজধানীর বাসিন্দাদের প্রাতর্ভ্রমণ এড়িয়ে চলার পরামর্শ দিয়েছে দূষণ নিয়ন্ত্রণ পর্ষদ। একই সঙ্গে দূষণ নিয়ন্ত্রণের জন্য বেসরকারি পরিবহণ এড়িয়ে চলতে বলছেন তাঁরা। কারণ অত্যধিক মাত্রা গাড়ি রাস্তায় বেরোনোর কারণে বাতাসে কার্বন ডাই অক্সাইডের পরিমাণ বেড়ে যায়। সরকারি পরিবহণ ব্যবহার করলে রাস্তায় গাড়ির সংখ্যা অনেকটাই কমবে। যাঁরা এই নিয়ম মানবেন না তাঁদের বিরুদ্ধে পদক্ষেপ করা উচিত বলে সরকারকে পরামর্শ দিয়েছে দূষণ নিয়ন্ত্রণ পর্ষদ।\nশুধু নাগরিকদের পরামর্শ দেওয়াই নয় আগামী দশদিন দিল্লি এনসিআর এলাকায় সব নির্মাণ স্থগিত রাখতে বলা হয়েছে। কারণ নির্মাণের সময় যে পরিমাণ ধুলো বালি ওড়ে সেটা বাতাসে দূষণের মাত্রা আরও বাড়িয়ে দেয়। দিল্লি এবং সংলগ্ন এলাকার পাথর ভাঙার কাজ বন্ধ রাখার কড়া নির্দেশিকা জারি করা হয়েছে।\nদিল্লির সংসদভবনের কাছে রাখব গঞ্জ গুরুদ্বারে ওপেন এয়ার পিউরিফায়ার লাগানো হয়েছে। দূষণ নিয়ন্ত্রণের জন্য বাড়তি ২১টি মেট্রোরেল চালানো হচ্ছে। যাতে রাস্তায় গাড়ির সংখ্যা কমে।\nপর্ষদের বক্তব্য দূষণের পারদ ক্রমশ চড়ছে। শীত যত এগিয়ে আসছে দিল্লির বাতাসে দূষণার মাত্রা তত বাড়ছে। দীপাবলীর আগেই যদি পরিস্থিতি সংকটজনক হয়, তাহলে দীপাবলীর পরে কী হবে, এই নিয়ে রীতিমত শঙ্কায় রয়েছেন রাজধানী দিল্লির বাসিন্দারা। বাতাসে দূষণের মাত্রা এতটাই উদ্বেগজনক যে আগামী ১০ দিন অর্থাৎ যাঁরা ভোরে উঠে বিশুদ্ধ বাতাসে শ্বাস নেবেন বলে হাঁটতে বেরোন তাঁরা এখন সেই কাজ করলে হিতে বিপরীত হবে। শরীর ভাল হওয়ার থেকে বিষ বাতাসের কোপে শরীর আরও খারাপ হবে বলে মনে করছেন পরিবেশবিদ্‌রা।\nমাঝেরহাট থেকে শিক্ষা, ব্রিজ সারাইয়ের কাজ শুরু ফরাক্কায়….\nপাকিস্তান-চীনের বাস পরিষেবায় আপত্তি ভারতের….


এক মাসের অসুস্থতার ছুটিতে ১১ বছর অস্ট্রেলিয়ায় এমপি কন্যা\nবাংলার সময় এক মাসের অসুস্থতার ছুটিতে ১১ বছর অস্ট্রেলিয়ায় এমপি কন্যা\nজামালপুরে এমপি কন্যা এক মাসের অসুস্থতা ছুটি নিয়ে ১১ বছর ধরে বিদ্যালয়ে অনুপস্থিত রয়েছেন। ইসলামপুর উপজেলায় জে জে কে এম সরকারি প্রাথমিক বিদ্যালয়ের সহকারি শিক্ষিকা হিসেবে কর্মরত ছিলেন তিনি। ১১ বছর ধরে বিদ্যালয়ে অনুপস্থিত থাকলেও তার বিরুদ্ধে নেয়া হয়নি কোন ব্যবস্থা। ওই শিক্ষিকা জামালপুর-২ আসনের সংসদ সদস্য আলহাজ্ব ফরিদুল হক খান দুলালে মেয়ে ফারজানা হক।\nবিদ্যালয় সূত্র জানা গেছে, এমপির মেয়ে ফারজানা হক ২০০৫ সালে প্রাথমিক বিদ্যালয়ের সহকারি শিক্ষক হিসেবে চাকরি পান। তিনি ২০০৯ সালে জে জে কে এম সরকারি প্রাথমিক বিদ্যালয়ে যোগ দেন। সেখানে কয়েকদিন ক্লাস নেন। পরে ওই বছরই তিনি অসুস্থতাজনতি কারণে এক মাসের ছুটি নিয়ে স্বামী সন্তান নিয়ে অস্ট্রেলিয়াতে চলে যান। এরপর থেকে তিনি কর্মস্থলে অনুপস্থিত রয়েছেন। তারপরও তার বিরুদ্ধে এখনো কোন ব্যবস্থা গ্রহণ করা হয়নি।\nজে জে কে এম সরকারি প্রাথমিক বিদ্যালয়ের প্রধান শিক্ষক মো. আশরাফুর রহমান বলেন, তিনি বিদ্যালয়ে না আসলেও বেতন উত্তোলন করেন না। তবে তার পদ থেকেও অব্যাহতিও দেননি। তবে শুনেছি, তিনি অস্ট্রেলিয়া থেকে কিছুদিনের মধ্যে এসে, এর একটা ব্যবস্থা করবেন।\nইসলামপুর উপজেলা প্রাথমিক শিক্ষা কর্মকর্তা মো. ফেরদৌস বলেন, ওই শিক্ষিকা ২০০৯ সালে অসুস্থতাজনিত কারণে এক মাসের ছুটি নেন। এরপর থেকে তিনি কর্মস্থলে অনুপস্থিত রয়েছেন। তবে তিনি এরপর থেকে বেতনও উত্তোলন করেননি। তার বিরুদ্ধে সব ধরনের ব্যবস্থা নিবে জেলা অফিস।\nজেলা প্রাথমিক শিক্ষা কর্মকর্তা মো.আব্দুর রাজ্জাক বলেন, উপজেলা প্রাথমিক শিক্ষা কর্মকর্তাকে একটি প্রতিবেদন দিতে বলা হয়েছে। প্রতিবেদন পাওয়ার পর তার বিরুদ্ধে প্রয়োজনীয় ব্যবস্থা নেয়া হবে।\nজামালপুর-২ আসনের সংসদ সদস্য আলহাজ্ব ফরিদুল হক খান দুলাল বলেন, তার মেয়ে স্বামী নিয়ে দেশের বাইরে অবস্থান করছেন। সেখানে একটা ব্যবস্থা হলেই এর একটা সুরাহা হবে। আগামী সেপ্টেম্বর অক্টোবরের মধ্যে এ বিষয়টি সমাধান হবে বলে তিনি জানান।


চ্যাম্পিয়ন্স ট্রফি জয়ী অধিনায়ক কোরআনে হাফেজ! - Prothom Barta News | Prothom Barta News\tচ্যাম্পিয়ন্স ট্রফি জয়ী অধিনায়ক কোরআনে হাফেজ! - Prothom Barta News\nচ্যাম্পিয়ন্স ট্রফি জয়ী অধিনায়ক কোরআনে হাফেজ!\nপ্রথমবার্তা ডেস্ক, রিপোর্টঃ প্রথমবারের মতো চ্যাম্পিয়ন্স ট্রফির শিরোপা ঘরে তুললো পাকিস্তান। ইংল্যান্ডের ওভালে চিরপ্রতিদ্বন্দ্বি ভারতে ১৮০ রানে হারিয়ে আইসিসির চ্যাম্পিয়ন্স ট্রফি অষ্ঠম আসরে শিরোপা নিজেদের করে নিল সরফরাজের দল।\nপ্রসঙ্গত, গতকাল ভারতের বিপক্ষে জয়ের পর পাকিস্তানি ক্রিকেটারদের মাঠে সিজদা দিতে দেখা গেছে। শুধু ম্যাচটিতে নয়।\nবড় কোন জয়ে সিজদা লুটিয়ে পড়ে আল্লাহকে শুকরিয়া জানান তারা। বিশেষ করে মুসলমান হওয়ার কারণেই আল্লাহর কাছে শুকরিয়া জানান সরফরাজরা।


দ্বন্দ্বে আ.লীগ, সুযোগের অপেক্ষায় বিএনপি-জাপা\nপ্রকাশিত: ১২:৪২ পিএম, ১০ অক্টোবর ২০১৮\nবরাবরই আওয়ামী লীগের দখলে থাকা হবিগঞ্জের চার আসনে ইতোমধ্যেই লেগেছে নির্বাচনী হাওয়া। আওয়ামী লীগ ইতোমধ্যে প্রকাশ্যে মনোনয়নের দৌড়ঝাঁপ শুরু করে দিলেও বসে নেই বিএনপি, জাতীয় পার্টিসহ অন্যরা। তবে এবার আওয়ামী লীগের ব্যাপক অন্তর্কোন্দলের কারণে বেশ নাজেহাল অবস্থায় আছে দলটি। আর এ সুযোগটিই কাজে লাগাতে চাচ্ছে বিএনপি ও জাতীয় পার্টি। তবে ভোটাররা এখনও তাদের হিসাব-নিকাশের খাতাটা দূরেই রেখেছেন।\nআসন্ন একাদশ জাতীয় সংসদ নির্বাচনকে সামনে রেখে প্রবাসী অধ্যুষিত হবিগঞ্জ-১ (নবীগঞ্জ-বাহুবল) আসনে আওয়ামী লীগ, বিএনপি, জাতীয় পার্টি ও স্বতন্ত্র প্রার্থীরা ইতোমধ্যে প্রচার প্রচারণা শুরু করেছেন। এবারের নির্বাচনে এ আসনে মোট ১২ জন প্রার্থী প্রচারণা চালিয়ে যাচ্ছেন।\nবরাবরই আওয়ামী লীগের আসন হিসেবে পরিচিত এ আসনে গত কয়েক বছর ধরে নেতাকর্মীরা কোন্দলে জড়িয়ে পড়েন। এ কোন্দল দিনে দিনে ব্যাপকতা পেয়েছে। দু’টি উপজেলাতেই কয়েকটি ধারায় বিভক্ত হয়ে পড়েছেন নেতাকর্মীরা। এর মধ্যে একটি ধারার নেতৃত্বে দিচ্ছেন বর্তমান জেলা পরিষদের চেয়ারম্যান ও জেলা বিএমএর সভাপতি ডা. মুশফিক হোসেন চৌধুরী। আরেক গ্রুপের নেতৃত্ব দিচ্ছেন বর্ষিয়ান আওয়ামী লীগ নেতা প্রয়াত সংসদ সদস্য ও সাবেক মন্ত্রী দেওয়ান ফরিদ গাজীর ছেলে দেওয়ান শাহনেওয়াজ গাজী মিলাদ।\nএছাড়াও সংরক্ষিত নারী আসনের সংসদ সদস্য অ্যাডভোকেট আমাতুল কিবরিয়া কেয়া চৌধুরী এবং নবীগঞ্জ উপজেলা পরিষদের চেয়ারম্যান অ্যাডভোকেট আলমগীর চৌধুরীর আলাদা দু’টি বলয় রয়েছে।\nএ আসন থেকে এবার আওয়ামী লীগের মনোনয়ন লড়াইয়ে নেমেছেন (হবিগঞ্জ ও সিলেট) সংরক্ষিত আসনের নারী সংসদ সদস্য অ্যাডভোকেট আমাতুল কিবরিয়া কেয়া চৌধুরী, জেলা পরিষদের চেয়ারম্যান ডা. মুশফিক হোসেন চৌধুরী, সাবেক মন্ত্রী আলহাজ্ব দেওয়ান ফরিদ গাজীর ছেলে আওয়ামী লীগ নেতা দেওয়ান শাহ নেওয়াজ গাজী মিলাদ, নবীগঞ্জ উপজেলা পরিষদের চেয়ারম্যান অ্যাডভোকেট আলমগীর চৌধুরী, কানাডা প্রবাসী মেজর (অব.) সুরঞ্জন দাশ, সাবেক অর্থমন্ত্রী শাহ এএমএস কিবরিয়ার ছেলে ড. রেজা কিবরিয়া, প্রাক্তন সংসদ সদস্য ইছমত আহমদ চৌধুরীর মেয়ে আওয়ামী লীগের স্বাস্থ্য বিষয়ক উপ-কমিটির সদস্য ডা. নাজরা চৌধুরী ও যুবলীগের সদস্য আব্দুল মুকিত চৌধুরী।\nএ আসনে বিএনপিতেও কোন্দলের শেষ নেই। এখানেও দুই প্রবাসী নেতার মাঝে চরম দ্বন্দ্ব চলছে। একটির নেতৃত্ব দিচ্ছেন সাবেক সংসদ সদস্য যুক্তরাজ্য প্রবাসী আলহাজ্ব শেখ সুজাত মিয়া। আর অপরটির নেতৃত্বে রয়েছেন যুক্তরাষ্ট্র প্রবাসী শিকাগো বিএনপির সভাপতি শাহ মোজাম্মেল হোসেন নান্টু। যদিও মোজাম্মেল হোসেন নান্টুর দেশে তেমন অবস্থান নেই। কিন্তু তারপরও দলের অনেক নেতাকর্মী মিলে এখানে তার অবস্থান রেখেছেন।\nনবীগঞ্জে উপজেলা বিএনপি এখন দ্বি-খণ্ডিত। বিগত ইউনিয়ন পরিষদ নির্বাচনে প্রথমবারের মতো এ উপজেলায় ব্যতিক্রম কিছু ঘটে। যুক্তরাষ্ট্র শিকাগো বিএনপির সভাপতি শাহ মোজাম্মেল নান্টু সমর্থিত ৪ জন বিএনপি নেতা ইউপি নির্বাচনে চেয়ারম্যান প্রার্থী হিসেবে দলীয় মনোনয়ন পান। এনিয়ে দলীয় কোন্দল আরও চরম আকার ধারণ করে। এ দ্বি-খণ্ডের কারণেই ইউপি নির্বাচনে বিএনপির চরম ভরাডুবি হয়। এটিকেই একমাত্র কারণ হিসেবে মনে করছেন জাতীয়তাবাদী দল বিএনপির তৃণমূলের নেতাকর্মীরা।\nদলটি থেকে এবারের জাতীয় নির্বাচনেও এ দুই নেতাই মনোনয়ন দৌড় চালিয়ে যাচ্ছেন।\nএছাড়া জাতীয় পার্টি থেকেও একাধিক প্রার্থী মনোনয়নের জন্য দৌড়ঝাঁপ করছেন। তবে মাঠে রয়েছেন একমাত্র বর্তমান সংসদ সদস্য জাতীয় পার্টির কেন্দ্রীয় কমিটির সাংগঠনিক সম্পাদক সাবেক ছাত্রনেতা এমএ মুনিম চৌধুরী বাবু। আর লন্ডন প্রবাসী জাপা নেতা আব্দুল হামিদ চৌধুরী প্রবাসে থেকেও ব্যানার ফেস্টুনের মাধ্যমে প্রচার প্রচারণা চালিয়ে যাচ্ছেন। তিনিও আগামী সংসদ নির্বাচনে জাপার প্রার্থী হতে চান।\nএছাড়াও স্বতন্ত্র প্রার্থী হিসেবে ব্যাপক প্রচারণায় রয়েছেন যুক্তরাজ্য প্রবাসী শেখ মহিউদ্দিন আহমদ। তিনি নবীগঞ্জ-বাহুবলের আনাচে কানাচে ব্যানার ফেস্টুন সাটিয়ে বেশ আলোচনায় রয়েছেন।\nজেলার হাওরাঞ্চল বেষ্টিত হবিগঞ্জ-২ আসনটি বরাবরই আওয়ামী লীগের ঘাঁটি হিসেবে পরিচিত। অন্যান্য জাতীয় নির্বাচনে এ আসনে দলটিতে তেমন বিরোধ না থাকলেও এবার সে বিরোধ তুঙ্গে উঠেছে। মাঠে নেমেছেন ৬ জন মনোনয়ন প্রত্যাশী। বিএনপিতেও বিরোধ কম নয়। প্রভাবশালী এক সৌদি প্রবাসী নেতা এবং বিএনপির কেন্দ্রীয় সাংগঠনিক সম্পাদকের নেতৃত্বে পৃথক দু’টি ভাগে বিভক্ত হয়ে পড়েছেন নেতাকর্মীরা। তবে বিগত দু’টি নির্বাচনে জাতীয় পার্টি এখানে ছাড় দিলেও এবার তারা ছাড় দিতে নারাজ।\nএকটি পৌরসভা ও ২০টি ইউনিয়ন নিয়ে গঠিত এ সংসদীয় আসনে মোট ভোটার রয়েছেন ৩ লাখ ১০ হাজার। স্বাধীনতার পর থেকে এখন পর্যন্ত এ আসনটিতে আওয়ামী লীগ দলীয় প্রার্থী ৭ বার জয়ী হয়েছেন। কখনোই এ আসনে তেমন কোনো বিরোধ ছিলনা। কিন্তু সম্প্রতি আসনটিতে নেতাকর্মীদের মাঝে বিভক্তি দেখা দেয়। একাদশ জাতীয় সংসদ নির্বাচনকে ঘিরেই মূলত এ বিরোধের সৃষ্টি হয়।\nএ আসনে টানা দুইবারের সংসদ সদস্য জেলা আওয়ামী লীগের সাধারণ সম্পাদক অ্যাডভোকেট মো. আব্দুল মজিদ খান। শুরু থেকেই মাঠ ছাড়েননি তিনি। সংসদ অধিবেশন ছাড়া বাকি সময় এলাকাতেই অবস্থান করেছেন। সভা সমাবেশ সবকিছুতেই তার সরব উপস্থিতি রয়েছে। কিন্তু সম্প্রতি একাদশ জাতীয় সংসদ নির্বাচন ঘনিয়ে আসার সঙ্গে সঙ্গে দলটির নেতাকর্মীদের মাঝে বিভক্তি দেখা দেয়। তিনি ছাড়াও মাঠে নামেন আরও ৫ জন। তারা হচ্ছেন- উপজেলা আওয়ামী লীগ সভাপতি মুক্তিযোদ্ধা আমির হোসন মাস্টার, সাবেক এমপি মরহুম শরীফ উদ্দিন আহমেদের ছেলে আওয়ামী লীগের কেন্দ্রীয় আইন বিষয়ক উপ-কমিটির সদস্য ময়েজ উদ্দিন শরীফ রুয়েল, জাতীয় সংসদের সাবেক ‘ল’ অফিসার ব্যারিস্টার এনামুল হক, কেন্দ্রীয় স্বেচ্ছাসেবক লীগের শিশু ও পরিবার কল্যাণ সম্পাদক অ্যাডভোকেট মাহ্ফুজা বেগম সাঈদা ও হবিগঞ্জ জেলা কৃষক লীগ সভাপতি হুমায়ূন কবির রেজা।\nএদিকে যদিও এটি কখনোই বিএনপির পাকাপোক্ত আসন ছিল না তবুও এখান থেকে দলটির প্রার্থী দুইবার জয়ী হয়েছেন।\nদুর্বল এ আসনটিতে এবার শক্তিশালি প্রার্থী দিতে চায় বিএনপি। ভোটের রাজনীতিতে পিছিয়ে থাকলেও আগামী নির্বাচনে এ আসনটি দখলে নিতে মরিয়া হয়ে উঠেছে অন্যতম এ বড় দলটি। এখানে দলটির বিরোধ থাকলেও শেষ মুহূর্তে তারা একাট্টা হয়ে নামবেন বলে মনে করছেন দলীয় নেতাকর্মীসহ অনেকেই।\nমাঠের রাজনীতিতে ডা.সাখাওয়াত হাসান জীবন বিএনপির কেন্দ্রীয় কমিটির সাংগঠনিক সম্পাদকের পদ পাওয়ার পর দলকে শক্ত ভিতের ওপর দাঁড় করিয়েছেন। আগামী নির্বাচনে তাকেই বিএনপি হেভি ওয়েট প্রার্থী হিসেবে মনে করছে। তবে মনোনয়ন চাইতে পারেন সৌদি আরব বিএনপির সভাপতি আহমেদ আলী মুকিব।\nঅপরদিকে শক্ত ভিতের উপর দাঁড়িয়েছে জাতীয় পার্টি। দলটির জেলা সাধারণ সম্পাদক শংকর পালকে ঘিরে একাট্টা হয়েছেন নেতা-কর্মীরা।\nতৃণমূলের নেতাকর্মীদের সঙ্গে যোগাযোগ রক্ষা করে চলেছেন জাতীয় পার্টির জেলা সেক্রেটারি শংকর পাল। তার হাত ধরেই জাতীয় পার্টি আজ অনেকটা শক্তিশালী।\nএ আসনটিতে প্রায় ৯৬ হাজার ভোট রয়েছে সংখ্যালঘু সম্প্রদায়ের। যা মোট ভোটের এক তৃতীয়াংশ। আর এ ভোটকে কাজে লাগাতে তাকেই একমাত্র প্রার্থী হিসেবে মনে করছে দলটি। এ ক্ষেত্রে অন্য কেউ এককভাবে এ সুযোগ নিতে পারবে না বলে মনে করছেন দলের নেতাকর্মীরা। তাছাড়া তিনি প্রায় ২ যুগ ধরে দলের সাধারণ সম্পাদকের দায়িত্ব পালন করায় তৃণমূল নেতাকর্মীদের সঙ্গেও রয়েছে তার অত্যন্ত সুসম্পর্ক। দীর্ঘ সময় ধরে মাঠও চষে বেড়াচ্ছেন বীরদর্পে।\nতবে এ আসনে দলটি থেকে কেন্দ্রীয় ছাত্রসমাজের যুগ্মসাধারণ সম্পাদক অ্যাডভোকেট সাদিকুর মিয়া তালুকদারও মনোনয়ন চাইতে পারেন।\nহবিগঞ্জ-৩ (সদর ও লাখাই)\nএকাদশ জাতীয় সংসদ নির্বাচনকে সামনে রেখে প্রধান দু’টি দলসহ সম্ভাব্য প্রার্থীরা সাংগঠনিক তৎপরতার পাশাপাশি চালিয়ে যাচ্ছেন নির্বাচনী প্রচারণাও। বিএনপিসহ অন্যান্য দলের প্রার্থীরা প্রচারণায় অনেক পিছিয়ে থাকলেও আওয়ামী লীগ প্রার্থী অনেকটা এগিয়ে আছেন। রীতিমতো মাঠ দাপিয়ে বেড়াচ্ছেন তিনি। তবে নির্বাচন নিয়ে সাধারণ ভোটারদের মাঝে কিছুটা আলোচনা শুরু হলেও এখনও পুরোদমে নির্বাচনী আমেজ জমে ওঠেনি।\nপ্রতিটি সংসদ নির্বাচনেই হবিগঞ্জ সদর ও লাখাই উপজেলা নিয়ে গঠিত হবিগঞ্জ-৩ আসনটির দিকেই নজর থাকে পুরো জেলাবাসীর। এক সময় জাতীয় পার্টির দুর্ভেদ্য ঘাঁটি হিসেবে পরিচিত এ আসনটি ২০০১ সালের নির্বাচনে তাদের হাতছাড়া হয়। টানা ৩ বার বিজয়ের পর জাপা প্রার্থী পরাজিত হন আওয়ামী লীগ দলীয় প্রার্থী সাবেক অর্থমন্ত্রী প্রয়াত শাহ এএমএস কিবরিয়ার কাছে।\n২০০৫ সালের ২৭ জানুয়ারী সদর উপজেলার বৈদ্যের বাজারে আওয়ামী লীগ আয়োজিত জনসভা শেষে গ্রেনেড হামলায় নিহত হন তিনি। এরপর উপ-নির্বাচনে জাপার ৩ বারের এমপি আবু লেইছ মো. মুবিন চৌধুরী বিএনপিতে যোগ দিয়ে এমপি নির্বাচিত হন। ২০০৮ সালের নির্বাচনে তাকে পরাজিত করে অপেক্ষাকৃত তরুণ নেতা জেলা আওয়ামী লীগ সভাপতি অ্যাডভোকেট মো. আবু জাহির এমপি নির্বাচিত হন। পরবর্তীতে দ্বিতীয়বারের মতো ২০১৪ সালের নির্বাচনেও তিনি বিজয়ী হন। বিগত সাড়ে ৯ বছরে তিনি নিজ নির্বাচনী এলাকায় অবকাঠামোগত উন্নয়নে ব্যাপক ভূমিকা রাখেন। এ নির্বাচনী এলাকায় তিনি ছাড়া আওয়ামী লীগের আর কোনো শক্তিশালী প্রার্থী নেই বলেও জানা গেছে।\nঅপরদিকে বিএনপি এ আসনে আগামী নির্বাচনে শক্তিশালী প্রার্থী দেয়ার চিন্তাভাবনা করছে। এ ক্ষেত্রে জেলা বিএনপির সাধারণ সম্পাদক ও হবিগঞ্জ পৌরসভার ৩ বারের নির্বাচিত মেয়র জি কে গউছের নামই আলোচনার শীর্ষে রয়েছে। এ আসনে দলটি থেকে মাঠে রয়েছেন অপর সম্ভাব্য প্রার্থী দলের যুগ্ম সাধারণ সম্পাদক ও জেলা ড্যাব সভাপতি ডা. আহমুদুর রহমান আবদাল।\nউল্লেখ্য, সাবেক অর্থমন্ত্রী শাহ এএমএস কিবরিয়া হত্যা মামলার সর্বশেষ চার্জশিটে জি কে গউছের নাম অন্তর্ভুক্ত হওয়ার কারণে তিনি প্রায় ২ বছর কারান্তরীণ ছিলেন। কারাগারে থাকা অবস্থায় তিনি পৌরসভা নির্বাচনে প্রতিদ্বন্দ্বিতা করে নজিরবিহীনভাবে বিজয়ী হন।\nএদিকে এক সময়ের জাতীয় পার্টির এ ঘাঁটিতে আগামী নির্বাচনে প্রার্থী হচ্ছেন দলের প্রেসিডিয়াম সদস্য মো. আতিকুর রহমান আতিক। তিনি সিলেট বিভাগীয় সমন্বয়কারীর দায়িত্ব নেন। একইসঙ্গে হবিগঞ্জ জেলা জাপার সভাপতির দায়িত্বও নেন তিনি। ১৯৯১ সালের পর থেকে ধীরে ধীরে দুর্বল হয়ে পড়া দলটির হাল ধরেন তিনি শক্ত হাতে। দিনরাত কাজ করে দলকে সংগঠিত করেন। চাঙ্গা করেন দলের নেতাকর্মীদের। প্রতিনিয়তই তিনি মাঠ চষে বেড়াচ্ছেন। তাকে পেয়ে ঝিমিয়ে পড়া নেতাকর্মীরাও চাঙ্গা হয়ে মাঠে নেমেছেন হারানো আসন পুনরুদ্ধারে।\n২০১৪ সালের নির্বাচনে এ আসনটি থেকে জাপা প্রার্থী হিসেবে প্রতিদ্বন্দ্বিতা করেন দলের প্রেসিডিয়াম সদস্য শিল্পপতি মো. আতিকুর রহমান আতিক। আগামী নির্বাচনেও এ আসন থেকে তিনি জাপা প্রার্থী হিসেবে প্রতিদ্বন্দ্বিতা করার প্রস্তুতি নিচ্ছেন। দলের নেতাকর্মীরাও মনে করছেন তাকে মনোনয়ন দিলে তাদের হারানো এ আসনটি আবারও ফিরে পাওয়া সম্ভব হবে।\nহবিগঞ্জ-৪ (চুনারুঘাট ও মাধবপুর)\nহবিগঞ্জ-৪ আসনটি সিলেট বিভাগের প্রবেশদ্বার। চা বাগান বেষ্টিত চুনারুঘাট ও মাধবপুর উপজেলা নিয়ে গঠিত এ আসনটি বরাবরই আওয়ামী লীগের দখলে ছিল। ১০টি নির্বাচনের মাঝে সাবেক সমাজ কল্যাণ মন্ত্রী মরহুম অ্যাডভোকেট এনামুল হক মোস্তফা শহীদ এমপি নির্বাচিত হয়েছেন ৬ বার।\nদীর্ঘ সময় এ আসনটি আওয়ামী লীগের দখলে থাকার পেছনে মূল কারণ হচ্ছে চা শ্রমিক ও সংখ্যালঘুদের বিশাল ভোট ব্যাংক। তাই এখানে নির্বাচনের চেয়ে কঠিন মনোনয়ন পাওয়ার লড়াই। প্রতিবারই এ আসন থেকে একাধিক প্রার্থী দৌড়ঝাঁপ করেন। এবারও মনোনয়ন লড়াইয়ে অবতীর্ণ হয়েছেন দলের একাধিক নেতা। এছাড়া বিগত ৫ বছরে আওয়ামী লীগের সংসদ সদস্য অ্যাডভোকেট মাহবুব আলীর সঙ্গে দলীয় নেতাকর্মীদের অনেকেরই দূরত্ব তৈরি হয়। উন্নয়নের নানা চাওয়া পাওয়ার হিসেব নিয়েও দলের মাঝে দ্বন্দ্ব চরম আকার ধারণ করেছে।\nআর আওয়ামী লীগের দ্বন্দ্বের সুযোগ নিতে কৌশল আঁটছে বিএনপি ও জাতীয় পার্টি। বিএনপি চায় আওয়ামী লীগের দুর্গ ভেঙে যেকোনো মূল্যে এ আসনটি তারা এবার দখলে নিতে।\nদ্বন্দ্বের সুযোগ কাজে লাগিয়ে জাতীয় পার্টিও মহাজোট থেকে আসনটি বাগিয়ে নিতে চাচ্ছে। কর্মীবান্ধব শক্তিশালী প্রার্থী দিয়ে ফিরে পেতে চায় তাদের হারানো রাজ্য।\nএ আসনে এবার আওয়ামী লীগ থেকে এক ডজন মনোনয়ন প্রত্যাশী মাঠে নেমেছেন। তারা হচ্ছেন- বর্তমান এমপি অ্যাডভোকেট মাহবুব আলী, মাধবপুর উপজেলা আওয়ামী লীগের সভাপতি মুক্তিযোদ্ধা শাহ মো. মুসলিম, জেলা আওয়ামী লীগের সাংগঠনিক সম্পাদক জাকির হোসেন চৌধুরী অসীম, সাবেক সমাজকল্যাণ মন্ত্রী এনামুল হক মোস্তফা শহীদের ছেলে নিজামুল হক রানা, আন্তর্জাতিক যুদ্ধাপরাধ ট্রাইব্যুনালের প্রসিকিউটর ব্যারিস্টার সৈয়দ সায়েদুল হক সুমন, শ্রম আপিল ট্রাইব্যুনালের চেয়ারম্যান বিচারপতি মো. আব্দুল হাইয়ের ছেলে কেন্দ্রীয় আওয়ামী লীগ নেতা প্রকৌশলী আরিফুল হাই রাজীব, চুনারুঘাট উপজেলা আওয়ামী লীগের সভাপতি অ্যাডভোকেট আকবর হোসেন জিতু, চুনারুঘাট উপজেলা চেয়ারম্যান আবু তাহের, যুবলীগ কেন্দ্রীয় কমিটির সদস্য মিছির আলী, সাবেক ছাত্রলীগ নেতা সৈয়দ মুনির, আইনজীবী দেওয়ান মারুফ সিদ্দিকী ও কৃষক লীগের কেন্দ্রীয় সহ-সভাপতি দেওয়ান জয়নাল আবেদীন।\nএদিকে আওয়ামী লীগের এ দ্বন্দ্বের সুযোগ কাজে লাগাতে চায় বিএনপি জোট। এবার এ আসনটি তারা ছিনিয়ে নিতে চায়। সেজন্য এখনও পুরো ভরসা জেলা বিএনপির সভাপতি শিল্পপতি সৈয়দ মো. ফয়সলের উপরই। অবশ্য শেষমেশ যদি তিনি বার্ধক্যজনিত কারণে নির্বাচন না করেন তবে দুই উপজেলাতেই অধিক জনপ্রিয় তার ভাই মাধবপুর উপজেলা চেয়ারম্যান সৈয়দ মো. শাহজাহনকেই তুরুপের তাশ হিসেবে মাঠে নামাতে পারে দলটি।\nযদিও এ আসন থেকে মনোনয়ন পাওয়ার লড়াইয়ে অবতীর্ণ হয়েছেন আরও ৩ জন। তারা হচ্ছেন- সাবেক মহিলা এমপি শাম্মী আক্তার, বিএনপি চেয়ারপারসন বেগম খালেদা জিয়ার আইনজীবী আমিনুল ইসলাম ও জেলা বিএনপির যুগ্ম সাধারণ সম্পাদক মিজানুর রহমান চৌধুরী।\nএদিকে আওয়ামী লীগের এবারের দ্বন্দ্বের সুযোগ নিতে কম মরিয়া নয় জাতীয় পার্টিও। প্রকাশ্যে তাদের দ্বন্দ্ব চরম আকার ধারণ করায় জাপা প্রেসিডিয়াম সদস্য শিল্পপতি মো. আতিকুর রহমান আতিককে নিয়েই এগোতে চায় তারা। তাদের হারানো এ আসনটি এবার ফিরে পাওয়ার মোক্ষম সময় বলে তারা মনে করছেন। দীর্ঘদিন যোগ্য নেতৃত্ব না থাকায় তারা এ আসনটি নিয়ে তেমন লড়াই করতে পারেননি। এবার তাদের হাতে আবারও লড়াই করার মতো সুযোগ এসেছে। আর আওয়ামী লীগের দ্বন্দ্ব তাদের জন্য বাড়তি অনুপ্রেরণা বলে মনে করছেন দলটির নেতাকর্মীরা।\nঅপরদিকে ২০ দলীয় জোটের শরীক বাংলাদেশ খেলাফত মজলিসের কেন্দ্রীয় মহাসচিব ড. আহমদ আব্দুল কাদের এ আসন থেকে নির্বাচন করতে চান। তিনিও এলাকায় গণসংযোগ করছেন। তিনি মাধবপুর উপজেলার বাসিন্দা।


আজ ত্রি-বার্ষিক সম্মেলণ ও কাউন্সিল জেলা আওয়ামীলীগের সম্মেলণ ঘিরে উজ্জীবিত নেতাকর্মীরা – Chakarianews\nHome » Uncategorized » আজ ত্রি-বার্ষিক সম্মেলণ ও কাউন্সিল জেলা আওয়ামীলীগের সম্মেলণ ঘিরে উজ্জীবিত নেতাকর্মীরা\nআজ ত্রি-বার্ষিক সম্মেলণ ও কাউন্সিল জেলা আওয়ামীলীগের সম্মেলণ ঘিরে উজ্জীবিত নেতাকর্মীরা\nকক্সবাজার জেলা আওয়ামীলীগের ত্রি-বার্ষিক কাউন্সিল ও সম্মেলন দীর্ঘ ১৩ বছর পর আজ ৩১ জানুয়ারী অনুষ্ঠিত হবে। আ’লীগের সম্মেলন ঘিরে এখন উজ্জীবিত স্থানীয় নেতাকর্মীরা। আগামীতে নেতৃত্বে কে আসছেন এ নিয়ে শুর হয়েছে আলোচনা সমালোচনা। কে ছিলেন তৃণমূল নেতাদের পাশে। আর কে ছিলেন না এনিয়েও নেতাকর্মীদের মধ্যে চলছে আলোচনা। প্রায় ১৩ বছর পর আজ কক্সবাজার জেলা আওয়ামী লীগের ত্রি-বার্ষিক সম্মেলন ও কাউন্সিল অনুষ্ঠিত হচ্ছে। এ লক্ষে সকল প্রস্তুতি সম্পন্ন করেছে জেলা আ’লীগ। পুরো শহরকে অপরুপ সাজে সজ্জিত করা হয়েছে। তোরণ , ব্যানার আর পেস্টুনে ছেয়ে গেছে পুরো শহর। সম্মেলণকে সফল ও সার্থক করতে আসছেন আওয়ামী লীগের কেন্দ্রিয় প্রেসিডিয়াম সদস্য, গৃহায়ন ও গণপূর্ত মন্ত্রী ইঞ্জিনিয়ার মোশারফ হোসেন ও মন্ত্রী-প্রতিমন্ত্রীসহ ১১ কেন্দ্রিয় নেতা। সম্মেলন শান্তিপূর্ণ ভাবে করার জন্যে শুক্রবার ছিল জেলা আওয়ামী লীগের কার্যকারী কমিটির সভা। জেলা পরিষদ হলরুমে এ সভা অনুষ্টিত হয়।\nজেলা আওয়ামীলীগ সূত্র জানায়, ৩১ জানুয়ারী রবিবার সকাল ১০ টায় শহীদ দৌলত ময়দানে সম্মেলন আনুষ্ঠানিক শুরু হবে। এরপর একে একে ওই মঞ্চে জেলা আওয়ামী লীগকে উজ্জীবিত করতে বক্তব্য রাখবেন, কেন্দ্রীয় আওয়ামী লীগের হেভিওয়েট ১১ জন নেতা। এভাবেই শেষ হবে প্রথম পর্বের অধিবেশন। আর দ্বিতীয় পর্বের অধিবেশন হবে সৈকতের ডায়াবেটিকস পয়েন্টের বিয়াম ফাউন্ডেশন মিলনায়তনে।\nএদিকে, ৩১ জানুয়ারি বিকালেই বিমান যোগে কক্সবাজার ত্যাগ করবেন সম্মেলনের প্রধান অতিথি সৈয়দ আশরাফুল ইসলাম সহ অন্যান্যরা। থাকবেন শুধু কেন্দ্রীয় আওয়ামীলীগের যুগ্ম সাধারন সম্পাদক মাহাবুবুল আলম হানিফ। কাউন্সিল যে মুহুর্তে শুরু হওয়ার সম্ভাবনা রয়েছে সে সময়ে চলে যাচ্ছেন কেন্দ্রীয় নেতারা।\nতৃণমূল নেতাকর্মীরা জানান, তারা দীর্ঘদিন নেতৃত্ব দেখেছেন। হয়েছেন নেতাদের রাজনৈতিক কোন্দলের বলি। বিভিন্ন ভাবে হয়রানিও হয়েছেন। নেতারা অনেকে পাশে দাঁড়াননি তাদের। এজন্য কারও দ্বারা ব্যবহৃত না হয়ে নতুন মুখের স্বপ্ন দেখছেন তারা। জেলা আওয়ামী লীগের ভারপ্রাপ্ত সভাপতি\nকক্সবাজার জেলা আওয়ামীলীগের সাধারন সম্পাদক সালাউদ্দিন আহমেদ সিআইপি জানান, কেন্দ্রীয় হাই কমান্ড চাইলে নেতৃত্ব পছন্দ করে দিতে পারেন। সে ক্ষমতা তার রয়েছে। তবে তিনি চান, গনতান্ত্রিক প্রক্রিয়ায় কাউন্সিলর ভোটেই নতুন কমিটি হোক।\nজেলা আওয়ামীলীগের সূত্রটি আরো জানায়,জেলা আওয়ামীলীগের আওতাভুক্ত ১১ টি ইউনিটের ৩২০ জন কাউন্সিলরের তালিকা চুড়ান্ত করা হয়েছে। ভোটের জন্য ব্যালেট পেপার ও তৈরি করা হয়। তবে প্রধান নির্বাচন কমিশনারের দায়িত্ব কে পালন করবেন তা নির্ধারিত করা হয়নি। এটি কেন্দ্রীয় আওয়ামীলীগ ঠিক করবেন বলে সুত্রটি নিশ্চিত করেছেন।\nসম্মেলনে সভাপতি পদে ৬ জন ও সাধারণ সম্পাদক পদে ৬ জন প্রার্থী প্রতিদ্বন্দ্বিতা করছেন। সভাপতি পদে প্রার্থীরা হচ্ছেন, জেলা আওয়ামী লীগের বর্তমান ভারপ্রাপ্ত সভাপতি এড. একে আহম্মদ হোসেন, জেলা আওয়ামী লীগ বর্তমান সাধারণ সম্পাদক সালাহ উদ্দিন আহমদ সিআইপি, জেলা আওয়ামী লীগের যুগ্ম সম্পাদক এড.সিরাজুল মোস্তফা, জেলা আ’লীগ সাবেক সাধারণ সম্পাদক নজরুল ইসলাম চৌধুরী, চকরিয়া উপজেলা আ’লীগ সভাপতি ও উপজেলা চেয়ারম্যান জাফর আলম(বিএ অনার্স এমএ), জেলা মহিলা আ’লীগ সভানেত্রী কানিজ ফাতেমা মোস্তাক প্রতিদ্বন্দ্বিতা করছেন। আর সাধারণ সাধারণ সম্পাদক পদে সাবেক পৌরসভা চারবার নির্বাচিত চেয়ারম্যান ও কক্সবাজার সরকারী কলেজ ছাত্র সংসদের সাবেক জিএস নুরুল আবছার, কক্সবাজার পৌর আ’লীগ সভাপতি মজিবুর রহমান চেয়ারম্যান, জেলা আ’লীগ সদস্য রাশেদুল ইসলাম, জেলা আ’লীগের শিল্প ও বাণিজ্য বিষয়ক সম্পাদক মাসেদুল হক রাশেদ, কৃষক লীগ কেন্দ্রীয় কমিটির যুগ্ম সাধারণ সম্পাদক রেজাউল করিম, জেলা ছাত্রলীগের সাবেক সভাপতি এড.ফখরুল ইসলাম গুন্দু, রামু উপজেলা আ’লীগ সভাপতি সোহেল সরওয়ার কাজল প্রতিদ্বন্দ্বিতা করছেন।\nজেলা আওয়ামী লীগের বর্তমান ভারপ্রাপ্ত সভাপতি এড. একে আহম্মদ হোসেন বলেন, ইতিমধ্যে সম্মেলনের সব প্রস্তুতি সম্পন্ন করা হয়েছে। গঠনতান্ত্রিক যদিও বা নির্বাচন কমিশনার ঠিক করার দায়িত্ব সম্মেলন প্রস্তুুতি কমিটির । তারপরও করা হয়নি। কক্সবাজার আগত অতিথিরাই নির্ধারণ করবেন নির্বাচন কমিশনারের বিষয়টি।\nজেলা আওয়ামী লীগ সুত্রে জানা গেছে, ত্রি-বার্ষিক সম্মেলন ও কাউন্সিলে অংশ নিতে আসছেন, ১১ জন কেন্দ্রিয় নেতার। তাদের মধ্যে ৪ জন মন্ত্রী এবং ৩ জন প্রতিমন্ত্রী রয়েছেন। সম্মেলন উদ্বোধন করবেন আওয়ামী লীগের কেন্দ্রিয় প্রেসিডিয়াম সদস্য, গৃহায়ন ও গণপূর্ত মন্ত্রী ইঞ্জিনিয়ার মোশারফ হোসেন। এতে প্রধান অতিথি হিসেবে উপস্থিত থাকবেন, আওয়ামী লীগের কেন্দ্রিয় সাধারণ সম্পাদক, জনপ্রশাসন মন্ত্রী সৈয়দ আশরাফুল ইসলাম।\nসুত্রমতে, সম্মেলণে প্রধান বক্তা থাকবেন, কেন্দ্রিয় যুগ্ম সাধারণ সম্পাদক মাহবুব-উল-আলম হানিফ। এছাড়াও বিশেষ অতিথি হিসেবে থাকবেন, আওয়ামী লীগের কেন্দ্রিয় সাংগঠনিক সম্পাদক বীর বাহার উ শৈ সিং, প্রচার ও প্রকাশনা সম্পাদক, পরিবেশ ও বন প্রতিমন্ত্রী ড. হাছান মাহমুদ, বিজ্ঞান ও প্রযুক্তি বিষয়ক সম্পাদক, বিজ্ঞান প্রযুক্তি মন্ত্রী স্থপতি ইয়াফেস ওসমান, শ্রম ও জনশক্তি বিষয়ক সম্পাদক হাবিবুর রহমান সিরাজ, স্বাস্থ্য ও জনসংখ্যা বিষয়ক সম্পাদক ডাঃ বদিউজ্জামান ভুঁইয়া ডাবলু, কেন্দ্রিয় সদস্য মির্জা আজম এমপি, সুজিত রায় নন্দী ও আমিনুল ইসলাম আমিন। সম্মেলন ও কাউন্সিল অধিবেশনে সভাপতিত্ব করবেন, জেলা আওয়ামী লীগের ভারপ্রাপ্ত সভাপতি অ্যাড. একে আহমদ হোছাইন। অনুষ্ঠান সঞ্চালনায় থাকবেন, জেলা আওয়ামী লীগের সাধারণ সম্পাদক সালাহ উদ্দিন আহমেদ সিআইপি।\nএদিকে, গত শুক্রবার রাতে সম্মেলন উপলক্ষে বর্তমান জেলা কমিটির সর্বশেষ সভা অনুষ্ঠিত হয় জেলা পরিষদ মিলনায়তনে। সৌহার্দ্যপূর্ণ পরিবেশেই যার সফল সমাপ্তি ঘটে। পরস্পর পরস্পরের প্রতি ক্ষমা চেয়ে ও কুলাকুলির মাধ্যমে আনন্দ আর কোলাহলে ইতি টানা হয় ওই সভার।\nPrevious: সেনাবাহিনীকে ত্যাগ স্বীকারে প্রস্তুত থাকার আহবান প্রধানমন্ত্রীর\nNext: কক্সবাজার টাইমস্ সম্পাদকের পিতার ইন্তেকাল : বনপা ও অনলাইন প্রেস ক্লাবের শোক


বিশ্ব রক্তদান দিবস : প্রসঙ্গিক কথা - www.boishakhinews24.com\nমুহাম্মদ মনজুর হোসেন খান: মানবদেহের বিভিন্ন গুণের রক্তের আবিষ্কারক নোবেল বিজয়ী বিজ্ঞানী কার্ল ল্যান্ডস্টেইনারের জন্মদিন ১৪ জুন। তার জন্মদিনকে মর্যাদাদান এবং প্রাণ বাঁচাতে রক্তদানকে উৎসাহ প্রদানের লক্ষ্য নিয়ে ২০০৪ সাল থেকে পালিত হচ্ছে এই দিবস। এ দিবসে ২০০৪ সালের প্রতিপাদ্য পহ্ছে, ‘রক্ত জীবনের জন্য উপহার- ধন্যবাদ’। বিনামূল্যে স্বেচ্ছায় রক্তদানের মহান ত্যাগকে অভিনন্দন এবং দাতাকে ধন্যবাদ জানিয়ে সারা বিশ্বে পালিত হয় বিশ্ব রক্তদাতা দিবস।\nরক্তদাতা দিবস পালনের মাধ্যমে স্বেচ্ছায় রক্তদানের গুরুত্ব সম্পর্কে জনসচেতনতা সৃষ্টি করবে এবং অধিক মানুষকে নিয়মিত রক্তদাতা হতে উৎসাহিত করবে। যারা নিয়মিত রক্তদাতা তারা জানেন না তার রক্ত কোথায় যায়, কার শরীরে প্রবেশ করছে রক্ত, কার জীবন বাঁচাচ্ছে। তাদের এই নিয়মিত ত্যাগকে বিশেষভাবে অভিনন্দন ও ধন্যবাদ জানায় এই দিবস। এই দিবসে আরও আশা প্রকাশ করা হয় যে, নতুন প্রজন্ম এই রক্তদানের মহান ধারকে ধরে রাখবে। যখন যেখানে প্রয়োজন হবে উপহার দেবে নিরাপদ রক্ত। বাঁচাবে জীবন। বিশ্ব রক্তদাতা দিবস নতুন প্রজন্মকে তাই বিশেষভাবে ফোকাস করছে ভবিষ্যতের জন্য। দিবসটি তুলে ধরছে ‘নিরাপদ রক্তের ভিত্তি হচ্ছে স্বেচ্ছায় রক্তদান’- এর বিষয়টিকে।\n১৬১৬ সালে ইংরেজ চিকিৎসক ডা. উইলিয়াম হার্ভের গবেষণার মাধ্যমে মানুষ মানবদেহের অভ্যন্তরে রক্ত প্রবাহের বিষয়ে জানতে পারে। স্যার ক্রিস্টোফার রেন ১৬৫৭ সালে ডা. উইলিয়াম হার্ভে আবি®কৃত যন্ত্র ব্যবহার করে জন্তুর দেহে ইনজেকশনের মাধ্যমে তরল পদার্থ প্রবেশ করান। ডা. রিচার্ড লোয়ার ১৬৬৬ সনে সফলভাবে প্রথমবারের মতো একটি কুকুরের দেহ থেকে আরেকটি কুকুরের দেহে রক্ত সঞ্চালনের পরীক্ষা চালান। অবশ্য এর পরে পশুর দেহ থেকে মানবদেহে রক্ত পরিসঞ্চালন করতে গিয়ে চিকিৎসকদের হাতে প্রাণ হারান অনেক মানুষ। ফলে ১৬৭৮ সনে রক্ত পরিসঞ্চালনের ব্যাপারে পোপ নিষেধাজ্ঞা প্রদান করেন। ডা. জেমস বøান্ডেল নামে একজন ইংরেজ ধাত্রীবিদ্যাবিশারদ ১৮১৮ সালে রক্ত পরিসঞ্চালনের জন্যে একটি যন্ত্র আবিষ্কার করেন, যা দিয়ে সফলভাবে একজন সুস্থ মানুষের দেহ থেকে আরেকজন মৃত্যুপথযাত্রী মানুষের দেহে রক্ত পরিসঞ্চালন করে তাকে বাঁচিয়ে তোলা হয়। তিনিই প্রথম মানুষের শরীরে কেবল আরেকজন মানুষের রক্তই দেয়া যাবে বলে নিশ্চিত করেন।\n১৯০১ সনে ভিয়েনার ডা. কার্ল ল্যান্ডস্টেনার মানুষের রক্তের প্রধানত ৪টি গ্রুপ এ, ও, বি, এবং এবি. সনাক্ত করেন। ১৯১৪-১৯১৮ সনে প্রথম বিশ্বযুদ্ধের এ সময়টায় যুদ্ধাহত হাজার হাজার মানুষকে বাঁচাতে অনেক রক্তের প্রয়োজন হয়েছিল। তখনই মানুষ রক্তদাতার শরীর থেকে বের করে সোডিয়াম সাইট্রেট মিশিয়ে জমাট বাঁধা থেকে রক্ষা করা এবং ফ্রিজে সংরক্ষণ করা আবিষ্কার করে। প্রথমবারের মতো ১৯১৬ সনে সফলভাবে সংরক্ষিত রক্তকে আরেকজনের দেহে প্রবেশ করান হয়। এই ধারণা থেকেই একজন আমেরিকান মেডিকেল গবেষক অসওয়াল্ড হোপ রবার্টসন ফ্রান্সে বিশ্বের প্রথম বøাড ব্যাংকের সূচনা করেন। তারপর ১৯২১ সনে লন্ডনের কিংস কলেজ হাসপাতালে বৃটিশ রেডক্রসের সদস্যরা সবাই একযোগে রক্ত দেয়ার মাধ্যমে বিশ্বের প্রথম স্বেচ্ছা রক্তদানের দৃষ্টান্ত সূচিত হয়। এর ফলশ্রুতিতে বিশ্বের বিভিন্ন স্থানের ন্যায় উপমহাদেশে স্বেচ্ছায় রক্তদান শুরু হয়। ইম্পিরিয়াল সেরোলজিস্টরা ১৯২৫ সনে কোনো ধরনের সংরক্ষণের ব্যবস্থা ছাড়া একজন রক্তদাতার দেহ থেকে একটি সিরিঞ্জের মাধ্যমে রক্ত করে রক্তগ্রহীতার দেহে পরিসঞ্চালনের ব্যবস্থা নিয়ে কলকাতার ট্রপিকেল মেডিসিন স্কুলে একটি রক্ত পরিসঞ্চালন কেন্দ্র শুরু করে। ১৯৩৯ সনে ভারতের রেডক্রস সোসাইটি একটি বøাড ব্যাংক কমিটি গঠন করে। এই কমিটি যন্ত্রপাতি দিয়ে রক্ত পরিসঞ্চালন কেন্দ্রটিকে সহায়তা করে এবং রক্তদাতাদের সংগঠিত করতে চেষ্টা করে। ফলে ফ্লাস্কে করে রক্ত সংগ্রহ করে তা কয়েক ঘণ্টা পর্যন্ত ফ্রিজে সংরক্ষণ করা সম্ভব হয়। মূলত চল্লিশের দশকে মেট্রোপলিটন শহরে এবং পঞ্চাশের দশকে জেলা শহরগুলোতে বøাড ব্যাংক প্রতিষ্ঠা করা হয়। সব বøাড ব্যাংকগুলোই পেশাদার রক্ত বিক্রেতাদের ওপর নির্ভরশীল হয়ে পড়ে বলে অনেক বেসরকারি বøাড ব্যাংক প্রতিষ্ঠাকে উৎসাহিত করা হয়। ১৯৮৫ সালে স্বেচ্ছায় রক্তদাতাদের উদ্বুদ্ধ করার লক্ষ্যে কলকাতায় প্রথমবারের মতো তিন দিনব্যাপী ন্যাশনাল সেমিনার এন্ড ওয়ার্কশপ অনুষ্ঠিত হয়। এই সেমিনারে রক্ত পরিসঞ্চালন বিষয়ে জাতীয় পর্যায়ে সরকারি নীতিমালা প্রণয়ন করা হয়। স্বেচ্ছায় রক্তদান কার্যক্রমকে উদ্বুদ্ধ করার জন্যে তখন থেকে ‘গিফট অফ বøাড’ নামে একটি মাসিক পত্রিকা নিয়মিত প্রকাশিত হয়। জনস্বার্থে ভারতের সুপ্রিম কোর্ট ১৯৯৮ সালের ১লা জানুয়ারি থেকে সকল প্রকার রক্তের কেনাবেচা বন্ধের ঘোষণা দেয় এবং স্বেচ্ছা রক্তদানে উদ্বুদ্ধ করার জন্যে স্টেট বøাড ট্রান্সফিউশন কাউন্সিল গঠনের জন্যে সরকারকে নির্দেশ প্রদান করে।\nরক্তের অপর নাম জীবনপ্রবাহ। ফলে রক্তদান এ অর্থে জীবনদান। তাই রক্তদান আত্মার বাঁধন তৈরি করে। রক্তদান নিঃসন্দেহে একটি প্রশংসনীয় উদ্যোগ। রক্তদান ও পরিসঞ্চালনের প্রতি ধর্মীয় ও সামাজিক উভয় প্রকার স্বীকৃতি রয়েছে। নিয়মিত রক্তদানে দাতার শরীরে রোগ প্রতিরোধ ক্ষমতাসহ কিছু ইতিবাচক পরিবর্তন সাধিত হয়। অন্যদিকে প্রতিদিন বিভিন্ন কারণে প্রয়োজনীয় হাজার হাজার ব্যাগ রক্তের চাহিদা পূরণ করে গ্রহীতাদের জীবনও রক্ষা করা সম্ভব হয়। নিয়মিত রক্তদানের মাধ্যমে মানুষের প্রতি মানুষের মমত্ববোধ বৃদ্ধি পায়। বর্তমানে রক্তদানের ক্ষেত্রে সাধারণ মানুষের আগ্রহ ও সচেতনতা বৃদ্ধি পেয়েছে। ফলে রক্তদান কর্মসূচিতে মানুষ রক্ত দিতে ভিড় করে। বিশেষ করে এতে ছাত্রছাত্রী ও তরুণ সমাজের অংশগ্রহণ সন্তোষজনক। বেশিরভাগ রক্তদাতাই সামাজিক দায়বদ্ধতা থেকে স্বেচ্ছায় রক্তদান করেন। অনেক রক্তদাতা কেবল পরিচিতজনদের প্রয়োজনে রক্তদান করে। অনেকে সমাজ সেবামূলক কাজ হিসেবে রক্তদান করেন। কেউ কেউ তার ভবিষ্যত প্রয়োজনে রক্ত পেতে বিভিন্ন রক্তদাতা সংগঠনের সদস্যপদ গ্রহণ করে নিয়মানুযায়ী রক্তদান করেন। তবে জনগণকে আরও সচেতন করতে পারলে স্বেচ্ছায় রক্তদান কার্যক্রম নির্দিষ্ট লক্ষ্যে পৌঁছা খুব একটা কঠিন কাজ নয়।\n« বহর এলাকায় ভূমিধসে তিনটি পরিবার ভিটেহারা (Previous News)\n(Next News) নির্বাচনী প্রচারণা শুরু করলেন জাপা প্রার্থী আতিক »


আম জনতার যাবতীয় তথ্য চুরি নিয়ে উত্তাল ভারত - ঢয়েচভেলে [Archive] - দাওয়াহ ইলাল্লাহ\nদাওয়াহ ইলাল্লাহ > সংবাদ > কুফফার নিউজ > আম জনতার যাবতীয় তথ্য চুরি নিয়ে উত্তাল ভারত - ঢয়েচভেলে\nView Full Version : আম জনতার যাবতীয় তথ্য চুরি নিয়ে উত্তাল ভারত - ঢয়েচভেলে\nএই হলো ডিজিটাল নিরাপত্তার নমুনা\nমোবাইল ফোন সংযোগ থেকে সমস্ত সামাজিক প্রকল্পে আধার সংযুক্তির মাধ্যমে তথ্য সংগ্রহ করে চলেছে সরকার৷ কিন্তু বারবার সেই তথ্য-*ভাণ্ডারে হানা দিচ্ছে অদৃশ্য দস্যুরা৷ এর ফলে ভারতে ব্যক্তি নিরাপত্তা এখন প্রশ্নের মুখে৷\nদ্রব্যমূল্য বৃদ্ধির ঝুঁকি সামলে ভবিষ্যতের জন্য তিল তিল করে অর্থ সঞ্চয় করেন সরকারি ও বেসরকারি দপ্তরের কর্মচারীরা৷ ভবিষ্যতের নিশ্চয়তার জন্য তাদের ভরসা একটাই, কেন্দ্রীয় সরকারের ‘*এমপ্লয়িজ প্রভিডেন্ট ফান্ড অর্গানাইজেশন’ *অথবা ইপিএফও৷ মাসিক সঞ্চয়ের অর্থের পাশাপাশি কোটি কোটি মানুষের গোপন তথ্যও জমা থাকে ইপিএফও-*র সরকারি পোর্টালে৷ অন্যতম গুরুত্বপূর্ণ প্রভিডেন্ট ফান্ড বা পিএফ-এর সেই ওয়েবসাইট হ্যাক করে তথ্য চুরি করেছে কেউ বা কারা৷ এই ওয়েবসাইটে ইপিএফ সদস্যদের নাম, ঠিকানা ও পেশাগত ইতিহাস সম্পর্কিত সমস্ত তথ্য রাখা থাকে৷\nগত চার বছর ধরে দেশকে ডিজিটাল করে গড়ে তুলতে (http://www.dw.com/bn/%E0%A6%A1%E0%A6%BF%E0%A6%9C%E0%A6%BF%E0%A6%9F%E0%A 6%BE%E0%A6%B2-%E0%A6%B8%E0%A7%8D%E0%A6%9F%E0%A6%BE%E0%A6%B0%E0%A 7%8D%E0%A6%9F-%E0%A6%86%E0%A6%AA%E0%A7%87%E0%A6%87-%E0%A6%AD%E0%A6%AC%E0%A6%BF%E0%A6%B7%E0%A7%8D%E0%A 6%AF%E0%A7%8E-%E0%A6%96%E0%A7%81%E0%A6%81%E0%A6%9C%E0%A6%9B%E0%A 7%87-%E0%A6%AD%E0%A6%BE%E0%A6%B0%E0%A6%A4/a-42234056) এই পোর্টালটিকে কাগজবিহীন করার চেষ্টায় কোটি কোটি কর্মচারীর যাবতীয় তথ্য সংরক্ষণ করেছে নরেন্দ্র মোদীর সরকার৷ আসল গলদটা এখানেই৷ ইন্টারনেট ব্যবহার সুরক্ষিত না করে জবরদস্তি সাধারণ মানুষের তথ্য ডিজিটাল করার প্রয়াস বহু ক্ষেত্রেই বিপদের সম্মুখীন হতে হয়েছে তথ্য-*ভাণ্ডারকে৷ এর সঙ্গে ‘*মড়ার ওপর খাড়ার ঘা’-*এর মতো যুক্ত হয়েছে আধার সংযোজন বাধ্যতামূলক করার ফরমান৷\nক'*দিন আগেই গোটা দেশের ২ কোটি ৭০ লক্ষ গ্রাহকের ব্যক্তিগত ও পেশাগত তথ্য অনলাইনে ফাঁস করে দিয়েছে হ্যাকাররা৷ ইপিএফও-র পোর্টাল aadhaar.epfoservices.com-*এর দখল নিয়ে বেশ কিছুক্ষণ পোর্টালটি বন্ধ করে রাখে হ্যাকাররা৷ প্রথমে মনে হয়েছিল বিষয়টি গুজব৷ হইচই শুরু হয়৷ তারপর ঘটনার কথা স্বীকার করে নেন কেন্দ্রীয় প্রভিডেন্ট ফান্ড কমিশনার ড.* ভি পি জয় নিজেই৷ এক চিঠিতে কেন্দ্রীয় তথ্য ও প্রযুক্তি মন্ত্রীকে ড.* জয় লিখেছেন, ‘*‘*ইপিএফও-র আধার সংক্রান্ত পোর্টাল থেকে তথ্য চুরি করেছে হ্যাকাররা৷’’\nমন্ত্রকের প্রযুক্তি-*টিমকে কাজে লাগিয়ে ওই ইপিএফও-*র পোর্টালটিকে স্বাভাবিক করার আর্জি জানান তিনি৷ চিঠিতে কেন্দ্রীয় প্রভিডেন্ট ফান্ড কমিশনার লিখেছেন, ‘*‘আধার সংযোগের কারণে পোর্টালটি থেকে তথ্য চুরি হয়েছে৷ সরকারের নিজস্ব ‘*ইন্টেলিজেন্স ব্যুরো’ এই খবর ইপিইফও কর্তৃপক্ষকে জানিয়েছে৷ এই পরিস্থিতিতে পোর্টালটি ঠিক কতটা নিরাপদ রয়েছে, তা যেন ভালোভাবে খতিয়ে দেখা হয়৷ না হলে ভবিষ্যতে আবারও হ্যাকারদের খপ্পরে পড়তে হতে পারে কর্মীদের অবসরকালীন সুযোগ-*সুবিধা প্রদানকারী এই কেন্দ্রীয় সংস্থার পোর্টালটি৷’’\nযদিও চিঠিটিকে ‘গোপনীয়’ বলে উল্লেখ করেছেন তিনি৷ তারপরেও সে চিঠি গোপন থাকেনি৷ চিঠি প্রকাশিত হয়েছে সংবাদপত্র থেকে সোশ্যাল মিডিয়ায়৷ মুখ পুড়েছে সরকারের৷ কিন্তু তাতে কী?* এতকিছুর পরেও কেন্দ্রীয় সরকার তথ্য চুরির সত্যতা স্বীকার করতে নারাজ৷ ‘*এমপ্লয়িজ প্রভিডেন্ট ফান্ড অর্গানাইজেশন'* প্রেস বিজ্ঞপ্তি দিয়ে, টুইট করে জানাচ্ছে, কোনো তথ্য চুরি হয়নি৷ সরকারের বক্তব্য, **সার্ভার বন্ধ করে দিয়ে আগাম সতর্কতা অবলম্বন করেছে ইপিএফও৷ তথ্য সুরক্ষিত রাখতে ‘*কমন সার্ভিস সেন্টারে’ বা সিএসসি-*এর মাধ্যমে আধার সংযোগ পরিষেবা আপাতত বন্ধ রাখা হয়েছে৷\nতথ্য ফাঁস বা চুরি প্রসঙ্গে মোদী সরকারকেই কাঠগড়ায় তুলেছে সবকটি বিরোধী দল৷ সিপিআই (*এম)*-*এর লোকসভার উপনেতা মহম্মদ সেলিম জানান, ‘*‘*আমাদের দেশে সরকার জোর জবরদস্তি করে তথ্য সংগ্রহ করছে৷ তারপর এমন সব কান্ডজ্ঞানহীন কাজ করছে তাতে তথ্য কেনাবেচার খবর আসছে৷ এতে ব্যক্তি নিরাপত্তা, সামাজিক নিরাপত্তা এমননি জাতীয় নিরাপত্তাও বিঘ্নিত হচ্ছ৷ এর ফলে বিপন্ন হতে পারে সাধারণ মানুষের জীবন৷ অথচ সংসদে, আদালতে যখনই প্রশ্ন করা হয়েছে, তখনই সরকার শুধুমাত্র আশ্বাস দিয়েছে৷ মুর্খতা ছাড়া আর কি-*ই বা বলা যেতে পারে৷’’*\nভবিষ্যনিধির তথ্য চুরি নিয়ে দেশজুড়ে হইচই চলছেই৷ বিরোধী শিবিরে নিন্দার ঝড়৷ এমনকি সংসদের আগামী বাদল অধিবেশনে কেন্দ্রীয় সরকারকে তথ্য চুরি ইস্যুতে কোনঠাসা করার তোড়জোড় শুরু করেছে কংগ্রেস, তৃণমূল কংগ্রেস, সিপিআই(*এম)*, সমাজবাদী পার্টি, বহুজন সমাজ পার্টি, এনসিপি এবং রাষ্ট্রীয় জনতা পার্টি-*র মতো দলগুলি৷ বলা হচ্ছে, নরেন্দ্র মোদী যখন গুজরাটের মুখ্যমন্ত্রী ছিলেন, তখন তিনি জোর গলায় আধার কার্ডের (http://www.dw.com/bn/%E0%A6%96%E0%A7%87%E0%A6%A4%E0%A7%87-%E0%A6%B9%E0%A6%B2%E0%A7%87-%E0%A6%86%E0%A6%A7%E0%A6%BE%E0%A6%B0-%E0%A6%95%E0%A6%BE%E0%A6%B0%E0%A7%8D%E0%A6%A1/a-37828406) বিরোধিতা করেছেন৷ প্রধানমন্ত্রীর চেয়ারে বসার পর ১৮০ ডিগ্রি ঘুরে গিয়ে তাঁর নেতৃত্বাধীন সরকরাই সর্বক্ষেত্রে আধার সংযোগ বাদ্যতামূলক করেছে৷ এ বিষয়ে মামলা চলছে দেশের সর্বোচ্চ আদালত সুপ্রিম কোর্টে৷\nউল্লেখ্য, যে কোনো সংস্থা তাদের কর্মচারীদের বেতনের ১২ শতাংশ ভবিষ্যনিধি বা প্রভিডেন্ট ফান্ড হিসেবে প্রতি মাসে জমা দেয়৷ গত ৬ এপ্রিল প্রতিরক্ষা মন্ত্রক, স্বরাষ্ট্র মন্ত্রক এবং কেন্দ্রীয় আইন মন্ত্রকের ওয়েবসাইট হ্যাক হওয়ার খবর পাওয়া গিয়েছিল৷ তবে এ যাত্রায় ইপিএফও-*র পোর্টাল হ্যাকিংয়ের ঘটনায় ঠিক কতজন গ্রাহকের গোপন তথ্য ফাঁস হয়েছে, সে কথা এখনও জানা যায়নি৷ বিষয়টি খোলসা করেনি কেন্দ্রীয় সরকারের অধীনস্থ এই সংস্থাটি৷ বিভিন্ন সূত্রে জানা যাচ্ছে, মোট ২ কোটি ৭০ লক্ষ মানুষের চাকরি ও ব্যক্তি জীবনের যাবতীয় খুঁটিনাটি তথ্য হাতিয়ে নিয়েছে হ্যাকাররা৷ সেইসঙ্গে তাদের ইপিএফ অ্যাকাউন্টে কত টাকা জমা আছে, সেই তথ্যও চুরি গেছে৷


২৯ বছরে পা রাখলো দেশে বিদেশে; রয়েছে সু-সংবাদ! -Deshebideshe\nআপডেট : ০২-২২-২০১৯\n২৯ বছরে পা রাখলো 'দেশে বিদেশে'; রয়েছে সু-সংবাদ!\nটরন্টো, ২১ ফেব্রুয়ারি- কানাডা থেকে প্রকাশিত প্রথম বাংলা পত্রিকা দেশে বিদেশে ২৯ বছরে পা রাখলো। ১৯৯১ সালের ২১শে ফেব্রুয়ারিকে সামনে রেখে পত্রিকাটির যাত্রা শুরু হয়। তারপর নানান চড়াই উৎরাই পার হয়ে আজ বাংলা ভাষার অন্যতম একটি পোর্টাল হিসেবে ভার্চুয়েল জগতে স্থান করে নিয়েছে। ১৯৯৮ সালে 'দেশে বিদেশে' ইন্টারনেট প্রযুক্তি ব্যবহারের মাধ্যমে বর্হিবিশ্বের প্রথম বাংলা অনলাইন পত্রিকার তকমাটিও অর্জন করে। দীর্ঘ এ পথ চলার অভিজ্ঞতা অনেক। সে অভিজ্ঞতার আলোকে পাঠকের চাহিদা অনুযায়ী পোর্টালটিকে সাজানো হয়েছে যাকে প্রযুক্তির ভাষায় বলা হয় 'ইউজার ফ্রেন্ডলি'। অ্যামাজনের অঙ্গ প্রতিষ্ঠান অ্যালেক্সার জরিপ অনুযায়ী দেশে বিদেশে (https://www.deshebideshe.com) এখন বাংলাভাষায় প্রকাশিত শীর্ষ নিউজ সাইটের একটি।\n(কাভার পেজ-এর একটি স্ক্রিনশট। ১৯৯৮ সালে বর্হিবিশ্বের প্রথম বাংলা অনলাইন পত্রিকা হিসেবে যাত্রা শুরু করে দেশে বিদেশে। )\n'দেশে বিদেশে' বিশ্ব বাঙালির একটি আন্তঃসংযোগকারী বহুমুখি গণমাধ্যম। কেবল বিষয় এবং বৈচিত্রে নয়; আধুনিকতা এবং উচ্চ প্রযুক্তি ব্যবহারকারী হিসেবেও পাঠকপ্রিয়তা অর্জন করেছে। পাঠকদের আগ্রহ এবং সুবিধাকে বরাবরই দেশে বিদেশে প্রাধাণ্য দিয়ে আসছে। এর ঊদাহরণ হলো- ব্যবহার বান্ধব বিশেষ মোবাইল সংস্করণ। আইওএস এবং এন্ড্রোয়েড এর জন্য ভিন্ন ভিন্ন অ্যাপস ইত্যাদি। কেবল আজকের পাঠকের কথা বিবেচনা করে নয়, 'দেশে বিদেশে' আগামীকালের পাঠকদের কথাও চিন্তা করে।\nদেশে বিদেশে'র ফেসবুক পেজ এর 'লাইক' সংখ্যা ২৩ লাখেরও অধিক। ফেসবুক কর্তৃপক্ষ স্বীকৃত (ভেরিফাইড) এ পেজটিতে প্রতি মাসে যোগ দিচ্ছেন হাজার হাজার পাঠক। রয়েছে দুটো গ্রুপ যথাক্রমে 'দেশে বিদেশে ফ্যান গ্রুপ' এবং 'দেশে বিদেশে রিডার্স গ্রুপ'। এছাড়াও টুইটার, পিন্টারেষ্ট, লিঙ্কডইন, গুগল+ সহ জনপ্রিয় প্রায় সবগুলো সামাজিক গণমাধ্যমগুলোতে রয়েছে 'দেশে বিদেশে'র সরব উপস্থিতি। প্রযুক্তির কল্যানে বিশ্বের শতাধিক শহরের লক্ষ লক্ষ পাঠক নিমিষে পেয়ে যাচ্ছেন সর্বশেষ তথ্য। 'এখন আর আপনাকে খবর খুঁজতে হবে না, খবর এসে আপনার দরজায় কড়া নাড়বে' এই প্রতিপাদ্যটি 'দেশে বিদেশে'র।\nলাইভ টিভি' এবং ২৪ ঘন্টার নিউজ পোর্টাল একই সাথে\n২৯তম জন্মদিনে 'দেশে বিদেশে' নিয়ে এলো প্রযুক্তির সর্বশেষ ফিচারস সম্বলিত নতুন প্রজন্মের 'অ্যাপস'। সম্পূর্ণ ফ্রি এই অ্যাপস অ্যান্ড্রয়েড এর প্লে ষ্টোর এবং আইওএস এর অ্যাপ ষ্টোর দুই প্লাটফর্মেই পাওয়া যাচ্ছে। এই অ্যাপস-এর বিশেষ সুবিধা হচ্ছে 'দেশে বিদেশে লাইভ টিভি' এবং ২৪ ঘন্টার নিউজ পোর্টাল একই সাথে, অর্থাৎ একের ভিতর দুই। দ্রুতগতিসম্পন্ন এ অ্যাপস-এ রয়েছে বিভিন্ন সোশ্যাল মিডিয়ায় শেয়ার করার ব্যবস্থা। বিগত বছরগুলোতে 'দেশে বিদেশে'র অ্যাপস যারা ব্যবহার করে আসছেন তাদেরকে নতুন ভার্সন ডাউনলোড করে এর সুবিধা উপভোগ করার আহবান জানানো হচ্ছে।\nকরোনায় আক্রান্ত সাংবাদিক…\nহৈমন্তী শুক্লা আসছেন 'দেশে…\nবঙ্গবন্ধুর সঙ্গে একই কারাকক্ষে…\nএকনজরে কামাল লোহানী\nচলে গেলেন সাংস্কৃতিক ব্যক্তিত্ব…\nকামাল লোহানী কোভিড-১৯ আক্রান্ত,…


নেতাজী ও আমরা – জ্যোতি বসু – CPI(M)\nনেতাজী ও আমরা – জ্যোতি বসু\n[‘গণশক্তি’ ২৩ জানুয়ারি ১৯৯৭ সংখ্যায় প্রকাশিত প্রবন্ধ]\nআজ সুভাষচন্দ্র বসুর জন্মশতবর্ষ। তিনি নি:সন্দেহে ভারতের মহত্তম সন্তানদের অন্যতম। রবীন্দ্রনাথের দৃষ্টিতে তিনি ছিলেন ‘দেশনায়ক’। ভরতের স্বাধীনতা সংগ্রামে তাঁর স্বার্থত্যাগ আমাদের উদ্বুদ্ধ করে। সাম্প্রদায়িক ও আঞ্চলিক সীমাকে অতিক্রম করে তাঁর অবদান আজ দেশবাসী শ্রদ্ধার সঙ্গে স্মরণ করে। এক অর্থে সুভাষচন্দ্র ঔপনিবেশিক শাসনের বিরুদ্ধে জাতীয়তাবাদী প্রতিরোধের প্রতীক। ইংরেজ শাসকদের ভারতবর্ষ ছাড়তে বাধ্য করার জন্য তিনি যে কোন উপায় অবলম্বনের পক্ষপাতী ছিলেন। পথ ও লক্ষ্য নিয়ে চুলচেরা বিতর্কে তিনি কালক্ষয় করতে রাজি ছিলেন না। ‘শত্রুর শত্রু আমার বন্ধু’ এই নীতি মেনে তিনি দ্বিতীয় বিশ্বযুদ্ধের সময় অক্ষ শক্তিবর্গের সঙ্গে হাত মিলিয়ে ব্রিটিশের বিরুদ্ধে যুদ্ধ করতে দ্ধিধাবোধ করেননি। এই পন্থা অবলম্বনের জন্যে তাঁকে অনেক বিরূপ সমালোচনার সম্মুখীন হতে হয়। আমাদের ভারতের কমিউনিস্ট পার্টি সুভাষচন্দ্রের এই রণকৌশল সমর্থন করেনি। তবে, কমিউনিস্টদের দৃষ্টিতে সুভাষচন্দ্র এক শ্রদ্ধেয় ব্যক্তিত্ব। তাঁর আপসহীন দেশপ্রেম, সাম্রাজ্যবাদ বিরোধী সংগ্রাম ও জাতীয়তাবাদ পরবর্তী প্রজন্মকে উধবুদ করে চলেছে। আমরা এই সত্যটি কখনো অস্বীকার করিনি।\nসুভাষচন্দ্রের রাজনৈতিক জীবনে যেটাকে আমি সব চাইতে শ্রদ্ধা করি সেটা হচ্ছে, কংগ্রেসের রক্ষণশীল ও দক্ষিণপন্থী অবস্থানের বিরুদ্ধে তাঁর নিরন্তর সংগ্রাম। প্রেসিডেন্সি কলেজে ওটেনের ঘটনাতেই সুভাষচন্দ্রের জাতীয়তাবাদী মানসিকতার প্রথম বহি:প্রকাশ। ইংরেজ শাসকদের দর্পিত জাতিবৈরিতা সুভাষচন্দ্রের মর্যাদাবোধকে আহত করেছিল। ওই ঘটনা তারই প্রতিফলন। পিতার ইচ্ছা মেনে নিয়ে সুভাষচন্দ্র উচ্চতর শিক্ষার জন্যে এবং আই সি এস পরীক্ষায় বসার জন্য ইংল্যান্ডে যান। এই পরীক্ষায় উত্তীর্ণ হওয়া সত্ত্বেও সুভাষচন্দ্র চাকরিতে যোগ দিলেন না। তিনি যথার্থই মনে করতেন ইংরেজের গোলামি করে দেশভক্ত হওয়া যায় না। ভারতে ফিরে এসে তিনি জাতীয়বাদী আন্দোলনে ঝাঁপিয়ে পড়েন। জাতীয়তাবাদের বামপন্থী ভাবধারার তিনি ছিলেন প্রতিভু।\nব্যক্তিগতভাবে সুভাষচন্দ্র গান্ধীজীকে শ্রদ্ধা করতেন। গান্ধীজীর আর্বিভাবের পর ভারতের জাতীয়তাবাদী রাজনীতির ভিত্তিমূল যে প্রসারিত হয়েছিল সে সম্পর্কে সুভাষচন্দ্র সচেতন ছিলেন। সুভাষচন্দ্র একাধিকবার স্বীকার করেন যে, গান্ধীজীর সঙ্গে জনগণের ছিল নাড়ির যোগ। কিন্তু একথা সুবিদিত যে, গান্ধীর নেতৃত্বে সংগঠিত আন্দোলনগুলির একটা নিজস্ব চরিত্র ছিল। গান্ধী একদিকে জাতীয়তাবাদী আন্দোলন তৃণমূলে নিয়ে গিয়েছিলেন, অন্যদিকে সেগুলিকে নিয়ন্ত্রণে রেখেছিলেন নিজের হাতে। এইসব আন্দোলন যখন গান্ধী-আরোপিত সীমাকে অতিক্রম করে ব্যাপক চেহারা নিত, তখনই গান্ধী সেগুলিকে একতরফাভাবে বন্ধ করে দিতেন। অসহযোগ আন্দোলনে, আইন অমান্য আন্দোলনে ও ভারত ছাড়ো আন্দোলনে এটা বারংবার দেখা যায়। সুভাচন্দ্রের দৃষ্টিতে এটা ছিল গান্ধীজীর নেতৃত্বের দুর্বলতা। গোড়ার দিকে সুভাষচন্দ্র ছিলেন দেশবন্ধু চিত্তরঞ্জনের অনুগামী। পরে তিনি হলেন জওহরলালের সতীর্থ।\nগান্ধীর সমর্থনপুষ্ট দক্ষিণপন্থী নেতৃত্বের সঙ্গে সুভাষচন্দ্রের মোকাবিলা শুরু হয় মোটামুটি ১৯২৮-র কলকাতা কংগ্রেসে। জওহরলাল ও সুভাষচন্দ্র একযোগে ডোমিনিয়ন স্ট্যাটাস্-র পরিবর্তে পূর্ণ স্বরাজ কংগ্রেসের লক্ষ্য করার দাবি জানান। এই প্রস্তাব কিন্তু নাকচ হয়ে যায়, কারণ গান্ধীজী এতে সায় দিতে রাজি হননি। কিন্তু এই কংগ্রেসে একটা অভূতপূর্ব ঘটনা ঘটে। প্রায় ৫০,০০০ শ্রমিক কিছুক্ষণের জন্যে কংগ্রেস মন্ডপ দখল করে পূর্ণ স্বরাজের পক্ষে প্রস্তাব গ্রহণ করে। শ্রমিকদের এই পদক্ষেপ ভারতের তদানিন্তন প্রতিবাদী রাজনীতিকে প্রচন্ডভাবে উৎসাহিত করে।\nইতোমধ্যে সুভাষচন্দ্র শ্রমিক ও কৃষক আন্দোলনের সঙ্গে যুক্ত হয়ে পরেন । ১৯৩১-এ কমিউনিস্টদের সমর্থনে সুভাষচন্দ্র এ আই টি ইউ সি-র সভাপতি নির্বাচিত হন। অপর দিকে ভলান্টিয়ার আন্দোলনের মাধ্যমে সুভাষচন্দ্র ভারতীয় তরুণ সমাজে জনপ্রিয় হয়ে ওঠেন। ১৯৩০-র মাঝামাঝি সময় থেকে সুভাষচন্দ্রের সঙ্গে সি পি আই-র নৈকট্যও বৃদ্ধি পায়। সুভাষচন্দ্র ও পার্টির মধ্যে সম্পর্ক আরও ঘনিষ্ঠ হয় যখন কমিউনিস্টরা তাঁকে গান্ধীজী সমর্থিত দক্ষিণপন্থী প্রার্থী পট্টভি সীতারামাইয়াকে ত্রিপুরী কংগ্রেসে সভাপতি পদে নির্বাচনে হারাতে সমর্থন করে। আমি এই সময়ে বিলেতে ছিলাম। সুভাচন্দ্রের সাফল্যে আমরা, প্রবাসী ভারতীয় ছাত্র-ছাত্রীরা প্রচন্ড আনন্দিত হয়েছিলাম। সে সময়ে লন্ডন মজলিসের আমি সাধারণ সম্পাদক। ত্রিপুরী ঘটনার ওপর মজলিসে এক সভা করি। সেখানে আমি বক্তৃতা করি। সভা শেষে মজলিসের পক্ষ থেকে সুভাষচন্দ্রকে আমি অভিনন্দন জানিয়ে তারবার্তা পাঠিয়েছিলাম।\nআমরা জানি দক্ষিণপন্থী কংগ্রেসীদের ক্রমাগত বাধাদানের জন্যে সুভাষচন্দ্র সভাপতির পদ থেকে ইস্তফা দিতে বাধ্য হন। ১৯৩৯-র মে মাসে উনি একটি বামপন্থী জাতীয়তাবাদী সংগঠন হিসেবে ফরওয়ার্ড ব্লক প্রতিষ্ঠার ঘোষণা করেন। সি পি আই প্রথমে ভীত ছিল যে, এই নতুন পার্টির ফলে বৃহত্তর জাতীয়তাবাদী ঐক্য দুর্বল হয়ে পড়বে। কিন্তু পরবর্তীকালে বিশেষ করে বাংলায় – সি পি আই ও ফরওয়ার্ড ব্লক যুগ্মভাবে রাজনৈতিক আন্দোলন পরিচালনা করে রাজনৈতিক বন্দীদের মুক্তি ও গণতান্ত্রিক অধিকারের দাবিতে। একদিকে যেমন কমিউনিস্ট গোপাল হালদার, বিনয় ঘোষ এবং এস উপাধ্যায় ফরওয়ার্ড ব্লকের মুখপত্রের সম্পাদকীয় বোর্ডের সঙ্গে যুক্ত ছিলেন, অন্যদিকে সুভাষচন্দ্র নিজে সি পি আই-র মুখপত্র National Front এ প্রবন্ধ লেখেন। ১৯৪০-র জুলাই মাসে সুভাষচন্দ্র কলকাতায় তথাকথিত অন্ধক‚প-হত্যায় নিহত ইংরেজদের স্মৃতির উদ্দেশ্যে নিবেদিত হলওয়েল স্মৃতিস্তম্ভ অপসারণের দাবিতে সফল সত্যাগ্রহ পরিচালানা করেন। এই আন্দোলনের মাধ্যমে বাংলার হিন্দু-মুসলমান ঐক্য প্রতিফলিত হয়।\nনেতাজী নিজেকে সমাজতান্ত্রিক মনে করতেন। তবে এক সময়ে ফ্যাসিবাদের নিয়মানুবর্তিতার প্রতি আকৃষ্ট হয়েছিলেন। কিন্তু দ্বিতীয় বিশ্বযুদ্ধ শুরু হবার অল্পদিন আগে প্রখ্যাত কমিউনিস্ট তাত্বিক রজনীপাম দত্তের সঙ্গে লন্ডনে আলোচনার পর সুভাষচন্দ্রের ফ্যাসিবাদের প্রতি মোহ কেটে যায়। শোনা যায় সুভাষচন্দ্র রজনীপামকে বলেছিলেন যে, তিনি সন্দেহ করতেন সি পি আই জাতীয় রাজনীতিকে যথেষ্ট গুরুত্ব দিচ্ছে না। দত্তকে সুভাষচন্দ্র বলেন যে, পরে কমিউনিস্টদের প্রতি তাঁর দৃষ্টিভঙ্গির পরিবর্তন ঘটে।\nমনে পড়ছে দ্বিতীয় বিশ্বযুদ্ধ শুরু হবার আগে সুভাষচন্দ্র বসু যখন ইংল্যান্ড যান সে সময়ে আমরা তাঁকে সংবর্ধনা জানাই। সেই সভায় লেবার পার্টির কিছু নেতাও উপস্থিত ছিলেন। সুভাষচন্দ্রের উদ্দেশ্যে তাঁরা বলেন যে, তাঁদের দলও ভারতীয় স্বাধীনতার সপক্ষে। সুভাষচন্দ্র স্পষ্টবাদী ছিলেন। লেবার নেতাদের ধন্যবাদ দিলেন, কিন্তু সঙ্গে সঙ্গে শুনিয়েও দিলেন ‘আপনারা আমাদের সাহায্য না করলেও আমরা স্বাধীন হবই’। সুভাষচন্দ্রের সঙ্গে সেই সময় ইংল্যান্ডে আমার এক সাক্ষাৎকার হয়। তাঁকে আমি বলেছিলাম ‘ঠিক করেছি দেশে ফিরে বামপন্থী রাজনীতি করবো’। সুভাষচন্দ্র উৎসাহ দিয়েছিলেন। কিন্তু সাবধান করেছিলেন, ‘Politics is notabed of roses’। পরে বুঝেছি কথাটা সত্যি।\n১৯৩৮ সালের কংগ্রেসের হরিপুরা সম্মেলনের সুভাষচন্দ্রের সভাপতির অভিভাষণ বিশেষভাবে স্মরণীয়। এই ভাষণে তিনি ভারতের প্রধান জাতীয় সমস্যা হিসেবে তিনটি বিষয়কে চিহ্নিত করেন : দারিদ্র দূরীকরণ, শিক্ষার প্রসার ও উৎপাদন এবং বন্টনের বিজ্ঞানসম্মত পদ্ধতি গ্রহণ। প্রথম পদক্ষেপ হিসেবে তিনি ভূমি সংস্কার এবং জমিদারি প্রথার বিলুপ্ত করার কথা বলেন। কৃষকদের ঋণমুক্ত করার প্রয়োজনীয়তা তিনি উপলব্ধি করেন। সেই সঙ্গে গ্রামীণ জনসাধারণের জন্যে অল্প সুদে ঋণের ব্যবস্থা করার ওপর সুভাষচন্দ্র জোর দেন। উৎপাদক ও ভোক্তা উভয়ের স্বার্থ রক্ষা করার জন্য সমবায় আন্দোলন শক্তিশালী করতে তিনি উপদেশ দেন। রাষ্ট্রীয় উদ্যোগে শিল্পের ব্যাপক প্রসারের কথাও সুভাষচন্দ্র বলেন। কুটির শিল্পের সঙ্গে ভারি শিল্পের কোন আবশ্যিক বিরোধ আছে বলে তিনি মনে করতেন না। তবে তিনি কয়েকটি মৌলশিল্প যেমন – ইস্পাত ও বিদ্যুতের ওপর বিশেষ গুরুত্ব দিয়েছিলেন। কারণ, এগুলি ছাড়া শিল্পের পরিকাঠামো গড়ে তোলা সম্ভব নয়। এ যুগের জাতীয় নেতাদের মধ্যে সুভাষই সম্ভবত প্রথম পরিবার পরিকল্পনার প্রয়োজনীয়তা বিশ্লেষণ করেন। তিনি মন্তব্য করেছিলেন:\nIf the population goes up by leaps and bounds, as it has done in the recent past, our plans are likely to fall through. It will, therefore, be desirable to restrict our population until we are able to feed, cloth and educate those who already exist.\nসুভাষচন্দ্র ভারতের lingua franca হিসেবে হিন্দুস্তানীকে গ্রহণ করার উপদেশ দেন। প্রতিবেশী দেশগুলির সঙ্গে ঘনিষ্ঠ যোগাযোগ গড়ে তোলার ওপর তিনি গুরুত্ব দেন। দেশের সাম্প্রদায়িক সমস্যা যে ক্রমেই মাথাচাড়া দিচ্ছে, সে ব্যাপারেও সুভাষচন্দ্র অবহিত ছিলেন। সাম্প্রদায়িকতার জন্যে তিনি ইংরেজ শাসকদের ‘’ নীতিকে প্রধানত দায়ী করেছিলেন। তবে ড. মেঘনাদ সাহার কাছে তিনি স্বীকার করেছিলেন যে, ভারত জাতীয় ঐক্যের সমস্যা মূলত মানসিক। বিভিন্ন সম্প্রদায়ের মধ্যে মনের এই দূরত্ব দূর করার জন্য আধুনিক শিক্ষা প্রসারের ওপর সুভাষচন্দ্র গুরুত্ব দেন। শিক্ষার প্রসার ঘটলেই পরস্পরকে উপলব্ধি করা সম্ভব হবে, এটাই ছিল সুভাষচন্দ্রের বিশ্বাস।\nজাতীয় অর্থনীতির সুষম বিকাশের জন্য সুভাষচন্দ্র সোভিয়েত ধাঁচের পঞ্চবার্ষিক পরিকল্পনাকে উপযোগী মনে করতেন। সেই সঙ্গে তিনি জাতীয় প্রয়োজনের সাথে সঙ্গতি রেখে জাতির প্রতি দায়বদ্ধ আমলা তৈরি করার ওপর গুরুত্ব দেনে। হরিপুরা কংগ্রেসে অধিবেশন শেষ হবার অব্যবহিত পরেই সুভাষচন্দ্র জওহরলালের সভাপতিত্বে কংগ্রেসের ছত্রচ্ছায়ায় ন্যাশনাল প্ল্যানিং কমিটি গঠন করেন। তখনকার প্রখ্যাত অর্থনীতিবিদ কে টি শাহ ছিলেন এই কমিটির অন্যতম সদস্য। জাতীয় আন্দোলনের অন্তিম পর্যায় শুরু হবার ফলে এ ব্যাপারে বিশেষ অগ্রগতি হয়নি। ১৩ বছর বাদে ভারতের প্রথম প্রধানমন্ত্রী নেহরু জাতীয় পরিকল্পনার উদ্দেশ্যে প্রয়োজনীয় পদক্ষেপ গ্রহণ করেন।\nজাতিগঠনের ব্যাপারে সুভাষচন্দ্রের এই চিন্তাভাবনার প্রতি সি পি আই-র ইতিবাচক দৃষ্টিভঙ্গি ছিল। তবে যুদ্ধের প্রেক্ষাপটে সুভাষচন্দ্র ও পার্টির সম্পর্কের অবনতি ঘটে। ১৯৩৯-র যুদ্ধ শুরু হলে সি পি আই যুদ্ধ বিরোধী আন্দোলন গড়ে তোলে, যাতে ব্রিটিশ সরকার জনগণের ওপর যুদ্ধের ভার না চাপিয়ে দিতে পারে। কিন্তু ১৯৪১-এ সোভিয়েত ইউনিয়নের ওপর নাৎসি জার্মানির আক্রমণ দ্বিতীয় বিশ্বযুদ্বকে ফ্যাসিবাদের বিরুদ্ধে গণযুদ্ধে পরিণত করে। পৃথিবীর অন্যান্য কমিউনিস্ট পার্টিগুলির ন্যায় সি পি আই-ও অনুভব করে যে, প্রকৃত জাতীয় মুক্তি সংগ্রামের স্বার্থে সোভিয়েত ইউনিয়নের নেতৃত্বে ফ্যাসিবাদ বিরোধী যুদ্ধে যোগ দেওয়াই প্রয়োজন। অপরদিকে যুদ্ধের প্রতি সুভাষচন্দ্রের নীতি ছিল ‘শত্রæর শত্রæ আমার বন্ধু’। তাই বিনা দ্বিধায় সুভাষচন্দ্র অক্ষ শক্তিবর্গের সাহায্যে ভারতের ব্রিটিশরাজ্যের বিরুদ্ধে সশস্ত্র আক্রমণ পরিচালনা করার সিদ্ধান্ত নেন। পুলিসের চোখে ধুলো দিয়ে কলকাতা থেকে পালিয়ে সুভাষচন্দ্র বার্লিন যান। সেখান থেকে তিনি যান দক্ষিণ-পূর্ব এশিয়াতে। সেখানে তৈরি করলেন আজাদ হিন্দ ফৌজ। জাপানীদের সাহায্যে আজাদ হিন্দ ফৌজ দিল্লীর দিকে যাত্রা করে। আজাদ হিন্দ বাহিনীর বীরত্ব ও ত্যাগের কথা আমাদের সবার জানা আছে। কিন্তু শেষ পর্যন্ত ইংরেজ সৈন্যবাহিনীর হাতে আজাদ হিন্দ ফৌজ পরাজিত হয়।\nএখানে দু’টি কথা মনে রাখা দরকার। প্রথমত, কমিউনিস্ট কর্মীরাই সুভাষচন্দ্রকে ভারত থেকে পলায়ন করতে সাহায্য করে। এ ব্যাপারে অন্যত্র লিখেছি। দ্বিতীয়ত, সুভাষচন্দ্র জার্মানি ও জাপানের হাতের পুতুল কখনোই হননি। তিনি তাঁর ভারতীয় লিজিয়নকে সোভিয়েত রাশিয়ার বিরুদ্ধে বা বার্মায় আং সানের নেতৃত্বে জাপান-বিরোধী অভ‚্যত্থানের বিরুদ্ধে কাজে লাগাতে দেননি। অনেক ঐতিহাসিক মনে করেন যে, সাভুষচন্দ্র খোলাখুলিভাবেই জার্মানির সোভিয়েত আক্রমণকে নিন্দা করেন খোদ জার্মানিতে বসে। বার্লিনের পররাষ্ট্র মন্ত্রককে তিনি লেখেন :\nThe Indian people felt definitely that Germany was the aggressor and was for India, therefore, another dangerous imperialist war..\nঅনেক গবেষক মনে করেন যে, এমনকী জার্মানি বা জাপান কেউই সুভাষচন্দ্রের সামরিক দক্ষতার ওপর ভরসা করেনি। সম্ভবত সুভাষচন্দ্র ও হিটলারের মধ্যে একবারই সাক্ষাৎ হয়। সুভাষচন্দ্রের বন্ধু ফনট্রট সেই বৈঠকে অনুবাদক হিসেবে উপস্থিত ছিলেন। জানা যায়, হিটলার একটা মানচিত্র দেখিয়ে সুভাষচন্দ্রকে বলেন যে, ভারতবর্ষ জার্মানি থেকে অনেক দূরে অবস্থিত এবং জার্মানির পক্ষে আপাতত সুভাষচন্দ্রকে খুব একটা সাহায্য করা সম্ভব নয়। এই মিটিং-র কিছুদিন পরেই সুভাষচন্দ্র সাবমেরিনে পূর্ব প্রচ্যে রওনা হন।\nঅর্থাৎ ১৯৪০-এ অনেকের মনে একটা যে ধারণা হয়েছিল সুভাষচন্দ্রকে তৎকালীন আন্তর্জাতিক রাজনীতির কিছু শক্তি নিজেদের স্বার্থে কাজে লাগাচ্ছে, সেটা সত্য নয়। বরং, সুভাষই ব্রিটিশ-বিরোধী শক্তিদের ভারতের স্বাধীনতা যুদ্ধের স্বার্থে কাজে লাগাতে সচেষ্ট হন। সুভাষচন্দ্র কখনো কোনো বহিশক্তির কাছে আত্মসমর্পণ করেননি। গান্ধীজীকে আশ্বস্ত করে তিনি দৃঢ়তার সঙ্গে বলেন :\nOne who has stood for national self respect and served all his life and has suffered considerably in vindicating it, would be the last person in this world to give into any other foreign power.\nতা হলেও একটা সন্দেহ কিন্তু থেকে যায়। অক্ষ শক্তির সমর্থনে আজাদ হিন্দ ফৌজ যুদ্ধে জয়ী হলে কি সুভাষচন্দ্র জাপানী বা জার্মান অনুসঙ্গীদের নিয়ন্ত্রণ করতে পারতেন? এ ক্ষেত্রে দু’টি ঘটনা ইঙ্গিতবাহক। সুভাষচন্দ্রের আপত্তি সত্তে¡ও জাপানীরা আন্দামান দ্বীপপুঞ্জ দখলের পর সেখানে নৃশংস অত্যাচার শুরু করে। অন্য ঘটনা জর্মানি সংক্রান্ত। জাপানের উদ্দেশ্যে বার্লিন ছাড়ার পূর্বে সুভাষচন্দ্র ভারতীয় লিজিয়নের সৈন্যদের নির্দেশ দিয়ে যান যে, তারা যেন কেবল ইংরেজদের বিরুদ্ধে অস্ত্র ধরে, সোভিয়েতের বিরুদ্ধে নিশ্চয় নয়। কিন্তু সুভাষচন্দ্রের এই আজ্ঞা মানতে গিয়ে অনেক ভারতীয় নাৎসী সামরিক কোর্টের দ্বারা মৃত্যুদন্ডে দন্ডিত হয়।\nযে কোনো পথ অবলম্বন করেই হোক ভারতকে ব্রিটিশ সা¤্রাজ্যবাদের কবল থেকে মুক্ত করতে সুভাষচন্দ্র বসুর বৃহত্তর আন্তর্জাতিক প্রেক্ষাপটে যে পরিবর্তন ঘটে ও তার যে তাৎপর্য ছিল তা অনুধাবন করতে অস্বীকার করেন। ফলে একটা রাষ্ট্রের অভ্যন্তরীন রাজনৈতিক মতবাদ কী ছিল তা মূল্যায়ন না করেই তিনি সে দেশের সাহায্য নিয়েছিলেন। ফলে অনেকের মনেই প্রশ্ন জাগে সুভাষচন্দ্র জাপানীদের সাহায্যে ভারতকে মুক্ত করলে ব্রিটিশ সাম্রাজ্যবাদের বদলে জাপানী ফ্যাসিবাদ প্রতিষ্ঠিত হতো না? অবশ্যই যুদ্ধে জিতলে জাপানীরা তাদের কর্তৃত্ব আমাদের ওপর কায়েম করার প্রচেষ্টা করতে। কিন্তু আমি মনে করি না সুভাষচন্দ্র কখনোই জাপানী বা নাৎসী আধিপত্য স্বীকার করে নিতেন। আমাদের পার্টির ত্রুটি হয়েছিল যে, এই সত্যটা আমরা সে সময়ে উপলব্ধি করতে পারিনি। বার্মায় সান যেমন জাপানীদের কাছে থেকে অস্ত্রশিক্ষা গ্রহণ করেন, কিন্তু শেষ পর্যন্ত তাঁকে জাপানীদের বিরুদ্ধেই সেই প্রযুক্তি ব্যবহার করতে হয়, সুভাষও দরকার হলে বন্দুকের নল জাপানীদের বিরুদ্ধে ঘুরিয়ে দিতেন। আমাদের পার্টির ত্রুটি ছিল এই সত্যটা আমরা তখন উপলব্ধি করতে অসক্ষম হয়েছিলাম।\nতবে এটা ঠিক ভারতের কমিউনিস্টরা সঠিকভাবেই বুঝতে পারে যে, ফ্যাসিবাদ বিরোধী গণ-আন্দোলনের তাৎপর্য। তারা বিশ্বাস করেছিল যে, জনবিরোধী বিজয় সমগ্র ঔপনিবেশিক দুনিয়ায় এক সাম্রাজ্যবাদ বিরোধী বাতাবরণ সৃষ্টি করবে যা থেকে ভারতের মুক্তি সংগ্রাম লাভবান হবে। ঠিক এটাই ঘটল। দ্বিতীয় বিশ্বযুদ্ধে ফ্যাসিবাদের পরাজয়ের সঙ্গে সঙ্গেই সারা ভারতে প্রতিবাদী রাজনীতির ঝড় বয়ে যায়। এ সময় আই এন এ যুদ্ধবন্দীদের সরকারের প্রকাশ্য বিচারের সিদ্ধান্তে দেশজুড়ে যে গণবিক্ষোভ ঘটে তা সরাসরি এই প্রতিবাদী আন্দোলনকে অনুপ্রাণিত করে। এখনো কলকাতায় সেই ফেব্রুঃ ১৯৪৬-র রশিদ আলি দিবসের কথা পরিষ্কার মনে আছে – কীভাবে ব্রিটিশ পুলিসের বর্বরতার মুখে ছাত্র, যুব ও মেহনতী মানুষ সরকার বিরোধী বিক্ষোভে শামিল হয়। একই সময় বোম্বাইতে নৌ-বিদ্রোহ ঘটে এবং সেখানেও নেতাজী এবং আই এন এ-র আদর্শে উদ্বুদ্ধ হয়েছিল বিপ্লবী রেটিংরা। কর্নেল সাইগলের কাছে শুনেছি বিদ্রোহী রেটিংদের সঙ্গে সর্বদা নেতাজীর ছবি থাকত। আর্থাৎ, ১৯৪৬-৪৭-এ নানাদিক থেকে ব্রিটিশ সাম্রাজ্যবাদ বিরোধী গণ-আন্দোলনের চাপে জর্জরিত হয় এবং এই প্রতিবাদী আবহাওয়া তৈরি করায় আই এন এ-র অবদান অনস্বীকার্য। জনগণের এই বিদ্রোহী মনোভাবই ব্রিটিশরাজের পতন তরান্বিত করে।\nনেতাজী ছিলেন একজন কল্পনাপ্রবণ দেশভক্ত। তাঁর রাজনৈতিক নীতি সর্বক্ষেত্রে আমাদের পার্টির কাছে গ্রহণযোগ্য না হলেও, যতদিন তিনি ভারতে ছিলেন পার্টির সঙ্গে তাঁর সম্পর্ক পারস্পরিক আত্মমর্যাদাবোধের ওপর ভিত্তি করেই ছিল। সুভাষচন্দ্রের বামপন্থী জাতীয়তাবাদ আমাদের কাছে সর্বদা মর্যাদা লাভ করে। তাঁর সাম্প্রদায়িকতা-বিরোধী মনোভাব আমাদের উদ্বুদ্ধ করেছে। আজ আমরা যখন নতুন করে জাতি গঠনের কাজে ব্যস্ত তখন সুভাষচন্দ্রের জাতীয়তাবাদের প্রতি নি:স্বার্থ অবদান ও জনগণের প্রতি তাঁর ভালোবাসা আমাদের অনুপ্রেরণা যোগায়। কিন্তু যেটা আশ্চার্য লাগে, এমনকী বিজেপি – যাদের রাজনীতির ভিত্তি হচ্ছে সাম্প্রদায়িকতা ও বিচ্ছিন্নতাবাদ – তারাও আজ নেতাজীর জন্মশতবর্ষ পালন করছে।\n[সুভাষচন্দ্র বসুর জন্মশতবর্ষ উপলক্ষে ১৯৯৭ সালের ২৩ জানুয়ারি ‘গণশক্তি’যে ক্রোড়পত্র প্রকাশ করেছিল তাতেই এই প্রবন্ধ প্রথম প্রকাশিত হয়।]\nWithdraw Excise Duty Hikes on Petrole...\nStop This Persecution: CPI(M) Polit B...\nStand With The Comrade: CPI(M) WB Sta...\nBhima Koregaon: Polit Bureau Statement\nOutrageously anti farmer and people !\nছাত্ররা কেন ব্রিগেড যাবে ….\nবিকল্প ও উন্নতর ভাবনা – শুদ্ধস্...\nReclaiming The Concept Of The Nation:...\n“Then fall, Caesar” ̵...\nInternational Mother Language Day ...\n“To promote the preservation an...\nKisan Movement: Exploring the Class U...\nReclaiming The Concept Of The Nation: The Raison D’être\nহিন্দু, মুসলমান, শিখ সম্প্রদায়ের কৃষকেরা একে অন্যের কাঁধে কাঁধ মিলিয়ে ধর্মনিরপেক্ষতার আদর্শকে তুলে ধরেছেন। কর্পোরেটদের হাতে দেশের কৃষিক্ষেত্রকে তুলে দেবার বিরোধিতা করে আসলে তারা আমাদের দেশকে কর্পোরেটদের সাথে একাকার করে দেখাবার যে রাজনীতি, তারই বিরোধিতা করছেন। গণবণ্টন ব্যাবস্থা চালু রাখার পক্ষে দাঁড়িয়ে আসলে তারা রাষ্ট্রকে দেশের জনগণের কল্যানে নিজের পূর্বঘোষিত ভূমিকার পুনঃস্মরণ করাচ্ছেন। রাষ্ট্রের যে ধারণাকে আজ মোদী সরকার ধ্বংস করে দিতে চাইছে কৃষকেরা আসলে সেই জনকল্যানকারী রাষ্ট্রের ধারনাকেই পুনর্নির্মাণ করছেন।\n“To promote the preservation and protection of all languages used by peoples of the world” – A Retrospective\nআমাদের অস্তিত্বকে টিকিয়ে রাখতে যে জীবন সংকটের সম্মুখীন হতে হয় তাতে লড়াইয়ের রসদ বাংলাটা ভাল করে জানলে, কম পড়ে না। বরং আমি মনে করি মাতৃভাষায় পাঠ্যক্রমের পুরোটা শেখানোর পাশপাশি ইংরেজিটাও ভালভাবেই শেখান চলতে পারে – তাতে কোনও সমস্যা নেই। আজ প্রযুক্তি যে সুবিধা দিচ্ছে, ব্রিটিশ ভারতে শিক্ষার্থীরা সেই সুবিধা পান নি, তাদের জন্য কোনও হাতে গরম ইংরেজিময় পরিবেশ ছিল না। নীরদ চৌধুরীর মতো মানুষ বাংলা মাধ্যমে পড়াশোনা করেও অসাধারণ ইংরেজী রচনা করেছেন – এমনটা করা যায়। যে কোনও সরকারের সেই চেষ্টাই করা উচিত।\nKisan Movement: Exploring the Class Underpinnings


যাত্রীবাহী লঞ্চ জমজম থেকে অজ্ঞাত তরুনীর মরদেহ উদ্ধার – দৈনিক ঢাকার ডাক\nHome / সারা বাংলা / যাত্রীবাহী লঞ্চ জমজম থেকে অজ্ঞাত তরুনীর মরদেহ উদ্ধার\nOctober 22, 2020\t158 Views\nমো. মাসুদ আলম (চাঁদপুর প্রতিনিধি) : যাত্রীবাহী লঞ্চ আব এ জমজম লঞ্চের দ্বিতীয় তলার স্টাফ কেবিন থেকে অজ্ঞাত পরিচয়ের তরুনীর মরদেহ উদ্ধার করেছে চাঁদপুর নৌ থানা পুলিশ। তরুনীর আনুমানিক বয়স ১৮ থেকে ২০ বছর হবে বলে ধারনা করছে আইন শৃঙ্খলা বাহিনীর সদস্যরা।\nবৃহস্পতিবার (২২ অক্টোবর) দুপুর ২ চাঁদপুর লঞ্চঘাটে এমভি জমজম লঞ্চের ইঞ্জিন গ্রিজারের কক্ষের কেবিন থেকে মরদেহ উদ্ধার করা হয়।\nসংবাদ পেয়ে চাঁদপুরের অতিরিক্ত পুলিশ সুপার (সদর সার্কেল) স্নিগ্ধা সরকার, চাঁদপুর সদর মডেল থানার ভারপ্রাপ্ত কর্মকর্তা (ওসি) মো. নাসিম উদ্দিন, চাঁদপুর নৌ থানা ওসি মো. জহিরুল হক ঘটনাস্থল পরিদর্শন করেন। এই কক্ষটি লঞ্চের গ্রিজার মোঃ সুজন মোল্লা, মোঃ রাসেল ও মাসুম ব্যবহার করতেন। তবে লঞ্চটি দুপুর ১টায় ঢাকার উদ্দেশ্যে ছেড়ে যাওয়ার কথা থাকলেও যেতে পারে নি।\nগ্রিজার মোঃ সুজন মোল্লা বলেন, বুধবার (২১ অক্টোবর) রাত সাড়ে ১১টায় চাঁদপুরের উদ্দেশ্যে ছেড়ে আসে লঞ্চটি। সাড়ে ৬শ’ টাকার বিনিময়ে আমি একটি যুবক ও মেয়েকে কেবিনটি ভাড়া দেই। আজ বৃহস্পতিবার সকাল সাড়ে ৮টায় কেবিনটি পরিস্কার করতে গেলে কক্ষটি তালা বদ্ধ পাই। পরে টিকিট কাউন্টারে গিয়ে খবর নিলে কোন চাবি দেওয়া হয়নি বলে জানা যায়। পরে কেবিন খুললে তরুনীর লাশ আমরা দেখতে পাই।\nঅতিরিক্ত পুলিশ সুপার (সদর সার্কেল) স্নিগ্ধা সরকার বলেন, তরুনীর গায়ে থাকা ফিতা দিয়ে গলায় পেচিয়ে হত্যা করা হয়েছে। যেহেতু এক ব্যক্তি কক্ষটি ভাড়া নিয়েছে। তাই ধারনা করা হচ্ছে হত্যাটি একজনই করতে পারে। তবে ধর্ষণের পর হত্যা হয়েছে কিনা তা ময়না তদন্তের পর জানা যাবে। লঞ্চটিতে সিসি ক্যামেরা না থাকায় দুঃখ প্রকাশ করেন পুলিশের এই কর্মকর্তা।\nPrevious সিলেট মহানগর পুলিশের নতুন কমিশনার নিশারুল আরিফ\nNext সেন্টমার্টিনে গিয়ে দুই শতাধিক পর্যটক আটকা


স্থিতিশীল পুঁজিবাজার গড়তে কাজ করছে বিএসইসি\n২০১৯ ফেব্রুয়ারি ১২ ১৮:০২:১৮\nদ্য রিপোর্ট প্রতিবেদক : সংশ্লিষ্ট সবাইকে সঙ্গে নিয়ে দীর্ঘস্থায়ী স্থিতিশীল পুঁজিবাজার গড়ে তুলতে কাজ করছি বলে জানিয়েছেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) চেয়ারম্যান প্রফেসর ড. এম খায়রুল হোসেন। তিনি বলেন, এ কাজে অর্থমন্ত্রী ও সাবেক অর্থমন্ত্রীসহ প্রয়োজনে প্রধানমন্ত্রীকে অন্তর্ভুক্ত করা হবে।\nমঙ্গলবার (১২ ফেব্রুয়ারি) রাজধানীর পুরানা পল্টনে ফার্স হোটেলে অনলাইন বিজনেস নিউজ পোর্টাল বিজনেস আওয়ার টোয়েন্টিফোর ডটকম ও ডিএসই ব্রোকার্স এসোসিয়েশন অব বাংলাদেশ (ডিবিএ) আয়োজিত ‘দীর্ঘমেয়াদী অর্থায়নে শেয়ারবাজারের গুরুত্ব’ শীর্ষক সেমিনারে প্রধান অতিথির বক্তব্যে তিনি এসব কথা বলেন। এতে সভাপতিত্ব করেন ডিবিএ’র সভাপতি শাকিল রিজভী। সেমিনারটি সঞ্চালনা করেন বিজনেস আওয়ার টোয়েন্টিফোর ডটকমের উপদেষ্টা ও ওমেরা অয়েলের সিইও আক্তার হোসেন সান্নামাত।\nবিএসইসি চেয়ারম্যান বলেন, আইপিও অনুমোদনের জন্য আবেদন করা কোম্পানির কাছ ব্যাখ্যা চাওয়া হলেও অনেক কোম্পানি ৯ মাস পেরিয়ে গেলেও কোনো জবাব দিচ্ছে না। এতে কোম্পানির আইপিও অনুমোদন আটকে যাচ্ছে। অনেক ক্ষেত্রে আইপিও আবেদন বাতিল করা হচ্ছে।\nতিনি বলেন, শর্ত পরিপালন হলে দ্রুত প্রাথমিক গণপ্রস্তাবের (আইপিও) অনুমোদন দেওয়া হবে। এর আগে দ্রুত শর্ত পরিপালনের কারণে এক-দেড় মাসের মধ্যে প্রাথমিক গণপ্রস্তাবের (আইপিও) অনুমোদন দেওয়ার রেকর্ড আছে। আবার শর্ত পরিপালনে ব্যর্থতার কারণে অনেক কোম্পানির আইপিও বাতিলও করা হয়েছে।\nখায়রুল হোসেন বলেন, এখনো প্রত্যেকটি কোম্পানির আইপিওতে কয়েকগুণ আবেদন জমা পড়ে। কিন্তু তারপরেও আইপিও’র সংখ্যা বাড়াতে গেলে সমস্যার সম্মুখীন হতে হয়। কারণ শেয়ারবাজারে লেনদেনের পরিমাণ কম। এছাড়া আইপিও বেশি দিতে গেলেই নানা জায়গা থেকে অভিযোগ আসে, যা আইপিও কম দেওয়ার একটি কারণ।\nতিনি বলেন, সব কোম্পানিরই শেয়ারবাজারে আসার অধিকার রয়েছে। কিন্তু শেয়ারবাজারে তালিকাভুক্তির পরে কোনো কোম্পানি খারাপ করলেই নানা ধরনের সমালোচনা করা হয়। অথচ আইন পরিপালন করেনি এমন একটি কোম্পানিকেও আইপিও দেওয়া হয়নি।\nসেমিনারে তত্ত্বাবধায়ক সরকারের সাবেক উপদেষ্টা ও বিএসইসি’র সাবেক চেয়ারম্যান এবি মির্জ্জা আজিজুল ইসলাম বলেন, শেয়ারবাজারের স্বার্থে আলাপ-আলোচনার মাধ্যমে ভালো ভালো কোম্পানিকে তালিকাভুক্ত করতে হবে। ২০১০ সালে সাবেক অর্থমন্ত্রী আবুল মাল আব্দুল মুহিতের সময় শেয়ারবাজারে তালিকাভুক্ত করার মতো ২৬টি সরকারি কোম্পানি নির্বাচন করা হয়। কিন্তু এখন পর্যন্ত ১টি কোম্পানিকেও শেয়ারবাজারে আনা যায়নি। অথচ এক গবেষণায় দেখা গেছে, মালয়েশিয়ার শেয়ারবাজার ৪০ শতাংশ সরকারি কোম্পানির দখলে।\nএদিকে ডিবিএ’র সভাপতি শাকিল রিজভী বলেন, দেশের অর্থনৈতিক উন্নতির জন্য ভাল ভাল কোম্পানিগুলোকে শেয়ারবাজারের তালিকাভুক্ত করতে হবে। এর জন্য যাবতীয় প্রণোদনা এবং সুযোগ সুবিধা কোম্পানিগুলোকে দিতে হবে। তাহলেই কেবল দেশের জন্য একটি শক্তিশালী শেয়ারবাজার গঠন করা সম্ভব হবে।\n'লিস্টিং ফি'র চেয়ে কোম্পানি লিস্টেড করাটা বেশি জরুরি জানিয়ে শাকিল রিজভি বলেন, ভাল কোম্পানি বাজারে তালিকাভুক্ত করার জন্য যত ধরনের বুদ্ধি আছে সব কাজে লাগাতে হবে। কোম্পানিগুলোকে কি কি ইনসেন্টিভ দিতে হবে তার সঠিক পরিকল্পনা থাকতে হবে।\nপ্রাইম কোম্পানিগুলোর প্রথম ২ বছরের জন্য লিস্টিং ফি’র জায়গাতে কোন ছাড় দেওয়া যায় কিনা তার জন্য বিএসইসি’র চেয়ারম্যান খায়রুল হোসেনের দৃষ্টি আকর্ষণ করেন তিনি।\nঅনুষ্ঠানে আরও উপস্থিত ছিলেন বিএসইসির সাবেক চেয়ারম্যান ফারুক আহমেদ সিদ্দিকী, বিএমবিএর সাবেক সভাপতি মো. ছায়েদুর রহমান,ক্যাপিটাল মার্কেটজার্নালিস্টসফোরামের (সিএমজেএফ) সভাপতি হাসান ইমাম রুবেল। এছাড়া সেমিনারে মূল প্রবন্ধ উপস্থাপন করেন ঢাকা রিপোর্টার্স ইউনিটির সাবেক সাধারণ সম্পাদক ও গাজী টিভির প্রধান প্রতিবেদক রাজু আহমেদ।\n(দ্য রিপোর্ট/এনটি/ফেব্রুয়ারি ১২, ২০১৯)


মেসি : মহামঞ্চে মহানায়ক : অন্য দিগন্ত\nমেসি : মহামঞ্চে মহানায়ক\nঅন্য দিগন্ত ডেস্ক | Sep 25, 2019 02:09 pm\nমেসি - ছবি : সংগ্রহ\nমিলানের সুসজ্জিত অডিটোরিয়ামে তখন নীরবতা বিরাজ করছে। মঞ্চে দুই সঞ্চালক রুড গুলিত ও ইলারিয়া ডি’অ্যামিকোর সঙ্গে ফিফা প্রেসিডেন্ট জিয়ান্নি ইনফানতিনো। বর্ষসেরা ফুটবলারের নাম ঘোষণা হওয়ার প্রাক-মুহূর্ত। পিছনের জায়ান্ট স্ক্রিনে ভেসে উঠছে ভার্জিল ফন ডিক, ক্রিশ্চিয়ানো রোনালদো ও লিও মেসির ছবি। দর্শকাসনে উপস্থিত প্রত্যেকে অপেক্ষমান, বিশ্বের সেরা ফুটবলারের নাম শোনার জন্য।\nএক হাতের উপর অপর হাত রেখে ভার্জিল ফন ডিক ভাবছেন, গত মাসে উয়েফার অনুষ্ঠানের পুনরাবৃত্তি কি হবে?\nকিন্তু না। ফিফা প্রেসিডেন্ট খাম খুলে কাগজ বের করে ঘোষণা করলেন লায়োনেল মেসির নাম। মুহূর্তে করতালিতে ফেটে পড়ল অডিটোরিয়াম। ঠোঁটের কোণে মৃদু হাসি নিয়ে মঞ্চে উঠলেন আর্জেন্টাইন মহাতারকাটি। ইনফানতিনোর হাত থেকে বর্ষসেরার খেতাব নিয়ে তাঁর মন্তব্য, ‘সহ-ফুটবলার, কোচ ও সাপোর্ট স্টাফদের অভিনন্দন। ধন্যবাদ জানাব সমর্থকদেরও। যে কোনও ব্যক্তিগত সম্মান অবশ্যই তৃপ্তি দেয়। তবে আমার প্রথম ও প্রধান লক্ষ্য দলকে সাফল্য এনে দেয়া।’\nঅনেকেই ভেবেছিলেন, ভার্জিল ফন ডিকই এবার ফিফার বর্ষসেরা সম্মান পাবেন। কিন্তু ফিফার প্রতিনিধি দেশগুলির কোচ, অধিনায়ক এবং সাংবাদিকদের ভোটে ডাচ ডিফেন্ডারটিকে পিছনে ফেললেন মেসি। তার প্রাপ্ত পয়েন্ট ৪৬। দ্বিতীয় ফন ডিক পেয়েছেন ৩৮। তৃতীয় স্থানাধিকারী রোনাল্ডোর সংগ্রহ ৩৬ পয়েন্ট। পরিসংখ্যান বলছে, গত মরশুমে দেশ ও ক্লাবের হয়ে মোট ৫৮টি ম্যাচে ৫৪টি গোল করেছেন এলএমটেন। অ্যাসিস্টের সংখ্যা ২০। এরকম চোখ ধাঁধানো ব্যক্তিগত নৈপুণ্য ছিল না ভার্জিল ফন ডিক এবং ক্রিশ্চিয়ানো রোনাল্ডোর। তাই মিলানের মহামঞ্চে মহানায়ক এক এবং অদ্বিতীয় মেসি।\nপর্তুগালের প্রাণভোমরা তো অনুষ্ঠানে গরহাজির ছিলেন। উল্লেখ্য, গত মরশুমে শুধুমাত্র লা লিগা খেতাবের স্বাদ পেয়েছিলেন মেসি। উয়েফা চ্যাম্পিয়ন্স লিগের সেমি-ফাইনালে বার্সেলোনা হেরেছিল লিভারপুলের কাছে। কয়েকদিন বাদে কোপা দেল রে’র ফাইনালে ভ্যালেন্সিয়া থামিয়ে দিয়েছিল আর্নেস্তো ভালভার্দে-ব্রিগেডের জয়রথ।\nএখনও পর্যন্ত ছ’বার ফিফার বর্ষসেরা পুরস্কার পেয়েছেন মেসি। সোমবার তিনি পিছনে ফেললেন চিরপ্রতিদ্বন্দ্বী ক্রিশ্চিয়ানো রোনালদোকে (৫)। তবে ব্যালন ডি’ওরের সঙ্গে গাঁটছড়া ছিন্ন করার পর এই প্রথমবার বর্ষসেরা হলেন এলএমটেন। এবার ফিফার বর্ষসেরা কোচের সম্মান পেলেন লিভারপুলের জুরগেন ক্লপ। শেষ ল্যাপে তার সঙ্গে ছিলেন ম্যাঞ্চেস্টার সিটির পেপ গুয়ার্দিওলা এবং মরিসিও পোচেত্তিনো। গত মরশুমে লিভারপুলকে উয়েফা চ্যাম্পিয়ন্স লিগ জেতানোর নেপথ্য কারিগর ক্লপের মন্তব্য, ‘একটা কোচ ততটা ভালো যতটা তার দল। তাই এই সম্মান শুধু আমার নয়, লিভারপুলের প্রত্যেকের।’ মহিলাদের বর্ষসেরা হয়েছেন আমেরিকার মেগান র‌্যাপিনো। সেরা গোলরক্ষক লিভারপুলের আলিসন।\nসেরা গোলের জন্য পুসকাস অ্যাওয়ার্ড দেয় ফিফা। এবার তা পেয়েছেন হাঙ্গেরির প্রতিশ্রুতিসম্পন্ন ড্যানিয়েল জোরি। শেষ ল্যাপে তিনি পিছনে ফেলেন লিও মেসি ও হুয়ান ফার্নান্দো কুইন্টেরোকে।\nঅনন্য কৃতিত্ব তামিমের...\nওয়ান-ডে ক্রিকেটে সর্বাধিক হ্যাটট্রিকের রেকর্ড...\nরিংয়ে ফিরছেন টাইসন!...\nবেদি, প্রসন্ন, চন্দ্রশেখর ত্রয়ীকে দুরমুশ করেছিলেন মিয়াঁদাদ!...


সুনামি হওয়ার কতটা ঝুঁকিতে আছে বাংলাদেশে?\nপ্রকাশ: ০৫ নভেম্বর ২০১৯, ১৩:৫৪\nবিশ্বজুড়ে আজ ৫ নভেম্বর (মঙ্গলবার) পালন করা হচ্ছে সুনামি সচেতনতা দিবস।\nবাংলাদেশ ভূখণ্ডে খুব সম্প্রতি বড় ধরণের কোন সুনামি না হলেও আরাকান অঞ্চলের একটি টেকটনিক প্লেটের কারণে সুনামির ঝুঁকি রয়েছে বলে বলছেন বিশ্লেষকরা।\nতবে খুব তাড়াতাড়ি সেটি ঘটার আশঙ্কা নেই বলে বলছেন এক বিশেষজ্ঞ।\nকিন্তু সুনামির কোনো ঘটনা ঘটলে প্রাণহানি বা ক্ষয়ক্ষতি এড়াতে বাংলাদেশে প্রায় কোনো প্রস্তুতি নেই বলেই বিশেষজ্ঞরা বলছেন।\nসুনামি শব্দটি জাপানি ভাষা থেকে এসেছে, যার অর্থ হারবার ওয়েভ বা পোতাশ্রয়ের ঢেউ। এটি আসলে বিশাল আকারের শক্তিশালী জলোচ্ছ্বাস। সমুদ্রতল বা তীরবর্তী মাটির গভীরে ভূমিকম্প অথবা টেকটনিক প্লেটের আকস্মিক উত্থানপতনের ফলে সমুদ্রের পানিতে কম্পনের তৈরি হয়, ফলে সেখানে বিশাল আকারে ঢেউয়ের সৃষ্টি হয়। সেই ঢেউয়ের ফলে পানি আরও ফুলে উঠে যখন প্রবল বেগে ধাবিত হতে থাকে, সেটাকেই সুনামি বলে বর্ণনা করা হয়।\nসমুদ্রতলের আগ্নেয়গিরি থেকে হঠাৎ অগ্নুৎপাতের কারণেও সুনামির তৈরি হতে পারে। গত বছরের সেপ্টেম্বরের শেষ সপ্তাহে ইন্দোনেশিয়ার পালুতে সাড়ে ৭ মাত্রার ভূমিকম্পের পর যে সুনামি হয়, তাতে ঢেউয়ের উচ্চতা হয়েছিল ১৯ ফুট। ওই সুনামির আঘাতে পালু শহরে ১ হাজার ৩শর বেশি মানুষ নিহত হয়। এর আগে ২০০৪ সালে ইন্দোনেশিয়ায় আরেকটি সুনামিতে আড়াই লাখ মানুষ নিহত হয়েছিল।\n২০১১ সালে জাপানে রিখটার স্কেলে ৯ মাত্রার ভূমিকম্প আঘাত হানার পর ৩৩ ফিট উচ্চতার সুনামি আঘাত হানে। ওই ঘটনায় প্রায় ১৮ হাজারের মানুষের মৃত্যু হয়। ২০১৬ সালে জাপানে আরেকটি ভূমিকম্প ও সুনামির আঘাতের ঘটনা ঘটে, যাতে ফুকুশিমা পরমাণু বিদ্যুৎকেন্দ্র ক্ষতিগ্রস্ত হয়।\nঢাকা বিশ্ববিদ্যালয়ের ভূগোল ও পরিবেশ বিভাগের অধ্যাপক এ কিউ এম মাহবুব বলছেন, বাংলাদেশ ও মিয়ানমারের মাঝে বার্মিজ প্লেট বলে একটি টেকটনিক প্লেট রয়েছে, যেখানে কোনো রকম নড়াচড়া হলে বড় ধরনের ভূমিকম্প হওয়ার একটা ঝুঁকি রয়েছে। সেখানে বড় ভূমিকম্প হলে অবশ্যই আশপাশের সাগরে বড় ধরনের সুনামির তৈরি হবে।\nএ রকম কিছু হলে সেটা বাংলাদেশের জন্য অত্যন্ত বিপজ্জনক হবে বলে তিনি বলছেন। কারণ এর ফলে যে ভয়াবহ সুনামির সৃষ্টি হবে, তাতে ঘন জনবসতির বাংলাদেশে উপকূলীয় এলাকায় ব্যাপক ক্ষয়ক্ষতি ও প্রাণহানি হতে পারে।\nতবে ভূতত্ত্ব বিভাগের অধ্যাপক ড. সৈয়দ হুমায়ুন আখতার বলছেন, এই প্লেটে ভূমিকম্প হলে অবশ্যই বড় সুনামির আশঙ্কা রয়েছে। তবে এখানে খুব তাড়াতাড়ি এই বড় ধরনের ভূমিকম্প হওয়ার সম্ভাবনা নেই।\nতিনি বলছেন, অতীতের নানা নথিপত্রে পাওয়া তথ্য অনুযায়ী, এই অঞ্চলে ১৯৬২ সালের ২ এপ্রিল আরাকান কোস্টে প্রায় সাড়ে ৮ মাত্রার একটি ভূমিকম্প হয়েছিল। সে সময়কার তথ্যে জানা যায়, তখন বড় ধরনের সুনামির তৈরি হয়েছি, যা উপকূল থেকে অনেকদূর পর্যন্ত ভেতরে এসে পৌঁছেছিল। যদিও তখনকার সময়ে মানুষ কম ছিল বলে ক্ষয়ক্ষতির সংখ্যা হয়তো ততো বেশি হয়নি। তবে ঢাকায় নদীর পানি বেড়ে গিয়ে ৫০০ মানুষের মৃত্যু হয়েছিল বলে জানা যায়।\nহুমায়ুন আখতার বলেন, ‘এর পর আর এই অঞ্চলে কোনো এত বড় ভূমিকম্প বা সুনামির তথ্য পাওয়া যায় না। আমাদের হিসাবে, একবার ভূমিকম্প হওয়ার পর ওই প্লেটে শক্তি সঞ্চয় হয়ে পরবর্তী ভূমিকম্প হতে আরও ৫০০ থেকে ৯০০ বছর লেগে যায়। সেই হিসাবে এখানে ওই প্লেটে বড় ভূমিকম্প হতে আরও দুইশ-আড়াইশ বছর বাকি আছে।’\nবাংলাদেশ দুটি বড় টেকটনিক প্লেটের সংযোগস্থলে রয়েছে, যা চিটাগাং-আরাকান থেকে আন্দামানের দিকে চলে গেছে। তবে কখনো কখনো কিছু ব্যতিক্রমের ঘটনাও ঘটে বলে তিনি বলছেন।\nভৌগোলিকভাবে বাংলাদেশ ‘ফানেল শেপ’ অবস্থায় রয়েছে অর্থাৎ বাংলাদেশ থেকে সমুদ্র দক্ষিণ দিতে প্রসারিত হয়ে গেছে।\nড. সৈয়দ হুমায়ুন আখতার বলছেন, আন্দামান বা ভারত মহাসাগরে যদি বড় সুনামির তৈরি হয়, ফানেল শেপ হওয়ার কারণে তার প্রভাব কিছুটা বাংলাদেশে এসেও লাগবে। যদিও সেটা হয়তো ইন্দোনেশিয়ার মতো অতোটা প্রলয়ঙ্করী হবে না। কিন্তু আগে থেকে সতর্ক না হলে তাতেও অনেক প্রাণহানি ঘটতে পারে।\nভূমিকম্প সম্পর্কে খুব আগেভাগে সতর্ক করা সম্ভব না হলেও, যেহেতু ভূমিকম্পের পরে পানির কম্পনে সুনামির সৃষ্টি হয়, ফলে সুনামি সম্পর্কে আগেভাগে সতর্ক করা যায়।\nবিশেষজ্ঞরা বলছেন, এখন বিশ্বের অনেক স্থানে সুনামি সতর্কীকরণ কেন্দ্র স্থাপন করা হয়েছে। ফলে কোনো ভূমিকম্পের ফলে সুনামির ঝুঁকি তৈরি হলে দ্রুত সতর্কতা জারি করা হয়। ফলে সমুদ্র তীরবর্তী দেশগুলো বা ঝুঁকিতে থাকা অঞ্চলগুলোয় সতর্কতা জারি করা হয়, যাতে সেখানকার বাসিন্দারা দ্রুত নিরাপদ স্থানে চলে যেতে পারে।\nএ কিউ এম মাহবুব বলছেন, চীনে এখন এমন প্রযুক্তি ব্যবহার করা হচ্ছে যে, সুনামির ঝুঁকি দেখা দিলে সঙ্গে সঙ্গে সবার মোবাইলে বার্তা চলে যায়, যাতে সবাই সঙ্গে সঙ্গে নিরাপদে চলে যেতে পারে। আরো অনেক দেশ সুনামির ক্ষেত্রে দ্রুত নিরাপদ করার ব্যবস্থা নিচ্ছে।\nকিন্তু বাংলাদেশে এ রকম কোনো ব্যবস্থা নেই বলে বলছেন বিশেষজ্ঞরা।\nঅধ্যাপক এ কিউ এম মাহবুব বলছেন, অনেক সময় বড় সুনামির ক্ষেত্রে ৫-১০ মিনিট সময় পাওয়া যায়। তাই দ্রুত নিরাপদ আশ্রয়ে যেতে না পারলে তখন অনেক বড় ক্ষতি হয়ে যায়।\n২০০৭ সালে ঘূর্ণিঝড় ‘সিডরের’ সঙ্গে আসা জলোচ্ছ্বাসে অনেক মানুষ প্রাণ হারিয়েছিল। সুনামির ক্ষেত্রে এ রকম জলোচ্ছ্বাস আরও বড় হতে পারে।\nঅধ্যাপক ড. এ কি এম মাহবুব বলছেন, ‘আমাদের দেশে সাইক্লোন বা বন্যা মোকাবেলায় আমরা অনেক সক্ষমতা অর্জন করেছি। কিন্তু সুনামির ক্ষেত্রে তেমন কোনো প্রস্তুতি এখনো আমাদের নেই।’\nতিনি বলেন, ‘উপকূল একেবারে নাজুক, ওয়াল অব ওয়াটার নেয়ার মতো কোন ব্যবস্থা সেখানে নেই। এমনকি যেসব সাইক্লোন সেন্টার আছে, সেগুলোও বড় সুনামি ঠেকাতে শক্ত নয়। ভবিষ্যতে সাইক্লোন সেন্টারও করার সময় সুনামির ব্যাপারটি বিবেচনায় রাখতে হবে এবং সেগুলো সেভাবে শক্ত আর উঁচু করে নির্মাণ করতে হবে।’\nমাহবুব বলেন, ‘আসলে ভূমিকম্পের জন্যই তো আমাদের এখানে যথেষ্ট প্রস্তুতি বা প্রশিক্ষণ নেই। কিন্তু ভূমিকম্প এবং সুনামি- দুইটার জন্যই সচেতনতা ও প্রশিক্ষণ থাকাটা জরুরি।’\nবিশেষ করে কর্তৃপক্ষ এবং স্থানীয় মানুষজনের সচেতনতার অভাব রয়েছে বলে বিশেষজ্ঞরা বলছেন। ফলে উপকূলীয় দেশ হওয়া সত্ত্বেও সুনামির ভয়াবহতার জন্য পর্যাপ্ত প্রশিক্ষণ বা প্রস্তুতি নেই।\nঅধ্যাপক সৈয়দ হুমায়ুন আখতার বলছেন, আধুনিক প্রযুক্তিতে অনেক সময় একঘণ্টা আগেও সুনামির সতর্কতা বার্তা পাওয়া যায়। ফলে যেভাবে সাইক্লোন মোকাবেলায় নানা প্রস্তুতি নেয়া হয়েছে, তার সঙ্গে সুনামির প্রস্তুতির ব্যাপারটিও যোগ করা উচিত। তাহলে যদি কখনো সেরকম পরিস্থিতি দেখা যায়, প্রাণহানি অন্তত এড়ানো যাবে।


৫ ক্রিকেটার এসএলপিএল-এ, লঙ্কার কাছে জবাব চেয়েছে বিসিবি | বিডি নিউজ | bdnews.com\n৫ ক্রিকেটার এসএলপিএল-এ, লঙ্কার কাছে জবাব চেয়েছে বিসিবি\nঢাকা, ৮ জুলাই: বাংলাদেশ ক্রিকেট বোর্ডের বেতন চুক্তির আওতায় থাকা ক্রিকেটারদের চুক্তিভঙ্গ করার ঘটনা নতুন কিছু নয়। এবার ঘটেছে শ্রিলঙ্কান প্রিমিয়ার ক্রিকেট লিগ বা এসএলপিএল-কে ঘিরে। বিসিবি জানে না অথচ বিসিবির চুক্তির আওতায় থাকা ৫ ক্রিকেটার টি২০ এসএলপিএল খেলার জন্য চুক্তি করে ফেলেছে!\nসংবাদমাধ্যমের কাছ থেকে বিসিবি’র ক্রিকেট অপারেশন্স কমিটি জানতে পেরেছে ৫ ক্রিকেটার এসএলপিএলে খেলতে চুক্তিবদ্ধ হয়েছে। ৫ ক্রিকেটার সাকিব, তামিম, মুশফিক, ইলিয়াস ও নাসির হোসেন বিসিবির সঙ্গে চুক্তি ভঙ্গ করেছে।\nএ ৫ ক্রিকেটারের বিরুদ্ধে ক্রিকেট অপারেশন্স কমিটি কি পদক্ষেপ নেবে? এ প্রশ্নের জবাবে বিসিবি পরিচালক ও ক্রিকেট অপারেশন্স কমিটির চেয়ারম্যান এনায়েত হোসেন সিরাজ বার্তা২৪ ডটনেটকে বলেন, ‘‘আমরা বিষযটি জেনেছি। এবং শ্রিলঙ্কান ক্রিকেট বোর্ডের কাছে চিঠি দিয়েছি তাদের সঙ্গে আমাদের ৫ ক্রিকেটারের কি চুক্তি হয়েছে তা জানাতে। লঙ্কান ক্রিকেট বোর্ড আমাদের বিস্তারিত জানালেই আমরা পদক্ষেপের কথা চিন্তা করব। আগে লঙ্কা জবাব দিক।’’


পরিবর্তন আসছে পরীক্ষার মূল্যায়ন পদ্ধতিতে – GPS Bangladesh\nজানুয়ারী ২, ২০২০ January 2, 2020 Firoz Kabir ০ Comments দীপু মনি, পরিবর্তন, পরীক্ষা, শিক্ষামন্ত্রী\nশিক্ষামন্ত্রী ডা. দীপু মনি বলেছেন শিক্ষার্থীদের ওপর থেকে পরীক্ষার চাপ কমানো এবং শিক্ষাকে আনন্দময় করতে পরীক্ষার মূল্যায়ন পদ্ধতি পরিবর্তনে কাজ করছে সরকার। সে ক্ষেত্রে ধারাবাহিক মূল্যায়নের ওপর গুরুত্ব দেয়া হচ্ছে। শারিরীক শিক্ষা, খেলাধুলা, চারু ও কারু এবং বঙ্গবন্ধু ও মুক্তিযুদ্ধ প্রভৃতি বিষয়সমূহ এ বছর থেকে ধারাবাহিক মূল্যায়নের আওতায় আসবে।\nগত বুধবার সাভারের অধর চন্দ্র সরকারি উচ্চ বিদ্যালয় মাঠে ২০২০ খ্রিষ্টাব্দের বই উৎসবে শিক্ষার্থীদের মাঝে বিনামূল্যে বই বিতরণের সময় এ কথা বলেন তিনি।\nমন্ত্রী বলেন জিপিএ-৫ পাওয়ার বিষয়ে শিক্ষার্থীদের ওপর অহেতুক মানসিক চাপ না দিয়ে শিক্ষার্থীদেরকে সত্যিকার মানুষ হিসেবে গড়ে তুলতে আমাদের কাজ করতে হবে। একাডেমিক শিক্ষাই জীবনের জন্য চূড়ান্ত শিক্ষা নয়।\nতিনি শিক্ষার্থীদের উদ্দেশ্যে বলেন তোমরা স্বপ্ন দেখবে। মানুষ তার স্বপ্ন থেকে বড় হতে পারে না। যে যত বড় স্বপ্ন দেখবে সে তত বড় হবে। মাদক, সন্ত্রাস ও জঙ্গীবাদ থেকে দূরে থাকতে তিনি শিক্ষার্থীদের প্রতি আহ্বান জানান।\nডাঃ মো. এনামুর রহমান বলেন উপবৃত্তি দেয়ার ফলে শিক্ষার্থীদের ঝরে পরার হার অনেক কমেছে।\nশিক্ষা উপমন্ত্রী মহিবুল হাসান চৌধুরী বলেন, প্রধানমন্ত্রীর নেতৃত্বে শিক্ষা ক্ষেত্রে ব্যাপক উন্নয়ন সাধিত হয়েছে। বছরের শুরুতে ৩৫ কোটি বই বিতরণ সরকারের একটা বড় অর্জন। সবাইকে জিপিএ ৫ এর ধারণা থেকে বের হয়ে আসতে হবে। শিক্ষিত হয়ে সবাই ডেস্ক জব করবে এই ধরণের প্রথাগত চিন্তা থেকে আমাদের বের হয়ে আসতে হবে এবং কারিগরি ও বৃত্তিমূলক কাজে মনোযোগ দিতে হবে।\nমাধ্যমিক ও উচ্চ শিক্ষা বিভাগের সচিব মো. মাহবুব হোসেনের সভাপতিত্বে এ অনুষ্ঠানে আরও উপস্থিত ছিলেন- দুর্যোগ ব্যবস্থাপনা ও ত্রাণ প্রতিমন্ত্রী ডাঃ মো. এনামুর রহমান, মাধ্যমিক ও উচ্চ শিক্ষা বিভাগের সাবেক সিনিয়র সচিব মো. সোহরাব হোসাইন এবং কারিগরি ও মাদ্রাসা বিভাগের সচিব মুনশী শাহাবুদ্দিন আহমেদ প্রমুখ।\n← এনটিআরসিএ ই-রেজিস্ট্রেশনের সময় বাড়িয়েছে\nচতুর্থ সভার দিন ঘোষণা এমপিও নীতিমালা সংশোধন কমিটির →